
L'ESCLAVATGE  D'EGIPTE 

[I  :  I  —  22] 

Aquests  són  els  noms  dels  fills  d'Israel  que 
anaren  a  Egipte: 

Partiren,  amb  Jacob,  cadascú  amb  sa  casa: 

Rubèn,  Simeó,  Levi  i  Judà; 
Issacar,  Zabuló  i  Benjamí; 

Dan  i  Neftalí; 

Gad  i  Asser. 

I  totes  les  ànimes  eixides  dels  lloms  de 
Jacob  foren  setanta  ànimes.  Josep  ja  era  a 
l'Egipte. 

I  morí  Josep,  i  tots  els  germans,  i  tota 
aquella  generació.  I  els  fills  d'Israel  fruitaren, 
i  s'estengueren,  i  es  multiplicaren,  i  molt  i  molt 
s'enfortiren  :  i  se  n'emplenà  aquella  terra. 

Emperò  s'alçà  sobre  l'Egipte  un  rei  nou,  qui 
no  conegué  Josep.    I  digué  al  seu  poble:— 

«Vet  aquí,  el  poble  dels  fills  d'Israel  és  nom- 
brós i  fort  més  que  nosaltres.  A  l'aguait,  doncs, 
contra  ell!  no  sia  que  es  multipliqui  i  açò  s'es- 
de vingui  :  que  ens  caigui  a  sobre  una  guerra, 
i  s'afegeixi  també  ell  als  nostres  enemics;  i, 
després  de  lluitar  contra  nosaltres,  se'ns  en 
pugi  de  la  terra.» 

I  posaren  sobre  ell  majorals  de  treball,  per 
ajupir-lo  amb  les  càrregues  llurs.  I  edificà 
ciutats  de  proveïment  per  a  Faraó  :  Pitom  i 
Ramsès.  Emperò,  tant  com  ells  l'afligien,  tant 
ell  es  multiplicava,  i  tant  més  s'estenia,  de 
faisó  que  estaven  esfereïts  a  la  faç  dels  fills 
d'Israel.  Per  açò  els  egipcis  feren  servir  els 
fills  d'Israel  amb  duresa,  i  els  amargaren  la 
vida  amb  treballs  feixucs  :  amb  el  llot,  amb 

la  rajoleria,  i  amb  tota  feina  del  camp  :  amb 
totes  les  tasques  dures  que  feien  per  via  d'ells. 

I  digué  el  rei  dels  egipcis  a  les  comares 
hebrees,  de  les  quals  el  nom  de  la  una  era  Sè- 
fora,  i  el  nom  de  l'altra  era  Fua;  diu:  — 

«En  llevar  vosaltres  a  les  hebrees,  mirareu 
què  neix  :  si  és  noi,  feu-lo  morir;  si  és  noia, 
que  visqui.» 

Emperò  les  comares  eren  temeroses  de  Déu, 
i  no  feren  segons  ço  que  els  ordenà  el  rei  d'Egip- 
te, ans  deixaven  viure  els  nadons.  El  rei 
d'Egipte,  doncs,  crida  les  comares,  i  els  diu:  — 

«Per  què  feu  la  cosa  aquesta  de  deixar  viure 
els  nadons?» 

I  les  comares  açò  feren  a  Faraó  de  resposta:  — 

«Es  que  no  són  així  com  les  dones  d'Egipte, 
les  hebrees;  ans  elles  són  fortes,  i,  abans  que 
hi  arribi  la  comare,  ja  deslliuren.» 

I  féu  bé  Déu  a  les  comares;  i  el  poble 
cresqué,  i  molt  s'enfortí. 

Com  sia,  doncs,  que  les  comares  loren  així 
temeroses  de  Déu,  que  ell  els  féu  fer  casa,  Fa- 

raó,  aleshores,  açò  ordenà  a  tothom  del  seu 
poble;  diu: — 

«Tot  noi  que  serà  nat,  giteu-lo  al  riu;  tota 
noia,  deixeu-la  viva.» 

EL  SALVADOR  D'ISRAEL 

[ii  :  i  —  10] 


es  vingué  un  home  de  la  casa  de  Levi, 


JLVJL  el  qual  havia  pres  de  muller  la  filla  de 
Levi.  I  la  dona  concebé,  i  infantà  un  noi. 
I,  com  veié  ella  que  era  gentil,  l'amagà  tres 
mesos. 

Emperò  no  podia  ella  ja  escondir-lo;  i  agafà 
una  Corbella  de  jonc,  i  la  untà  d'asfalt  i  de 
pega;  i,  metent  l'infant  dins,  la  posà  al  jon- 
querar,  a  la  ribera  del  riu.  Emperò  sa  germana 
s'estava  de  lluny,  per  veure  què  li  esdevindria. 

I  davallà  al  riu  a  banyar-se  la  filla  de  Fa- 
raó. I  dementre  ses  dames  anaven  per  la  ri- 
bera del  riu,  si  en  veu  ella  el  canastró  en  mig 

del  jonquerai.    Tramet,  doncs,  sa  donzella;  el 
pren,  obre,  i  veu  l'infant.    I  vet  aquí,  era  un 
noi  que  plorava.    I  ella  se  n'apiadà.    Diu: — 
«Es  dels  nadons  dels  hebreus!» 

Aleshores  la  germana  que  diu  a  la  filla  de 
Faraó: — 

«Si  anava  jo,  i  cridava  una  dona  alleta- 
dora  de  les  hebrees,  que  et  nodreixi  l'infant?» 

«Vés»,  li  digué  la  filla  de  Faraó. 

La  noia  va,  i  crida  la  mare  del  noi.  I  li 
diu  la  filla  de  Faraó: — 

«Té  aquest  noi,  alleta-me'l,  i  jo  te'n  daré 
el  sou.» 

I  prengué  la  dona  el  nadó,  i  l'alletà.  I  el 
noi  es  féu  gran,  i  el  tornà  a  la  filla  de  Faraó. 
I  fou  per  a  ella  com  un  fill;  i  li  posà  de  nom 
Moisès. 

«Sí, — digué, — perquè  de  les  aigües  l'he  salvat.» 


IO 


LES  PRIMERIES  DE  MOISÈS 

[ii  :  ii  — 15] 


Els  dies  aquells  açò  s'esdevenia  :  que  Moisès, 
home  fet,  sortí  devés  sos  germans,  i  s'ado- 
nà de  l'aflicció  llur.  I  veié  un  home  egipci 
ferint  un  home  hebreu,  un  dels  seus  germans. 
Ell  que  es  gira  d'ací  d'allà,  veu  que  no  hi  ha 
ningú,  i  mata  l'egipci,  i  el  colga  dins  la  sorra. 

Surt  l'endemà;  i,  com  veiés  dos  homes  he- 
breus barallar-se,  ell  que  diu  al  qui  feia  tort:  — 
«Per  què  fereixes  el  teu  company?» 
Diu:— 

«I  qui  t'ha  posat  de  príncep,  ni  de  jutge 
sobre  nosaltres?  Que  portes  l'esguarda  d'occir- 
me,  així  com  occies  ahir  l'egipci1» 


Moisès  s'estemordí.    Diu: — 
«Verament,  s'és  sabuda  la  cosa!» 
Com  de  fet,  Faraó  sabia  la  cosa  aquesta,  i 
cuidava  fer  occir  Moisès.    Emperò  Moisès  fugi 
del  davant  de  Faraó,  i  sojornà  en  terra  de 
Madian. 


I  2 


ESPOSALLES  DE  MOISÈS  I  SEFORA 


Vet  aquí  que  el  sacerdot  de  Madian  tenia 
set  filles.  I  elles  hi  anaren  a  poar,  i  a  omplir 
les  piques  per  abeurar  el  ramat  del  pare. 

Mes  ja  arriben  els  pastors,  i  les  en  treuen. 
Moisès  que  s'alça,  i,  ajudant-les,  els  abeura  el 
bestiar. 

Se'n  tornen  elles  a  Ragüel,  pare  llur. 
Diu:— 

«Que  us  heu  cuitat  a  venir,  avui!» 
«És  que  un  home  egipci  —  responen  elles  — 
ens  ha  lliberat  de  la  mà  dels  pastors.  Oimés, 


[ii  :  16  —  22] 


'arribada,  s'assegué  vora  el  pou. 

ha  cuidat  poar  per  nosaltres,  i  ha  abeurat  el 
ramat.» 

«I  on  és?»  diu  ell  a  ses  filles.  «Per  què, 
doncs,  deixàveu  anar  l'home?  Crideu-lo,  que 
farà  un  mos!» 

Plagué  a  Moisès  d'estar-se  amb  l'home.  I 
Madian  donà  sa  filla  Sèfora  a  Moisès. 

I  infantà  ella  un  fill,  al  qual  posà  ell  el 
nom  de  Gersom. 

«Sí,  —  diu,  —  car  vianant  só  jo  en  terra 
estranya.» 

L'ESBARZER  ROENT 

[n  :  23  —  IV  :  18] 


Iaçò  s'esdevingué  després  d'aquells  molts 
de  dies  :  que  morí  el  rei  d'Egipte.  I 
els  fills  d'Israel  gemien  de  l'esclavitud,  i  cla- 
maven. I  a  Déu  pujà  el  clam  de  llur  escla- 
vatge. 

Oí  Déu  el  gemegar  llur;  i,  remembrant  el 
seu  pacte  amb  Abraham,  amb  Isaac,  i  amb 
Jacob,  esguardà  Déu  els  fills  d'Israel,  i  se'ls 
féu  coneixedor. 

Moisès  pasturava  les  ovelles  de  Jetró,  son 
sogre,  sacerdot  de  Madian.  I,  menant  la  ra- 
madà enllà  de  l'estepa,  s'esqueia  ésser  a  la 

muntanya  de  Déu,  a  Horeb,  quan  li  apareix 
l'Àngel  de  Jahvè,  en  flama  de  foc,  dins  l'esbar- 
zerar.  Ell  mira,  i  vet  aquí,  l'esbarzer  cremava 
roent,  i  tanmateix  l'esbarzer  no  es  consumia. 
Diu  Moisès: — 

«Iré,  i  veuré  aquesta  gran  visió  :  què  ho  fa 
que  no  es  cremi  l'esbarzer!» 

I  el  veu  Jahvè  que  s'atansa  a  mirar,  i  el 
crida  Déu  del  mig  de  l'esbarzer.    Diu:  — 

«Moisès!  Moisès!» 

«Vet-me  aquí»,  respon  ell. 

Diu:— 

«No  t'acostis  ençà!  Lleva't  les  sandàlies 
dels  peus,  car  el  lloc  sobre  el  qual  tu  ets,  terra 
santa  és. 

Jo  só  el  Déu  de  ton  pare, — afegí,— el  Déu 
d'Abraham,  el  Déu  d'Isaac,  i  el  Déu  de  Jacob.» 

Moisès  cobrí  sa  faç  :  no  gosava  mirar 
devés  Déu. 

«He  vist  jo  l'aflicció  del  meu  poble  a  Egip- 
te, —  Jahvè  anà  dient,  —  i  llur  clamadissa  he 

16 


oït  davant  llurs  opressors.  Cert,  conec  la  dolor 
llur,  i  só  davallat  per  alliberar-lo  de  la  mà  dels 
egipcis,  i  fer-lo  pujar,  de  la  terra  aquella,  a  una 
terra  bona  i  ampla,  a  una  terra  que  regala  llet 
i  mel  :  al  lloc  del  canaaneu,  de  l'heteu  i  de 
l'amorreu,  del  farezeu,  de  l'neveu  i  del  jebuseu. 
Sí,  el  clam  dels  fills  d'Israel  a  mi  és  vingut,  i 
massa  veig  l'opressió  amb  què  els  egipcis  els 
oprimeixen.  Ara,  doncs,  iràs,  amb  comanda 
meva,  a  Faraó,  i  faràs  sortir  el  meu  poble, 
els  fills  d'Israel,  de  l'Egipte.» 

I  digué  Moisès  a  Déu: — 
«Qui  só  jo,  que  vagi  al  Faraó,  ni  que  faci 
sortir  els  fills  d'Israel  de  l'Egipte?» 
Diu:— 

«Cert,  jo  seré  amb  tu,  i  això  et  serà  de  senyal 
que  só  jo  qui  et  tramet  :  En  dur-te'n  de  l'Egipte 
el  poble,  colraràs  Déu  dalt  en  aquesta  muntanya.» 

«Mes,  vet  aquí,  —  replicà  Moisès,  —  jo  vaig 
als  fills  d'Israel,  i  els  dic  :  El  Déu  dels  vostres 
pares  em  tramet  a  vosaltres.  I  que  ells  em  de- 
manen: '  'Com  és  el  seu  nom?..."  Què  els  diré  jo?» 

I  respongué  Déu  a  Moisès: — 

«Jo  só  él  qui  só.  Així,  doncs,  —  diu,  — 
contestaràs  als  fills  d'Israel  :  El  Jo  só  em 
tramet  a  vosaltres.» 

«Sí  —  afegí  encara  Déu  a  Moisès,  —  això 
diràs  als  fills  d'Israel  :  Qui  em  tramet  a  vos- 
altres és  Jahvè,  el  Déu  dels  vostres  pares,  el 
Déu  d'Abraham,  el  Déu  d'Isaac,  i  el  Déu  de 
Jacob.  Aquest  és  el  meu  nom  per  eternitat,  i 
aquesta  serà  ma  remembrança  de  gènera  en 
gènera.  Vas,  doncs,  congregues  els  prohoms 
d'Israel,  i  els  dius  :  Jahvè,  Déu  dels  vostres 
pares,  el  Déu  d'Abraham,  d'Isaac  i  de  Jacob, 
m'és  aparegut,  dient  :  Cert,  jo  us  he  visitat, 
i  he  vist  les  malanançes  vostres  a  Egipte;  i  he 
dit  :  Jo  us  faré  pujar  de  l'aflicció  dels  egipcis 
a  la  terra  del  canaaneu,  i  de  l'heteu,  i  de  l'amor- 
reu, i  del  farezeu,  i  de  l'heveu,  i  del  jebuseu, 
a  una  terra  que  regala  llet  i  mel.  Ells  escol- 
taran la  teva  veu;  i  aniràs,  amb  els  prohoms 
d'Israel,  al  rei  d'Egipte,  i  li  direu  :  Jahvè,  Déu 
dels  hebreus,  és  vingut  sobre  nosaltres,  i  irem 
ara  camí  de  tres  dies  al  desert,  a  immolar  a 

Jahvè  nostre  Déu.  Ja  sé  jo  que  el  rei  d'Egip- 
te no  us  deixarà  anar  sinó  per  mà  forta;  mes, 
jo  estendré  la  meva  mà,  i  feriré  els  egipcis 
amb  tot  de  meravelles  que  jo  faré  en  mig 
d'ells;  després  d'això,  ell  us  deixarà  anar.  Jo 
faré  caure  en  gràcia  aquest  poble  als  ulls  dels 
egipcis,  i  això  vindrà  :  que,  quan  partireu, 
no  partireu  buidament.  Car  tota  dona  man- 
llevarà a  sa  veïna,  i  a  l'hostessa  de  sa  casa, 
joies  d'argent,  i  joies  d'or,  i  vestidures;  i 
vosaltres  les  posareu  sobre  els  vostres  fills, 
i  sobre  les  vostres  filles,  i  despullareu  els 
egipcis.» 

I  respongué  Moisès;  diu: — 

«Mes,  vet  aquí,  no  em  creuran  ni  s'escolta- 
ran la  meva  veu.  Diran  :  Què  t'ha  d'haver 
aparegut  Jahvè!» 

Li  diu  Jahvè: — 

«Què  és  això  de  la  teva  mà?» 

Diu:— 

«El  bastó.» 

Diu:— 

«Gita'l  en  terra.» 


19 


I  el  gità  ell  en  terra,  i  es  tornà  serpent. 
Moisès  en  fugia;  i  diu  Jahvè  a  Moisès:— 
«Estén  la  mà,  ten-la  fort  per  la  cua...» 

I  estengué  ell  la  mà,  la  tingué  fort,  i  ella 
es  tornà  bastó  al  seu  palmell. 

«...  Això,  perquè  creguin  —  diu  —  que 
t'és  aparegut  Jahvè,  Déu  de  llurs  pares,  Déu 
d'Abraham,   Déu   d'Isaac,   i  Déu  de  Jacob.» 

I  encara  li  digué  Jahvè:  — 
«Entra,  prec-te,  la  mà  a  ta  pitrera.» 
I  entrà  ell  la  mà  a  sa  pitrera.    Ja  la'n  lleva, 
i,  vet  aquí,  sa  mà  era  una  neu,  de  llebrosa. 
Diu:— 

«Torna  la  mà  a  la  pitrera...» 

I  tornà  la  mà  a  la  pitrera.  I  ja  la  lleva 
de  la  pitrera,  i,  vet  aquí,  ella  era  tornada  així 
com  l'altra  carn. 

«...  Doncs  això  vindrà  —  diu  :  —  que,  si  no 
et  creuen,  ni  escolten  a  la  veu  del  senyal  pri- 

mer,  ells  creuran  a  la  veu  del  senyal  segon. 
Mes,  si  no  creuen  tampoc  a  aquests  dos  senyals, 
ni  escolten  la  teva  veu,  aleshores  prens  aigua 
del  riu,  i  l'escampes  en  terra,  i  veuràs  que 
l'aigua,  que  hauràs  pres  del  riu,  es  tornarà 
sang  en  terra.» 

I  digué  Moisès  a  Jahvè: — 

«Mercè  sia,  Senyor!  No  só  jo  home  heli 
parler,  ni  d'ahir  ni  d'abans  d'ahir,  ni  d'ençà 
de  parlar  tu  al  teu  servent.  Cert,  rebec  de 
boca  i  travat  de  llengua  só.» 

Jahvè  li  respon: — 

«Qui  ha  donat  boca  a  l'home r  ni  qui  l'ha 
fet  mut,  o  sord,  ni  vident,  o  cec?  Per  ven- 
tura no  jo  Jahvè?  Ara,  doncs .  jo  seré  a  la 
teva  boca,  i  t'ensenyaré  què  parlaràs.» 

Diu:— 

«Mercè  sia,  Senyor!  Fes  missatge,  prec-te, 
per  altre  que  tu  trametis.» 

I  s'abrandà  contra  Moisès  la  ira  de  Jahvè. 
Diu:— 

«Per  ventura  no  hi  ha  Aaró,  ton  germà,  el 
levita?    Jo  sé  que  bell  parler  és  ell,  i...  vet 


21 


aquí,  ja  ell  surt  a  ton  encontre,  i  et  veurà,  i 
s'alegrarà  dins  el  seu  cor.  Parlaràs  amb  ell,  i 
tu  li  posaràs  les  paraules  a  la  boca.  I  jo  seré 
amb  la  boca  teva  i  amb  la  boca  seva,  i  us  en- 
senyaré ço  que  us  caldrà  fer.  I  parlarà  al 
poble  ell  per  tu,  i  açò  s' esdevindrà  :  que  ell 
farà  de  boca  per  tu,  i  tu  faràs  de  Déu  per  ell. 
Demés,  aquest  bastó  pendràs  a  la  teva  mà, 
car  amb  ell  obraràs  els  senyals.» 

Moisès  partí.  Se'n  tornà  a  Jetró,  son  sogre, 
i  li  diu: — 

«Partiré,  tornaré  a  mos  germans  que  són  a 
l'Egipte,  a  veure  si  encara  són  vius.» 
«Vés  en  pau»,  féu  Jetró  a  Moisès. 

L'ENCONTRE  DE  MOISÈS  I  AARO 


[iv  :  19  —  31] 


ra  a  Madian,  que  digué  Jahvè  a  Moisès: — 


JL/  «Vés,  torna  a  Egipte,  car  són  morts 
tots  els  homes  qui  cercaven  la  teva  ànima.» 

Moisès  prengué  sa  muller  i  son  fill,  els 
féu  muntar  dalt  a  Fase,  i  tornà  a  la  terra 
d'Egipte. 

I  prengué  Moisès  el  bastó  de  Déu  a  la  mà; 
car  Jahvè  havia  dit  a  Moisès: — 

«En  anarte'n  tu  i  retornar  a  l'Egipte,  veges 
tots  els  prodigis  que  he  posat  a  la  teva  mà, 
que  els  facis  davant  Faraó.  Jo  enduriré  el  seu 
cor,  que  no  aviï  el  poble.    I  diràs  a  Faraó: 

«Açò  ha  dit  Jahvè  :  Israel  és  mon  fill  pri- 
mogènit/ '  I  jo  t'he  dit  :  Tramet  el  meu  fill, 
que  em  serveixi,  i  tu  t'ets  negat  de  trametre'l. 
Vet  aquí,  doncs,  jo  occiré  el  teu  fill  primo- 
gènit.» 

Camí  enllà,  a  l'alberg  de  la  nit,  passava  el 
fet  d'encontrar-lo  Jahvè,  que  el  cuidava  occir. 
Mes,  prengué  Sèfora  una  pedra  de  tall;  i,  cir- 
cumcidant  el  prepuci  de  son  fill,  tocà  els  peus 
d'ell,  dient: — 

«Cert,  espòs  de  sang  ets  tu  per  a  mi.» 

I  Déu  es  deixà  d'ell,  tot  d'una  que  ella  hagué 
dit  «espòs  de  sang»,  per  causa  de  la  circumcisió. 

I  digué  Jahvè  a  Aaró: — 

«Vés  al  desert  a  l'encontre  de  Moisès.» 

I  ell  partí,  i  l'encontrà  a  la  muntanya  de 
Déu,  i  el  besà.  I  recontà  Moisès  a  Aaró  totes 
les  paraules  de  Jahvè,  per  les  quals  el  trametia, 
i  tots  els  senyals  que  li  havia  comandat. 

I  partiren  Moisès  i  Aaró,  i  acoblaren  tots 
els  prohoms  dels  fills  d'Israel.    I  pronuncià 

Aaró  totes  les  paraules  que  Jahvè  havia  parlat 
a  Moisès,  i  féu  els  senyals  a  la  vista  del  poble. 
I  el  poble  cregué,  i  reconegué  que  Jahvè  havia 
visitat  els  fills  d'Israel,  i  que  havia  esguarda- 
da  l'aflicció  llur.    I  ells  es  corbaren,  i  adoraren. 

EL  PRIMER  ENVIT 


[v  :  i  —  vi  :  i] 


esprés  d'açò,  Moisès  i  Aaró  anaren  i  di« 


JL /  gueren  a  Faraó: — 

«Així  ha  dit  Jahvè,  Déu  d'Israel  :  Avia  el 
meu  poble  per  ço  que  em  celebri  una  festa  al 
desert.» 

Diu  Faraó: — 

«I  qui  és  Jahvè,  perquè  jo  escolti  sa  veu, 
d'aviar  Israel?...  Ni  jo  conec  Jahvè,  ni  jo 
Israel  aviaré.» 

Ells  feren  de  resposta:  — 

«El  Déu  dels  hebreus  és  vingut  sobre  nos- 
altres; partirem  camí  de  tres  dies,  al  desert,  i 

sacrificarem  a  Jahvè,  nostre  Déu,  no  sia  que 
ens  sobrevingui  la  pesta  o  el  glavi.» 

I  els  contestà  el  rei  d'Egipte: — 

«Per  què  vosaltres,  Moisès  i  Aaró,  llevaríeu 
el  poble  dels  seus  afers?  Aneu  a  les  vostres 
càrregues!  Vet  aquí,  —  continuà  Faraó,  — 
molts  ara  són  els  treballadors  de  la  terra;  i 
els  reposaríeu  vosaltres  de  les  tasques  llurs?» 

I  aquell  dia  mateix  açò  ordenava  Faraó 
als  majorals  de  sobre  el  poble  i  als  cuidants 
llurs: — 

«No  donareu  més  boll  al  poble  per  fer  els 
maons,  així  com  ara  i  suara.  Que  vagin,  i 
s'apleguin  ells  mateixos  la  palla!...  I  la  mateixa 
tasca  de  maons  que  feien  ara  i  suara,  posareu 
sobre  ells  :  no  els  en  minvareu  mica,  car  pere- 
sosos  són  ells.  Per  açò  criden,  dient  :  Partim, 
sacrifiquem  a  nostre  Déu.  Sia  afeixugat  el 
treball  sobre  els  homes,  per  tal  que  hi  maldin, 
i  no  es  captinguin  ells  de  paraules  d'engany.» 

Sortiren  els  majorals  del  poble  i  els  cui- 
dants llurs,  i  açò  digueren  al  poble: — 

«Així  ha  dit  Faraó  :  No  us  donaré  més  boll. 
Aneu  vosaltres  i  preneu-vos  el  boll  d'allí  on 
en  pugueu  haver...  I  no  serà  minvat  ni  mica 
dels  vostres  treballs.» 

I  s'escampà  el  poble  per  tota  la  terra  d'Egip- 
te a  aplegar  palla  per  boll.  I  els  majorals  els 
acuitaven,  dient:  — 

«Acabeu  la  vostra  tasca!...  La  tasca  del 
dia,  al  seu  dia!...  el  mateix  que  en  havent-hi 
boll!» 

I  eren  flagel·lats  els  cuidants  dels  fills  d'Is- 
rael que  els  majorals  de  Faraó  havien  posat 
damunt  ells. 

«Per  què  ni  ahir  ni  avui  —  deien  —  no 
heu  fet  d'acabar  la  vostra  tasca  de  maons 
així  com  fins  ara?» 

I  anaren  els  cuidants  dels  fills  d'Israel,  i 
clamaren  a  Faraó,  dient:  — 

«És  prou  que  amb  tos  servents  obris  així! 
Boll  no  és  donat  a  tos  servents,  i  ens  diuen: 
Feu  maons!;  i  vet  aquí,  tos  servents  són  ferits, 
i  el  teu  poble  peca.» 

Diu:— 

«Peresosos  sou  vosaltres,  peresosos!  Per  açò 
vosaltres  dèieu  :  Anem,  sacrifiquem  a  Jahvè. 
Au,  doncs,  a  treballar!  i,  sense  que  se  us  doni 
boll,  a  retre  la  tasca  de  maons!» 

Els  cuidants  dels  fills  d'Israel  es  veien, 
doncs,  en  el  mal  d'haver  de  dir:  — 

«No  minvareu  dels  vostres  maons  :  la  tasca 
del  dia,  al  seu  dia.» 

I  s'acorruaren  devés  Moisès  i  Aaró,  els  quals 
justament  s'estaven  a  l'encontre  llur,  en  eixint 
ells  de  Faraó,  i  els  digueren: — 

«Vegi  sobre  vosaltres  Jahvè,  i  jutgi  ell  què 
hàgiu  fet  coent  la  flaire  nostra  als  ulls  de  Faraó 
i  als  ulls  de  sos  servents,  que  hàgiu  posat  un 
coltell  a  la  mà  llur  per  occir-nos.» 

I  es  girà  Moisès  altra  volta  a  Jahvè; 
diu: — 

«Senyor  meu!  Doncs  per  què  fas  mal  a 
aquest  poble?  ni  per  què  em  trameties,  si, 
d'ençà  que  só  entrat  a  Faraó  a  parlar  en  el 
teu  nom,  ell  afligeix  aquesta  gent,  i  tu  no 
cuides  alliberar  el  poble  teu?» 

I  digué  Jahvè  a  Moisès: — 

«Ara  veuràs  ço  que  faré  jo  a  Faraó  :  com 
d'una  mà  forta  ell  els  aviarà  :  com  d'una  mà 
poderosa  els  gitarà  de  sa  terra.» 

LA  REPROMISSIO 

[vi  :  2  —  13] 

I parlà  Déu  a  Moisès: — 
«Jo  só  Jahvè  —  li  digué.  —  Per  temps  jo 
aparegui  a  Abraham,  a  Isaac,  i  a  Jacob,  així 
com  El-Saddai:  el  meu  nom  Jàhvè  no  els  l'ha- 
via revelat.  I  encara  cloguí  amb  ells  el  meu 
pacte  de  donar-los  la  terra  de  Canaan,  la  terra 
de  llurs  pelegrinacions,  en  la  qual  ells  sojorna- 
ren. Doncs  també  ara  jo  he  oït  el  gemegar  dels 
fills  d'Israel,  els  quals  els  egipcis  oprimeixen,  i 
he  remembrat  el  meu  pacte.  Per  amor  d'açò, 
diràs  als  fills  d'Israel  :  Jo  só  Jahvè,  i  us  llevaré 
de  sota  l'ajup  dels  egipcis,  i  us  llevaré  de  la 
servitud  llur,  i  us  rescataré  a  braç  estès,  i  amb 

jutjaments  magnes.  Jo  us  pendré  de  poble  per 
a  mi.  I  seré  Déu  per  a  vosaltres.  I  sabreu  que 
jo,  Jahvè,  vostre  Déu,  só  qui  us  ha  alliberat 
de  sota  l'opressió  dels  egipcis.  I  us  duré  a 
la  terra,  la  qual,  en  l'aire  la  mà,  jurí  donar 
a  Abraham,  a  Isaac,  i  a  Jacob,  i  la  qual  us 
donaré  a  vosaltres  d'heretatge.    Jo  só  Jahvè.» 

Moisès  recontà  açò  als  fills  d'Israel.  Tanma- 
teix ells  no  s'escoltaren  Moisès,  per  llur  poque- 
sa  d'esperit,  i  a  causa  de  llur  servitud  dura. 

I  parlà  Jahvè  a  Moisès,  dient:  — 
«Vés,  parla  a  Faraó,  rei  d'Egipte,  que  aviï 
de  sa  terra  els  fills  d'Israel.» 

I  parlà  Moisès  a  la  faç  de  Jahvè;  diu:  — 
«Vet  aquí,  els  fills  d'Israel  no  m'han  escol- 
tat; com,  doncs,  m'escoltarà  Faraó?,  i  més, 
incircumcís  jo  de  llavis?» 

I  parlà  Jahvè  a  Moisès  i  a  Aaró,  i  els  donà 
comandaments  per  als  fills  d'Israel,  i  per  a 
Faraó,  rei  d'Egipte,  per  fer  sortir  els  fills  d'Is- 
rael de  la  terra  d'Egipte. 

L'ARBRE  DE  FAMÍLIA 

[vi  :  14  —  28] 

j^Lquests  són  els  caps  de  llurs  cases  pairals: 

Fills  de  Rubèn,  primogènit  d'Israel  :  Henoc 
i  Fal·lú;  Hesró  i  Carmí.  Aitals  són  els  paren- 
tats  de  Rubèn. 

Fills  de  Simeó  :  Jemuel  i  Jamí;  i  Oad,  Jaquí, 
Soar  i  Saül,  el  fill  de  la  Canaanea.  Aitals  són 
els  parentats  de  Simeó. 

I  aquests  són,  per  gèneres,  els  noms  dels 
fills  de  Levi  :  Gersó,  Caat  i  Merarí.  Els  anys 
de  la  vida  de  Levi  foren  cent  trenta  set  anys. 

Fills  de  Gersó,  per  parentats  :  Libní  i  Simeí. 

Fills  de  Caat  :  Amram,  Isaar,  Hebró  i 
Uziel.  Els  anys  de  la  vida  de  Caat  foren  cent 
trenta  tres  anys. 

Fills  de  Merarí  :  Maalí  i  Musí. 

Aitals  són,  per  gèneres,  els  parentats  dels 
levites. 

Amram  prengué  per  muller  Jocabed,  tia  seva, 
la  qual  li  infanta  Aaró  i  Moisès.  Els  anys  de  la 
vida  d' Amram  foren  cent  trenta  set  anys. 

Els  fills  d'Isaar  foren  :  Corè,  Nefeg  i  Zicrí. 
Fills  d'Uziel  :  Misael,  Elsafan  i  Sitrí. 

Aaró  prengué  per  muller  Elisabet,  filla  d'Ami- 
nadab,  germana  de  Naassó;  la  qual  li  infantà 
Nadab,  Abiú,  Eleazar  i  Itamar. 

Els  fills  de  Coré  foren  :  Assir,  Elcana  i 
Abiasaf.    Aitals  són  els  parentats  dels  corites. 

Eleazar,  fill  d'Aaró,  prengué  per  muller  una 
de  les  filles  de  Futiel;  la  qual  li  infanta  Fineas. 

Aitals  són,  per  parentats,  els  caps  pairals 
dels  levites. 

I  foren  Aaró  i  Moisès  aquells  a  qui  comandà 
Jahvè: — 

«Lleveu  per  llurs  companyies  els  fills  d'Israel 
de  la  terra  d'Egipte.* 

Ells  són  aquells  qui  parlaren  a  Faraó,  rei 
d'Egipte,  que  aviés  d'Egipte  els  fills  d'Israel: 
Moisès  i  Aaró. 

MOISÈS  I  EL  SEU  PROFETA 

[vi  :  29  —  vii  :  7] 

Iaçò  s'esdevingué  el  dia  en  què  parlà  Jahvè  a 
Moisès  en  terra  d'Egipte,  que  parlà  Jahvè  a 
Moisès,  dient: — 

«Jo  só  Jahvè.  Parla  tu  a  Faraó,  rei  d'Egip- 
te, tot  ço  que  jo  et  parlaré  a  tu.» 

I  digué  Moisès,  a  la  faç  estant  de  Jahvè: — 
«Vet  aquí,  incircumcís  de  llavis  só  jo;  com, 
doncs,  m'escoltarà  Faraó?» 

I  digué  Jahvè  a  Moisès: — 

«Mira;  t'he  constituït  Déu  davant  Faraó;  i 
Aaró,  ton  germà,  serà  el  teu  profeta.  Tu  par- 
laràs tot  ço  que  jo  t'ordenaré;  i  Aaró,  ton  ger- 

mà,  parlarà  a  Faraó  que  aviï  de  sa  terra  els 
fills  d'Israel.  Jo  enduriré  el  cor  de  Faraó,  i 
multiplicaré  els  meus  senyals  i  les  meves  mera- 
velles en  terra  d'Egipte.  Faraó  no  us  escol- 
tarà, però  jo  posaré  la  meva  mà  sobre  l'Egipte, 
i  en  judicis  magnes  faré  sortir  les  meves  hosts, 
el  meu  poble,  els  fills  d'Israel,  de  la  terra 
d'Egipte.  Aleshores  coneixeran  els  egipcis  que 
jo  só  Jahvè  :  en  estendre  jo  la  meva  mà  sobre 
l'Egipte;  i  en  fer  sortir  d'en  mig  d'ells  els  fills 
d'Israel.» 

I  així  feren  Moisès  i  Aaró;  segons  Jahvè 
els  havia  ordenat,  talment  feren. 

Moisès  era  home  de  vuitanta  anys,  i  Aaró 
era  home  de  vuitanta  tres  anys,  en  parlant 
ells  a  Faraó. 

ELS  DEU  FLAGELLS  D'EGIPTE 


EL  BASTO  DE  DÉU 


[vii  :  8  —  13] 


çò  havia  dit  Jahvè  a  Moisès  i  a  Aaró; 
diu: — 


«Quan  Faraó  us  parlarà  i  us  dirà  :  Obreu 
una  meravella  a  favor  vostre;  tu  diràs  a  Aaró: 
Pren  el  teu  bastó,  i  gita'l  davant  Faraó;  i  ell 
es  tornarà  serpent.» 

Entraren,  doncs,  Moisès  i  Aaró  davant  Fa- 
raó, i  feren  així  com  Jahvè  ordenava  :  gità 
Aaró  son  bastó  davant  Faraó  i  davant  sos 
servents,  i  es  tornà  serpent.  Faraó  aleshores, 
també  ell  cridà  els  savis  i  els  màgics;  i  també 
ells,  els  encantadors  dels  egipcis,  feren  igual- 
ment amb  llurs  fetilleries  :  gitaren  cadascú  son 

bastó,  i  els  bastons  es  tornaren  serpents.  Tan- 
mateix el  bastó  d'Aaró  s'engolí  els  bastons 
llurs.  Mes  s'endurí  el  cor  de  Faraó,  i  no  se'ls 
escoltà.    Talment  com  Jahvè  havia  parlat. 

EL  PRIMER  FLAGELL  :  L'AIGUA-SANG 

[vii  :  14  —  24] 


I digué  Jahvè  a  Moisès: — 
«Endurit  és  el  cor  de  Faraó  :  ell  es  nega 
d'aviar  el  poble.  Demà,  doncs,  dejorn,  vas  a 
Faraó,  i  vet  aquí  :  ell  sortirà  devés  les  aigües, 
i  tu  t'estàs  a  son  encontre  a  la  ribera  del  riu, 
tenint  a  la  mà  el  bastó  que  es  tornà  serpent* 
I  li  diràs  :  Jahvè,  Déu  dels  hebreus,  a  tu  em 
trametia  dient  :  Avia  el  meu  poble,  que  em 
serveixi  al  desert.  I  vet  aquí  ;  fins  aquí  és 
l'hora  que  tu  no  has  escoltat.  Així,  doncs,  diu 
Jahvè  :  En  açò  entendràs  que  jo  só  Jahvè: 
vet  aquí,  jo  colpejaré  amb  el  bastó  de  la  meva 

mà  les  aigües  del  riu,  i  elles  es  tornaran  sang. 
I  moriran  els  peixos  que  hi  ha  al  riu;  i  talment 
el  riu  pudirà,  que  repugnarà  als  egipcis  de 
beure  aigua  del  riu.» 

I  digué  Jahvè  a  Moisès: — 

«Diràs  a  Aaró  :  Pren  el  teu  bastó,  i  estén  la  mà 
sobre  les  aigües  d'Egipte  :  sobre  els  rius  llurs, 
sobre  els  canals,  sobre  els  estanys,  i  sobre  tots 
els  aplecs  de  les  aigües  llurs,  per  ço  que  es  tor- 
nin sang;  i  sang  sia  arreu  de  la  terra  d'Egip- 
te, així  dins  els  grials  de  fusta  com  els  de 
roca.» 

Moisès  i  Aaró  feren  així  com  Jahvè  ordenava: 
alçà  ell  el  bastó,  ferí  les  aigües  del  riu  als  ulls  de 
Faraó  i  als  ulls  de  sos  ministres,  i  es  trasmuda- 
ren  en  sang  totes  les  aigües  del  riu.  I  els  peixos 
del  riu  moriren,  i  el  riu  pudia  talment  que  repug- 
nava als  egipcis  de  beure  aigua  del  riu.  Tot  era 
sang  dins  la  terra  d'Egipte.  Tanmateix  feren 
semblantment  els  encantadors  dels  egipcis  amb 
llurs  fetilleries.  I  s'endurí  el  cor  de  Faraó  i  no 
se'ls  escoltà  :  talment  com  Jahvè  havia  parlat. 
Virà  Faraó,  entrà  a  sa  casa,  i  tampoc  això  posà 

ell  en  son  cor.  I  tothom  dels  egipcis  cavava 
al  voltant  del  riu  de  les  aigües,  que  poguessin 
beure;  car  no  podien  ells  beure  de  l'aigua 
del  riu. 

EL  SEGON  FLAGELL  :  LES  GRANOTES 

[vii  :  25  —  viu  :  15] 


s  compliren  set  dies,  després  de  ferir  Jahvè 


i-/  el  riu,  i  diu  Jahvè  a  Moisès: — 

«Vés  a  Faraó  i  digues-li  :  Així  diu  Jahvè: 
Avia  el  meu  poble,  que  em  serveixi.  I,  si  et 
negues  tu  d'aviar-lo,  vet  aquí  :  jo  feriré  amb 
les  granotes  tota  la  contrada  teva.  Bullirà  de 
granotes  el  riu;  i  elles  pujaran  i  entraran  a  la 
teva  casa,  i  a  la  cel·la  de  la  teva  cambra,  i  al 
teu  llit,  i  a  les  cases  dels  teus  servents  i  del 
teu  poble,  i  als  teus  forns,  i  a  les  teves  pas- 
teres. Àdhuc  damunt  teu,  i  damunt  el  teu 
poble,  i  damunt  tots  els  teus  servents,  pujaran 
les  granotes.» 

I  digué  Jahvè  a  Moisès: — 

«Digues  a  Aaró  :  Estén  la  mà,  tenint  el  teu 
bastó,  sobre  els  rius,  sobre  els  canals,  i  sobre 
els  vivers,  i  fes  pujar  les  granotes  damunt  la 
terra  d'Egipte.» 

I  estengué  Aaró  la  mà  sobre  les  aigües 
d'Egipte  i  pujà  la  granota,  i  cobrí  ella  la  terra 
d'Egipte.  Però  igualment  obraren  els  encan- 
tadors amb  llurs  fetilleries;  i  feren  pujar  les 
granotes  sobre  la  terra  d'Egipte. 

Aleshores  Faraó  cridà  Moisès  i  Aaró;  diu: — 

«Pregueu  a  Jahvè,  que  faci  fugir  les  grano- 
tes, de  mi  i  del  meu  poble,  i  aviaré  el  poble, 
que  sacrifiquin  a  Jahvè.» 

I  digué  Moisès  a  Faraó: — 

«Honora't  sobre  mi!  A  quin  temps  he  de 
pregar  per  tu,  i  per  tos  servents,  i  per  ton 
poble,  per  ço  que  Ell  faci  fugir  les  granotes 
de  tu  i  de  les  teves  cases,  de  faisó  que  sols  dins 
el  riu  elles  romanguin?» 

Diu:— 

«Demà.» 

Diu:— 

«Tal  com  has  dit!  perquè  entenguis  que  no 
és  qui  sia  així  com  Jahvè,  Déu  nostre.  Les 
granotes  fugiran  de  tu  i  de  les  teves  cases,  i 
dels  teus  servents  i  del  teu  poble.  Sols  dins 
el  riu  elles  romandran.» 

Moisès  i  Aaró  sortiren  de  Faraó.  I  clamà 
Moisès  a  Jahvè  per  la  paraula  que,  de  les  gra- 
notes, havia  donat  a  Faraó.  I  féu  Jahvè 
segons  paraula  de  Moisès.  I  moriren  les  gra- 
notes de  les  cases,  dels  vilars,  i  dels  camps. 
I  n'apilaren  a  munts  a  munts,  que  era  una 
pesta  la  terra.  Mes  veu  Faraó  que  ja  es  res- 
pirava, i  altra  volta  Tendurir-se  el  seu  cor,  i 
el  no  escoltar-se'ls.  Talment  com  Jahvè  havia 
parlat. 

EL  TERCER  FLAGELL  :  ELS  MOSQUITS 

[VIII  :  16  —  19] 


I digué  Jahvè  a  Moisès: — 
«Digues  a  Aaró  :  Estén  el  teu  bastó;  fereix 
la  pols  de  la  terra,  i  serà  tota  de  mosquits  la 
terra  d'Egipte.» 

I  així  feren.  Estengué  Aaró  la  mà,  tenint 
el  bastó  seu;  ferí  la  pols  de  la  terra,  i  fou  el 
mosquit  en  l'home  i  en  la  bèstia.  Tota  la 
pols  d'en  terra  era  mosquits,  a  tot  arreu  de  la 
terra  d'Egipte.  I  feren  altre  tal  els  encanta- 
dors amb  llurs  fetilleries,  per  fer  sortir  mosquits, 
i  no  pogueren.  I  foren  els  mosquits  així  en 
l'home  com  en  la  bèstia.  I  digueren  els  en- 
cantadors a  Faraó: — 

«El  dit  de  Déu  és  això!» 

Tanmateix  s'endurí  el  cor  de  Faraó,  i 
no  se'ls  escoltà.  Talment  com  Jahvè  havia 
parlat. 

EL  QUART  FLAGELL  :  ELS  TÀVECS 

[VIII  :  20  —  32] 


I digué  Jahvè  a  Moisès: — 
«Demà,  et  lleves  dejorn,  i  et  poses 
davant  Faraó.  I  vet  aquí  :  ell  sortirà  dret  a 
les  aigües,  i  tu  li  dius  :  Així  diu  Jahvè  :  Avia 
el  meu  poble,  que  em  sacrifiqui.  I  si  tu  no 
avies  el  meu  poble,  vet  aquí  :  jo  aviaré  els 
tàvecs  sobre  tu,  i  sobre  tos  servents,  i  sobre 
ton  poble,  i  sobre  tos  casals!  I  s'ompliran  de 
tàvecs  les  cases  dels  egipcis,  i  també  la  terra 
sobre  la  qual  ells  seran.  Mes  n'eximiré,  el  dia 
aquell,  la  terra  de  Gessèn,  en  la  qual  és  sojor- 
nador  el  meu  poble;  i  no  hi  haurà  allí  el  tàvec, 
per  ço  que  entenguis  que  jo,  Jahvè,  só  al  mig 

de  la  terra.  Jo  posaré  lliberació  entre  el  poble 
meu  i  el  poble  teu.    Demà  serà  aquest  senyal.» 

I  talment  féu  Jahvè.  I  vingué  el  feres t 
eixam  dels  tàvecs  a  la  casa  de  Faraó,  i  a  la 
casa  de  sos  servents,  i  arreu  de  la  terra  d'Egipte. 
La  terra  fou  tota  perduda  a  causa  del  tàvec. 

Faraó  llavors  cridà  Moisès  i  Aaró;  diu: — 
«Aneu,    sacrifiqueu   a   vostre   Déu...  però 
d'aquesta  terra  estant.» 
Respon  Moisès:  — 

«Poc  convé  obrar  així,  car  abominació  d'egip- 
cis sacrificaríem  nosaltres  a  Jahvè,  nostre  Déu! 
I,  si  sacrificàvem  nosaltres  abominació  d'egipcis 
a  la  vista  d'ells,  no  seríem  nosaltres  apedregats?.. 
Camí  de  tres  dies  irem  al  desert,  i  sacrificarem 
a  Jahvè,  nostre  Déu,  segons  ens  dirà  Ell.» 

Respon  Faraó: — 

«Jo  us  aviaré,  i  sacrificareu  a  Jahvè,  vostre 
Déu,  en  el  desert...  tan  sols  no  feu  d'allunyar- 
vos  massa...  i  pregueu  per  mi.» 

Respon  Moisès: — 

«Vet  aquí,  jo,  en  sortir  de  tu,  pregaré  a 
Jahvè,  i  demà  mateix  fugirà  el  tàvec  de  Fa- 

raó,  dels  seus  servents,  i  del  seu  poble,  sols 
Faraó  no  torni  a  enganyar,  no  aviant  el  poble 
per  sacrificar  a  Jahvè.» 

I  sortí  Moisès  de  Faraó,  i  pregà  a  Jahvè. 
I  féu  Jahvè  tal  com  Moisès  havia  assegurat: 
féu  fugir  el  tàvec  de  Faraó,  dels  seus  servents, 
i  del  seu  poble.  No  en  restà  ni  un.  Mes  també 
aquesta  vegada,  endurí  Faraó  el  seu  cor  i  no 
avià  ell  el  poble. 

EL  CINQUÈ  FLAGELL 
LA  PASSA  DEL  BESTIAR 

[ix  :  1  —  7] 

I digué  Jahvè  a  Moisès: — 
«Vés  a  Faraó  i  li  parles  :  Així  diu  Jahvè, 
Déu  dels  hebreus  :  Avia  el  meu  poble,  que  em 
serveixi.  I,  si  et  negues  tu  d'aviar-lo,  i  encara 
Ten  detures,  vet  aquí  :  la  mà  de  Jahvè  serà  sobre 
les  ramades  que  tens  als  camps  :  sobre  els 
cavalls,  sobre  els  ases,  sobre  els  camells,  sobre 
Tarment,  sobre  el  bestiar,  hi  haurà  pesta  molt 
maligna.  Mes  farà  Jahvè  separació  entre  les 
ramades  d'Israel  i  les  ramades  dels  egipcis;  i 
no  morirà  cosa  de  tot  ço  que  sigui  dels  fills 
d'Israel.» 

I  Jahvè  posà  terme,  dient: — 
«Demà  farà  Jahvè  aquesta  paraula  sobre  la 
terra.» 

I  l'endemà  mateix  feia  Jahvè  aquesta  pa- 
raula. I  moria  tot  el  bestiar  dels  egipcis;  mes, 
del  bestiar  dels  fills  d'Israel,  no  en  morí  ni  un- 
Tramet  Faraó,  i  cert,  ni  un  cap  no  s'havia 
mort  del  bestiar  d'Israel.  Tanmateix  s'endurí 
el  cor  de  Faraó,  i  no  avià  el  poble. 

EL  SISÈ  FLAGELL  :  LA  GLÀNOLA 

[ix  :  8—12] 


lavors  diu  Jahvè  a  Moisès  i  a  Aaró: — 


-1— *  «Preneu,  a  mans  plenes,  cendra  de  la 
fornal,  i  espargeixi-la  Moisès  en  l'aire,  en  pre- 
sència de  Faraó;  i  serà  ella  en  polsim  damunt 
tota  la  terra  d'Egipte;  i  sobre  l'home,  i  sobre 
la  bèstia,  es  tornarà  glànoles  que  es  rebentaran 
en  úlceres  en  tota  la  terra  d'Egipte.» 

I  prengueren  ells  cendra  de  la  fornal,  i  es 
posaren  davant  Faraó,  i  l'aspergí  Moisès  en 
l'aire.  I  vingué  la  glànola  que  produïa  úlceres 
en  l'home  i  en  la  bèstia.  I  no  pogueren  els 
encantadors  estar  a  la  faç  de  Moisès  a  causa 
de  la  glànola,  car  era  la  glànola  en  els  encan- 

tadors,  així  com  en  tothom  d'Egipte.  Tan- 
mateix endurí  Jahvè  el  cor  de  Faraó,  i  no  se'ls 
escoltà.  Talment  com  Jahvè  havia  parlat  a 
Moisès. 

EL  SETÈ  FLAGELL  :   LA  PEDREGADA 

[ix  :  13  —  35] 


I digué  Jahvè  a  Moisès: — 
«Demà  et  lleves  dejorn,  et  presentes  a  la 
faç  de  Faraó,  i  li  dius  :  «Així  diu  Jahvè,  Déu 
dels  hebreus  :  Avia  el  meu  poble,  que  em  ser- 
veixi. I  aquesta  vegada  jo  enviaré  tots  els 
meus  flagells  dins  el  teu  cor,  i  sobre  tos  servents, 
i  sobre  ton  poble,  per  ço  que  entenguis  que  no 
hi  ha  ningú  semblant  a  mi  en  tota  la  terra. 
Car  ja  hauria  estès  jo  la  meva  mà,  i  t'hauria 
ferit  —  a  tu  i  al  teu  poble  —  amb  la  passa, 
i  series  desaparegut  de  la  terra;  mes  sols  per 
amor  d'açò,  t'he  conservat  en  vida  :  per  tal 
que  et  faci  jo  sentir  ma  força,  i  per  tal  que  sia 

celebrat  el  meu  nom  en  tota  la  terra.  I- encara 
retens  tu  el  meu  poble,  no  aviant-lo?  Vet 
aquí,  doncs  :  jo  demà,  just  en  aquesta  hora, 
faré  ploure  pedra,  tan  ferestament,  que  d'altra 
no  n'ha  haguda  a  l'Egipte  així  com  serà  aquesta, 
del  dia  que  fou  fundat  fins  ara.  Ara,  doncs, 
tramet  i  fes  soplujar  el  teu  bestiar,  i  tot  ço 
que  teu  és  en  el  camp;  car  damunt  tot  ço,  home 
o  bèstia,  que  es  trobarà  en  el  camp  —  que  no 
serà  aplegat  a  la  casa  —  davallarà  la  pedra,  i 
morirà.» 

Qui  d'entre  els  servents  de  Faraó  fou  teme- 
rós  de  la  paraula  de  Jahvè,  amenà  els  seus 
esclaus  i  ses  ramades  a  les  cases;  mes,  qui  no 
posà  son  cor  en  la  paraula  de  Jahvè,  deixà 
sos  servents  i  son  bestiar  en  el  camp. 

I  digué  Jahvè  a  Moisès:  — 

«Estén  la  teva  mà  cap  al  cel,  i  vindrà  la 
pedregada  sobre  tota  la  terra  d'Egipte  :  sobre 
l'home,  i  sobre  la  bèstia,  i  sobre  tota  herba 
del  camp  a  la  terra  d'Egipte.» 

I  estengué  Moisès  el  seu  bastó  cap  al  cel,  i 

avià  Jahvè  trons  i  pedra,  i  caigué  foc  dalta- 
baix a  la  terra  :  Jahvè  féu  ploure  pedra  damunt 
la  terra  d'Egipte.  I  fou  la  pedregada  —  amb 
foc  pres  en  mig  de  la  pedra  —  tan  feresta,  que 
d'altra  no  n'hi  ha  hagut  així  com  ella  dins  tota 
la  terra  d'Egipte,  d'ençà  que  ell  és  poble.  I 
ferí  la  pedra,  en  tota  la  terra  d'Egipte,  tot 
ço  que  era  en  els  camps,  de  l'home  fins  a  la 
bèstia;  àdhuc  tota  l'herba  del  camp  ferí  la 
pedra,  i  tot  arbre  del  camp  ella  trencà.  Sols 
en  terra  de  Gessèn  —  allí  on  eren  els  fills  d'Is- 
rael —  no  caigué  pedra. 

I  tramet  Faraó  a  cridar  Moisès  i  Aaró,  i 
els  diu: — 

«He  pecat  aquesta  vegada.  Jahvè  és  el 
just,  i  jo  i  el  meu  poble  som  els  pecadors.  Pre- 
gueu a  Jahvè  que  faci  plegar  d'haver-hi  trons 
i  pedra,  i  jo  us  aviaré,  i  no  tornareu  a  romandre.» 

I  li  digué  Moisès: — 

«Quan  jo  hauré  sortit  de  la  ciutat,  estendré 
mos  palmells  a  Jahvè,  i  els  trons  plegaran,  i 
la  pedra  no  serà  pus;  per  ço  que  coneguis  que 

la  terra  és  de  Jahvè.  Mes,  tu  i  els  teus  ser- 
vents, jo  conec  que  encara  no  temeu  de  la 
faç  de  Jahvè  Déu.» 

I  el  lli  i  l'ordi  foren  ferits,  car  l'ordi  espi- 
gava, i  el  lli  era  en  flor.  Emperò,  el  forment 
i  l'espelta  no  foren  ferits,  car  són  ells  tardans. 

Mes  sortí  Moisès  de  Faraó,  de  la  ciutat, 
estengué  sos  palmells  a  Jahvè,  i  plegaren  els 
trons  i  la  pedra,  i  la  pluja  no  s'escampà  ja 
sobre  la  terra. 

Prou  veié  Faraó  que  havia  parat  la  pluja, 
i  la  pedra,  i  els  trons;  i  tanmateix  ell  tornà 
a  pecar  :  s'afeixugà  son  cor  i  el  de  sos  servents. 
S'endurí  el  cor  de  Faraó,  i  no  avià  els  fills 
d'Israel.  Talment  com  Jahvè  havia  parlat  per 
via  de  Moisès. 

EL  VUITÈ  FLAGELL  :  LA  LLAGOSTA 

[X  :  I  —  20] 

I digué  Jahvè  a  Moisès:  — 
«Vés  a  Faraó,  car  jo  he  endurit  son 
cor  i  el  cor  dels  seus  servents,  per  tal  que  posi 
jo  aquests  senyals  meus  en  mig  d'ell,  i  per  ço 
que  contis  a  les  oïdes  de  tos  fills,  i  dels  fills 
de  tos  fills,  el  que  em  só  rigut  dels  egipcis  i 
els  senyals  meus  que  he  posat  en  mig  d'ells  i 
conegueu  que  jo  só  Jahvè.» 

I  anaren  Moisès  i  Aaró  a  Faraó  i  li  di- 
gueren:— 

«Així  diu  Jahvè,  Déu  dels  hebreus  :  Quant 
de  temps  t'has  de  negar  de  doblegar-te  a  la 
meva  faç?    Avia  el  meu  poble,  que  em  sacri- 

fiqui!  I  si  et  negues  tu  d'aviar  el  meu  poble, 
vet  aquí,  jo  duré  demà  la  llagosta  al  teu  terme. 
I  cobrirà  ella  la  sobrefaç  de  la  terra,  que  no 
es  podrà  veure  la  terra;  i  es  menjarà  ella  el 
llevat  de  salvació  que  us  restà  de  la  pedra,  i 
raurà  tots  els  arbres  que  se  us  fan  dins  el  camp. 
I  omplirà  ella  les  teves  cases,  i  les  cases  de 
tots  els  teus  servents,  i  les  cases  de  tots  els 
egipcis,  tal  com  no  ho  veieren  tos  pares,  ni  els 
pares  de  tos  pares,  del  dia  de  l'ésser  llur  damunt 
la  terra  fins  el  dia  aquest.» 
I  es  girà,  i  sortí  de  Faraó. 

I  digueren  els  servents  de  Faraó:  — 
«Fins  a  quan  aquest  home  ens  servirà  de 
parany?    Avia  els  homes,  i  que  serveixin  a 
Jahvè,  Déu  llur!    Encara  no  veus  que  l'Egipte 
mor?» 

Fan  tornar,  doncs,  Moisès  i  Aaró  davant 
Faraó,  i  els  diu  ell: — 

«Partiu,  serviu  a  Jahvè,  vostre  Déu!...  Qui 
i  qui  són  els  que  partiran?» 

Respon  Moisès:  — 

«Amb  els  nostres  joves,  i  amb  els  nostres 

vells  partirem;  amb  els  nostres  fills,  i  amb  les 
nostres  filles,  amb  el  nostre  ovellar,  i  amb  el 
nostre  arment  partirem;  car  festa  de  Jahvè  és 
per  a  nosaltres.» 
I  els  digué  ell:  — 

«Així  sia  Jahvè  amb  vosaltres,  com  jo  us 
deixo  anar  amb  les  vostres  famílies!  Mireu, 
cert,  que  una  malvestat  porteu  d'esguard!... 
No  així,  doncs!...  Partiu,  si  us  plau,  els  homes, 
i  sacrifiqueu  a  Jahvè,  car  això  és  ço  que  vos- 
altres demanàveu.» 

I  els  gitaren  de  la  faç  de  Faraó. 

I  digué  Jahvè  a  Moisès:  — 

«Estén  la  teva  mà  damunt  la  terra  d'Egipte 
perquè  pugi  a  la  terra  d'Egipte  la  llagosta;  i 
es  mengi  ella  tot  el  gram  de  la  terra,  tot  ço 
que  la  pedregada  ha  jaquit.» 

I  estengué  Moisès  el  seu  bastó  sobre  la 
terra  d'Egipte,  i  Jahvè  dugué  el  vent  Quedim 
sobre  la  terra,  tot  el  dia  aquell  i  tota  la  nit. 
Ja  és  matí;  i,  com  de  fet,  el  vent  d'Orient 
havia  dut  la  llagosta.  Pujà  la  llagosta  sobre 
tota  la  terra  d'Egipte,  i  en  tota  la  contrada 

d'Egipte  s'assegué  en  ella  espessor  tan  feresta, 
que,  abans  d'ella,  no  hi  hagué  llagosta  com 
aquella,  ni  després  d'ella  no  serà  així.  Talment 
cobrí  ella  la  sobrefaç  de  tota  la  terra,  que  era 
la  terra  una  negror;  i  es  menjà  tota  l'herba 
de  la  terra,  i  tot  fruit  d'arbre  que  era  romàs 
de  la  pedra  :  res  verdejant  no  fou  jaquit,  en 
els  arbres  ni  en  l'herba  del  camp,  d'en  tota 
la  terra  d'Egipte. 

Aleshores  s'acuità  Faraó  a  cridar  Moisès  i 
Aaró;  diu:— 

«He  pecat  contra  Jahvè,  vostre  Déu,  i 
contra  vosaltres.  Ara,  doncs,  vulgueu  perdo- 
nar encara  aquesta  volta  el  meu  pecat,  i  pre- 
gueu a  Jahvè,  vostre  Déu,  que  aparti  de  sobre 
mi,  si  més  no,  aquesta  perdició.» 

Sortí  ell  de  Faraó,  i  orà  a  Jahvè.  I  Jahvè  féu 
girar  un  vent  de  ponent  molt  fort,  que  s'empor- 
tà la  llagosta,  i  la  gità  a  la  Mar  Roja.  No  restà 
una  llagosta  en  tota  la  contrada  d'Egipte. 

Tanmateix  endurí  Jahvè  el  cor  de  Faraó, 
que  no  aviés  ell  els  fills  d'Israel. 

EL  NOVÈ  FLAGELL  :  LA  TENEBRA 

[X  :  21  —  29] 

I digué  Jahvè  a  Moisès: — 
«Estén  la  teva  mà  al  cel,  i  així  serà 
la  tenebra  sobre  la  terra  d'Egipte,  que  es  pal- 
parà la  tenebra.» 

I  estengué  Moisès  la  seva  mà  als  cels,  i 
tres  dies  fou  tota  la  terra  d'Egipte  una  tene- 
bra, una  negror,  que  no  es  veien  l'un  a  l'altre, 
ni  hom  no  es  gosà  moure  del  seu  lloc  tres  dies. 
Mes,  per  a  tots  els  fills  d'Israel,  fou  la  llum 
en  les  estades  llurs. 

I  cridà  Faraó  a  Moisès,  i  digué: — 

«Aneu,  sacrifiqueu  a  Jahvè;  sols  el  vostre 

ovellar  i  el  vostre  arment  sien  romasos.  També 
la  vostra  família  pot  partir  amb  vosaltres.» 
Diu  Moisès: — 

«Tu  ens  faràs  a  mà  les  víctimes  i  els  holo- 
causts que  hem  d'oferir  a  Jahvè,  nostre  Déu. 
Sí,  també  la  nostra  ramadà  vindrà  amb  nos- 
altres; peülla  no  restarà,  car  n'hem  de  pendre 
per  tal  que  sacrifiquem  a  Jahvè,  Déu  nostre,  i 
nosaltres  no  sabem  ço  que  hem  de  sacrificar  a 
Jahvè,  fins  que  serem  allí.» 

Tanmateix,  endurí  Jahvè  el  cor  de  Faraó, 
i  no  volgué  aviar-los.    I  li  digué  Faraó: — 

«Ix-te  del  meu  davant,  i  guarda't  que  no 
tornis  a  veure  la  meva  cara;  car  tu  el  dia  que 
la  meva  cara  veuràs,  moriràs.» 

I  digué  Moisès: — 

«Talment  com  has  parlat!  No  tornaré  jo 
més  a  veure  la  teva  cara.» 

PRONOSTIGA   DEL   DARRER  FLAGELL 


[XI  :  I  —  IO] 

I digué  Jahvè  a  Moisès: — 
«Encara  un  flagell  duré  sobre  Faraó  i 
sobre  l'Egipte.  Després  d'això  us  aviarà  ell 
d'aquí.  Quan  ell  us  aviarà  de  veritat,  ell  ma- 
teix us  en  cuidarà  empènyer.  Parla,  prec-te, 
a  oïdes  del  poble,  que  demanin  —  cada  home, 
de  son  company,  i  cada  dona,  de  sa  com- 
panya —  les  joies  d'argent,  i  les  joies  d'or.» 

Jahvè  havia  fet  caure  en  gràcia  el  poble 
als  ulls  dels  egipcis.  L'home,  Moisès,  era  molt 
gran  en  terra  d'Egipte,  àdhuc  als  ulls  dels 
servents  de  Faraó,  i  als  ulls  del  poble. 

I  digué  Moisès: — 

«Així  diu  Jahvè  :  A  la  meitat  de  la  nit, 
sortiré  jo  en  mig  de  l'Egipte,  i  morirà  tot  pri- 
mogènit en  la  terra  d'Egipte  :  del  primogènit 
de  Faraó,  que  seu  dalt  al  soli,  fins  al  primogè- 
nit de  l'esclava  que  s'està  darrera  la  mola; 
àdhuc  tot  primogènit  del  bestiar.  Un  udol 
ferest  serà  en  tota  la  terra  d'Egipte;  tal,  que, 
vist  ell,  d'altre  no  fou  posat  a  l'ésser,  ni,  així 
com  ell,  no  en  tornarà  a  ésser  pus.  Mes,  de 
tots  els  fills  d'Israel,  ni  home  ni  bèstia  :  ni 
un  ca  no  agusarà  la  llengua;  per  ço  que  co- 
negueu que  Jahvè  fa  distinció  entre  els  egipcis 
i  Israel.  I  davallaran  tots  aquells  teus  servents 
dret  a  mi,  i  m'adoraran,  dient  :  Ix  tu  i  tot  el 
poble  que  és  a  tos  peus.  I  després  d'això 
partiré.» 

I  sortí  ell  de  Faraó  amb  la  ira  a  la 
cara. 

Açò  havia  dit  Jahvè  a  Moisès: — 

«No  us  escoltarà  pas  Faraó,  per  ço  que  es 

multipliquin    les   meves   meravelles   en  terra 

d'Egipte.» 

Com  de  fet,  totes  aquestes  meravelles  feren 
Moisès  i  Aaró  a  la  faç  de  Faraó.  Tanmateix 
endurí  Jahvè  el  cor  de  Faraó,  i  no  avià  ell  de 
sa  terra  els  fills  d'Israel. 


7o 


L'ALLIBERACIÓ  D'ISRAEL 


INSTITUCIÓ  DE  LA  PASQUA 

[xii  :  1  —  28] 


ahvè  digué  a  Moisès  i  Aaró  en  terra  d'Egip- 


«Aquest  mes  serà  per  a  vosaltres  comença- 
ment de  mesos  :  ell  serà  per  a  vosaltres  el  pri- 
mer dels  mesos  de  l'any.  Parleu  a  tota  la 
comunitat  d'Israel,  dient  :  El  dia  deu  d'aquest 
mes  prengui  cadascú  un  cap  de  bestiar  per 
casa  pairal  :  per  cada  casa  un  cap.  I  si  és 
massa  petita  la  família  per  a  tot  un  cap  de  bes- 
tiar, que  el  prenguin  aplegats  amb  el  veí  que 
sia  més  a  prop  de  la  casa,  segons  el  nombre 
d'ànimes  :  que  hom  en  tingui  per  a  la  bocada 
del  seu  menjar  :  així  calculareu  sobre  el  cap 


te,  diu:— - 

de  bestiar.  El  cap  de  bestiar  us  caldrà  que  sia 
sense  màcula,  mascle,  nat  de  l'any  :  dels  anyells 

0  dels  cabrits  el  triareu.  I  el  tindreu  en  guar- 
da fins  al  catorzèn  dia  d'aquest  mes  :  alesho- 
res, tot  l'aplec  de  la  comunió  d'Israel,  allà 
entre  les  dues  vespres  l'immolaran.  I  pendran 
de  la  sang,  i  en  posaran  sobre  els  dos  batents, 

1  sobre  els  llindars  de  les  cases  en  les  quals 
el  menjaran.  I  es  menjaran  la  carn,  a  la  ma- 
teixa nit,  rostida  al  foc;  amb  pa  alís  i  lletu- 
gues  amargues  el  menjareu.  No  en  menjareu 
de  cru  ni  de  bullit  amb  aigua  :  sinó  rostit  al 
foc,  tot  sencer,  amb  el  cap  i  les  cames  i  l'en- 
tramena.  Ni  deixareu  que  al  matí  n'hi  hagi 
romanalla;  ans,  ço  que  al  matí  en  sobrarà,  ho 
cremareu  al  foc. 

I  talment  així  el  menjareu  :  cenyits  vostres 
lloms,  posades  als  vostres  peus  les  sandàlies,  i 
amb  el  bastó  a  la  vostra  mà.  I  el  menjareu 
cuitosament  :  ell  és  la  Pasqua  de  Jahvè. 

Car  jo  passaré  per  la  terra  d'Egipte,  la  nit 
aquella,  i  feriré  tot  primogènit  de  la  terra 

d'Egipte  —  de  l'home  fins  a  la  bèstia;  —  i  en 
tots  els  déus  dels  egipcis  faré  juí  :  Jo  só  Jahvè. 
I  serà  aquella  sang,  a  favor  vostre,  de  senyal 
a  les  cases  en  què  vosaltres  sou;  i  jo  veuré  la 
sang,  i  passaré  enllà  de  vosaltres,  i  no  serà 
en  vosaltres  flagell  d'extermini  en  ferir  jo  en 
terra  d'Egipte.  I  serà  el  dia  aquest,  per  a 
vosaltres,  de  remembrança  :  amb  solemnitat 
el  celebrareu,  per  a  Jahvè,  en  les  vostres  ge- 
neracions :  com  a  institució  perpetual  el  ce- 
lebrareu. 

Set  dies  menjareu  pa  alís  :  del  primer  dia, 
gitareu  el  llevat  de  les  vostres  cases;  car  tot- 
hom qui,  del  primer  fins  al  setè  dia,  menjarà 
llevat,  serà  esborrada  d'Israel  l'ànima  aquella. 
I  el  dia  primer  hi  haurà  convocació  al  san- 
tuari; i  també  el  dia  setè  convocació  al  san- 
tuari hi  haurà,  per  vosaltres  :  cap  treball  no  es 
farà  en  ells,  sols  ço  que  tota  ànima  ha  de 
menjar,  això  tan  sols  cuidareu  fer  vosaltres. 
I  observareu  la  comanda  del  pa  alís,  car,  just 
aquest  dia,  hauré  fet  sortir  les  vostres  hosts 
de  la  terra  d'Egipte  :  per  ço  guardareu  el  dia 

aquell,  en  les  vostres  gèneres  com  a  institució 
perpetual.  Al  primer  mes,  el  dia  catorze  del 
mes,  al  vespre,  menjareu  pa  alís  fins  al  dia 
vint-i-u  del  mes,  al  vespre.  Set  dies,  gens  de 
llevat  no  serà  trobat  dintre  les  vostres  cases; 
car  tot  home  que  llevat  menjarà  —  pelegrí  o 
nadiu  de  la  terra  —  l'ànima  aquella  serà  es- 
borrada de  la  congregació  d'Israel.  Cap  cosa 
llevada  no  menjareu  :  en  totes  les  vostres  cases 
menjareu  pa  alís.» 

I  cridà  Moisès  tots  els  prohoms  d'Israel,  i 
els  digué: — 

«Traieu,  preneu  bestiar  per  a  les  vostres  fa- 
mílies, i  immoleu  la  Pasqua.  I  pendreu  un 
manoll  d'hisop,  i  el  mullareu  en  la  sang  que 
hi  haurà  en  la  ribella,  i  xopareu  el  llindar  i  els 
dos  brancals,  de  la  sang  que  hi  haurà  en  la  ri- 
bella, i  ningú  de  vosaltres  no  eixirà  fora  de 
la  porta  de  sa  casa,  fins  al  matí.  I  passarà 
Jahvè  a  ferir  els  egipcis,  i  veurà  la  sang  al 
llindar  i  als  dos  brancals,  i  passarà  Jahvè  porta 
enllà,  i  no  donarà  a  l'exterminador  que  entri 
ell  a  ferir  dins  les  vostres  cases. 

I  observareu  aquesta  paraula  com  un  es- 
tatut per  a  tu  i  per  als  teus  fills  fins  a  l'eter- 
nitat. I  això  serà  :  que,  en  entrar  vosaltres 
a  la  terra  que,  segons  sa  paraula,  us  donarà 
Jahvè,  vosaltres  observareu  aquesta  observança. 
I  vindrà  que  us  diran  vostres  fills  :  Què  es, 
per  a  vosaltres,  aquesta  observança?  I  vos- 
altres direu  :  Sacrifici  de  la  Pasqua  és  això, 
per  a  Jahvè,  qui  passà  enllà  de  les  cases  dels 
fills  d'Israel  a  Egipte,  ferint  l'Egipte  i  allibe- 
rant les  cases  nostres.» 

I  el  poble  es  corbà,  i  adoraren. 

I  ells  sortiren,  i  talment  feren  els  fills  d'Is- 
rael :  segons  que  ordenà  Jahvè  a  Moisès  i  a 
Aaró,  així  ells  feren. 

L'ÈXODE 


[xii  :  29  —  36] 


Iera  mitja  nit  que  Jahvè  feria  tot  primo- 
gènit de  la  casa  d'Egipte  :  del  primogènit 
de  Faraó  que  seia  al  seu  soli,  fins  al  primo- 
gènit dels  captius  que  eren  closos  a  l'aljub; 
àdhuc  tot  primer  nat  de  les  bèsties. 

I  s'aixecà  Faraó  a  la  nit  —  ell  i  tots  sos 
ministres,  i  tothom  de  l'Egipte  — ,  i  fou  un 
udol  gran  a  l'Egipte,  car  no  era  casa  que  no 
hi  hagués  un  mort.  Ia  la  mateixa  nit  cridava 
ell  Moisès  i  Aaró,  i  els  deia: — 

«Alceu-vos,  sortiu  d'en  mig  del  meu  poble, 
vosaltres,  amb  els  fills  d'Israel;  aneu-vos-en, 
serviu  a  Jahvè  tal  com  demanàreu.    També  el 

vostre  bestiar,  també  el  vostre  arment;  preneu- 
ho,  tal  com  diguéreu.  i  aneu...  i  beneïu-me 
també  a  mi.» 

I  els  egipcis  empenyien  el  poble,  cuitant 
d'aviar-los  de  la  terra;  car  es  deien  ells: — 
«Tots  nosaltres  som  morts.» 
I  el  poble  s'emportà,  a  coll,  abans  que  no 
llevés,  la  seva  pasta,  dins  de  llurs  corbelles 
embolcades  amb  les  mantes  llurs. 

I  els  fills  d'Israel  havien  fet  com  Moisès 
havia  parlat  :  havien  demanat  dels  egipcis 
joiells  d'argent,  i  joiells  d'or,  i  vestidures.  I 
Jahvè  havia  posat  gràcia  per  al  poble  als  ulls 
dels  egipcis,  que  els  ho  prestessin.  I  així  fou 
com  ells  despullaren  els  egipcis. 

LES  VETLLES  DE  JAHVÈ 

[xii  :  37  —  42] 


I partiren  els  fills  d'Israel  de  Ramassés  a 
Succot  :  eren  uns  sis  cents  mil  els  homes 
de  peu  —  a  part  les  dones  i  les  criatures.  I 
també  molt  de  mesclatge  pujà  amb  ells,  i  ove- 
llar  i  armen  t  :  una  feredat  de  bestiar. 

I  de  la  pasta  que  s'emportaren  d'Egipte, 
en  cogueren  coques  de  pa  alís,  puix  no  era 
ella  llevada,  perquè  foren  gitats  d'Egipte,  i  no 
es  pogueren  torbar,  per  ço  que  ells  s'aparelles- 
sin viàtic. 

L'estada  que  els  fills  d'Israel  feren  a  Egipte 
foren  quatre  cents  trenta  anys.    I  fou  al  cap 

dels  quatre  cents  anys,  just  al  mateix  dia,  que 
sortien  totes  les  hosts  de  Jahvè  de  la  terra 
d'Egipte.  Nit  de  vetlles  fou  aquesta  per  a 
Jahvè,  per  fer-los  ell  sortir  de  la  terra  d'Egipte. 
Per  ço  la  nit  aquesta  de  Jahvè  és  igualment 
de  vetlles  per  a  tots  els  fills  d'Israel  en  les 
gèneres  llurs. 

INICIACIÓ  RITUAL 

[xii  :  43  —  51] 


I digué  Jahvè  a  Moisès  i  a  Aaró: — 
«Aquesta  és  Fordinació  de  la  Pasqua: 
cap  fill  d'estranger  no  en  menjarà.  I  tot  es- 
clau adquirit  per  argent  el  circumcidaràs  i  així 
ell  en  podrà  menjar.  Pelegrí  ni  llogater  no 
en  menjaran. 

En  una  sola  casa  serà  ell  menjat;  no  trauràs 
enfora  de  la  casa  res  de  la  carn,  ni  cap  os  no 
en  trencareu. 

Tota  la  congregació  dTsrael  la  celebrarà;  i 
quan  sojornarà  amb  tu  un  pelegrí,  i  voldrà 
fer  la  Pasqua  de  Jahvè,  que  abans  sia  circum- 
cidat  tot  mascle  seu;  sols  aleshores  s'atansarà 

ell  a  celebrar-la,  i  així  serà  ell  com  nadiu  de 
la  terra.  Qui  incircumcís  serà,  no  en  menjarà. 
Una  mateixa  llei  serà  per  al  nadiu  i  per  al 
pelegrí  sojornador  en  mig  vostre.» 

I  així  ho  feren  tots  els  fills  d'Israel  :  tal- 
ment com  manà  Jahvè  a  Moisès  i  a  Aaró,  així 
feren. 

I  fou  aquell  mateix  dia,  el  fer  sortir  Jahvè 
els  fills  d'Israel  de  la  terfa  d'Egipte,  per  les 
hosts  llurs. 

CONSAGRACIÓ   DELS  PRIMOGÈNITS 

[xni  :  i  —  16] 


I parlà  Jahvè  a  Moisès  dient:  — 
«Consagra'm  tot  primogènit.    Tot  obri- 
dor  de  vulva  —  home  o  bèstia  —  d'entre  els 
fills  d'Israel,  meu  és.» 

I  digué  Moisès  al  poble:  — 
«Remembreu  aquest  dia,  en  el  qual  heu 
sortit  d'Egipte,  de  la  casa  d'esclavatge;  car 
en  fortitud  de  mà  us  ha  tret  Jahvè  d'aquí. 
Per  ço  no  es  menjarà  pa  llevat.  Avui  —  i 
dins  el  mes  de  les  espigues  novelles  —  és  quan 
sortiu  vosaltres.  Quan  Jahvè,  doncs,  t'entrarà 
a  la  terra  del  canaaneu,  i  de  l'heteu,  i  de 
l'amorreu,  i  de  l'heveu,  i  del  jebuseu,  la  qual 

Ell  jurà  als  vostres  pares  de  donar-te  —  terra 
que  regala  llet  i  mel,  —  aleshores,  i  just  en 
aquest  mes,  observaràs  aquesta  servitud: 

Set  dies  menjaràs  pa  alís  i  el  dia  setè  serà 
festa  de  Jahvè.  Pa  alís  set  dies  serà  menjat, 
i  llevat  no  apareixerà  davant  teu  i  no  es  veurà 
al  teu  davant  cosa  llevada  en  lloc  de  la  con- 
trada teva.  I  açò  contaràs  als  teus  fills,  aquell 
dia;  diràs  :  És  a  causa  de  ço  que  féu  Jahvè 
per  mi  en  sortint  jo  d'Egipte.  I  açò  portaràs 
de  senyal  a  la  teva  mà,  i  de  memorial  entre 
els  teus  ulls,  per  tal  que  sia  la  llei  de  Jahvè 
en  la  teva  boca.  Car  amb  mà  forta  et  llevava 
Jahvè  d'Egipte. 

I  observaràs  aquest  ritu  en  son  temps: 
d'any  en  any. 

I  quan,  segons  jurament  seu  fet  a  tu  i  a 
tos  pares,  et  durà  Jahvè  a  la  terra  del  ca- 
naaneu,  i  te  la  donarà,  això  serà  :  que  sepa- 
raràs per  a  Jahvè  tot  obridor  de  vulva.  Tot 
obridor  parit  de  bèstia  que  teva  sia,  si  és  mas- 
cle, serà  de  Jahvè.  Emperò  tot  obridor  d'ase, 
el  rescataràs  per  una  ovella;  i  si  no  el  rescates, 
el  desnucaràs.    I  tot  primogènit  d'home,  dels 

teus  fills,  el  rescataràs.  I  demà  que  ton  fill 
et  demani,  dient  :  Què  és  això?,  tu  li  diràs: 
És  que  amb  forta  mà  ens  llevava  Jahvè  d'Egip- 
te, de  la  casa  d'esclavitud,  car  es  negà  Faraó 
d'aviar-nos,  i  occí  Jahvè  tot  primogènit  d'en 
terra  d'Egipte,  del  primogènit  d'home  fins  al 
primer  nat  de  la  bèstia;  per  ço  jo  sacrific  a 
Jahvè  tot  mascle  obridor  de  vulva,  i  per  ço 
jo  rescat  tot  primogènit  dels  meus  fills.  I 
això  serà  de  senyal  sobre  la  teva  mà,  i  així 
com  una  marca  entre  tos  ulls,  car  en  fortitud 
de  mà  ens  llevava  Jahvè  d'Egipte.» 

MARRADA  ESTRATÈGICA 


[xiii  :  17  —  xiv  :  4] 

Iaixò  passà  en  aviant  Faraó  el  poble  :  que 
no  els  amena  Déu  camí  de  la  terra  dels 
filisteus,  que  era  el  dret,  car  pensà  Déu:  — 
«No  sia  que  es  penedeixi  el  poble,  en  veient- 
se  una  guerra,  i  se'n  torni  a  Egipte.» 

I  féu  voltar  Déu  el  poble  camí  del  desert, 
dret  a  la  Mar  Roja.  I  armats  se'n  pujaren, 
els  fills  d'Israel,  de  la  terra  d'Egipte.  I  s'em- 
portà Moisès  l'ossada  de  Josep,  per  ço  com 
ell  conjurava  els  fills  d'Israel,  dient: — 

«Cert,  Déu  us  visitarà,  i  aleshores  us  en 
pujareu  d'aquí  els  meus  ossos.» 

Partiren,  doncs,  de  Succot,  i  acamparen  a 

Etam,  a  l'extrem  del  desert.  I  Jahvè  anava 
davant  ells  per  mostrar-los  el  camí  :  de  dia, 
amb  una  columna  de  núvol;  de  nit,  amb  una 
columna  de  foc,  per  ço  que  els  il·luminés,  i 
per  ço  que  caminessin  de  dia  i  de  nit.  Mai 
no  fallí  açò  de  davant  el  poble  :  ni  la  colum- 
na de  núvol,  de  dia;  ni  la  columna  de  foc,  de 
nit. 

I  parlà  Jahvè  a  Moisès,  dient:  — 
«Parla  als  fills  d'Israel  que  reculin,  i  acam- 
pin davant  Pi-hahirot,  entre  Migdol  i  la  mar, 
davant  Baal-Sefon.  Just  al  davant  seu  acam- 
pareu, vora  la  mar.  Car  dirà  Faraó  dels  fills 
d'Israel  :  Errants  són  ells  per  la  terra;  ha  clos 
sobre  ells  el  desert.  I  jo  enduriré  el  cor  de 
Faraó,  que  persegueixi  darrera  ells,  i  seré  glo- 
rificat en  Faraó  i  en  tota  la  seva  host,  i  en- 
tendran els  egipcis  que  jo  só  Jahvè.» 
I  així  feren. 

L'ENCALÇ 

[xiv  :  5—14] 


Ija  fan  noves  al  rei  dels  egipcis  que  el  poble 
fugia,  i  es  trasmudà  el  cor  de  Faraó,  i  el 
de  sos  ministres,  contra  el  poble,  i  digueren: — 
«Què  és  açò  que  hem  fet,  que  hem  aviat 
Israel  de  servir-nos?» 

Guarní,  doncs,  la  seva  carrossa,  i  prengué 
amb  ell  el  seu  poble.  I  s'endugué,  triats,  sis 
cents  carros,  i  tots  els  carros  d'Egipte,  amb 
elets  en  tots  ells.  Endurí,  doncs,  Jahvè  el  cor 
de  Faraó,  rei  d'Egipte,  i  corregué  darrera  els 
fills  d'Israel,  qui  havien  sortit,  la  mà  alta;  mes, 
corregueren  els  egipcis  darrera  ells,  i  els  asso- 
liren acampats  vora  la  mar.    Tots  els  cavalls 

i  els  carros  de  Faraó,  amb  sos  cavalcants  i  sa 
host,  feren  cap  allí,  a  Pi-hahirot,  davant  Baal- 
Sefon. 

I  Faraó  era  a  la  vora,  quan  els  fills  d'Israel 
alcen  els  ulls,  i  vet  aquí,  l'egipci  encalçava 
darrera  ells.  Els  fills  d'Israel,  esfereïts,  tot  era 
clamar  a  Jahvè,  i  digueren  a  Moisès:  — 

«Per  ventura  no  hi  havia  fossars  a  Egipte, 
per  endur-se'ns  a  morir  al  desert?  Què  ens 
has  fet  tu  de  llevar-nos  d'Egipte?  No  és  aques- 
ta la  paraula  que  et  diguérem  a  Egipte,  quan 
dèiem  :  Deixa'ns  estar,  i  servirem  els  egipcis? 
Cert,  molt  millor  ens  era  servir  els  egipcis, 
que  no  pas  morir  al  desert.» 

I  digué  Moisès  al  poble:  — 

«No  temeu!  Drets  tothom,  i  mireu  la  sal- 
vació que  Jahvè  farà  per  vosaltres  avui!  Car 
tal  com  veieu  els  egipcis  avui,  no  els  tornareu 
a  veure  fins  a  l'eternitat.  Jahvè  lluitarà  per 
vosaltres  i  vosaltres  estareu  quiets.» 

EL  PAS  DE  LA  MAR  ROJA 


[xiv  :  15  —  28] 


OM  de  fet  havia  dit  Jahvè  a  Moisès: — 


«Què  clames  a  mi?  Parla  als  fills 
d'Israel  que  facin  via.  I  tu,  alça  el  teu  bastó, 
estén  la  mà  sobre  la  mar,  i  departeix-la;  i  que 
travessin  els  fills  d'Israel  pel  mig  de  la  mar, 
pel  sec.  I  jo,  vet  aquí,  jo  enduriré  el  cor  dels 
egipcis  perquè  vagin  darrera  ells;  i  seré  glori- 
ficat en  Faraó  i  en  tota  sa  host,  i  en  son  carro, 
i  en  sos  cavalcants.  I  aleshores  sabran  els 
egipcis  que  jo  só  Jahvè,  en  glorificar-me  jo  en 
Faraó,  i  en  son  carro,  i  en  sos  cavalcants.» 

I  es  girà  l'àngel  de  Déu,  que  anava  davant 
la  host  d'Israel,  i  anà  enrera  d'ells;  i  se  n'anà 

la  columna  de  núvol  del  davant  llur,  i  es  posà 
al  darrera,  anant  entre  l'exèrcit  dels  egipcis  i 
l'exèrcit  d'Israel.  I  fou  el  núvol  i  la  tenebra; 
mes,  a  la  nit  feia  claror,  i  no  s'atansà  l'un  a 
l'altre  tota  la  nit. 

I  estengué  Moisès  la  mà  sobre  la  mar,  i 
Jahvè  féu  enretirar  la  mar  per  un  fort  vent 
de  llevant,  que  durà  tota  la  nit,  i  que  posà 
la  mar  en  sec,  i  es  departiren  les  aigües.  I 
anaren  els  fills  d'Israel  pel  mig  de  la  mar,  per 
l'eixut;  i  les  aigües  els  eren  una  muralla  a  dreta 
i  a  esquerra  llur.  I  perseguiren  els  egipcis,  i 
anaren  darrera  ells  tots  els  cavalls  de  Faraó, 
els  seus  carros,  i  els  seus  cavalcants,  dret  al 
mig  de  la  mar.  I  era  a  la  vetlla  matinal,  que 
mirava  Jahvè  devés  la  host  dels  egipcis,  de 
dins  estant  de  la  columna  de  foc  i  de  núvol, 
i  desfeia  la  host  dels  egipcis.  Car  desfermà 
les  rodes  dels  seus  carros,  i  els  féu  caminar 
feixugosament.    I  digué  l'egipci:  — 

«Fugiré  de  la  faç  d'Israel,  car  Jahvè  és  bat 
per  ells  contra  l'Egipte.» 

Diu  Jahvè  a  Moisès: — 

«Estén  la  teva  mà  sobre  la  mar,  que  tornin 

les  aigües  damunt  els  egipcis  :  damunt  llurs 
carros  i  llurs  cavalcants.» 

I  estengué  Moisès  la  mà  sobre  la  mar,  i, 
devés  matí,  tornava  la  mar  a  son  corrent. 
Prou  els  egipcis  s'aviaren  a  son  encontre;  em- 
però anegà  Jahvè  els  egipcis  al  mig  de  la  mar. 
Revingueren  les  aigües,  i  somorgollaren  els  car- 
ros i  els  cavalcants  de  tota  la  host  de  Faraó, 
que  anaven  mar  endins  darrera  ells.  No  en 
restà  ni  un! 

VICTORIA! 

[XIV  :  29  —  31] 


ls  fills  d'Israel  caminaren   en  sec  pel  mig 


1  de  la  mar.  I  les  aigües  els  eren  una 
muralla  a  dreta  i  esquerra  llur. 

Així  salvava  Jahvè,  aquell  dia,  Israel  de  la 
mà  dels  egipcis.  I  contemplà  Israel  els  egipcis 
morts  a  la  riba  de  la  mar. 

I  veié  Israel  la  gran  gesta  que  féu  Jahvè 
contra  l'Egipte.  I  temé  el  poble  a  Jahvè;  i 
posà  fe  en  Jahvè  i  en  Moisès,  son  servent. 

EL  CÀNTIC  DE  MOISÈS 

[xv  :  i  —  18] 


Aleshores  cantà  Moisès,  amb  els  fills  d'Is- 
rael, aquest  càntic  a  Jahvè.  I  digueren: — 

«Vull  cantar  a  Jahvè! 

car  bellament  s'és  Ell  magnificat: 

cavall  i  cavalcant  ha  gitat  dins  la  mar. 

Ma  fortesa  i  mon  càntic  és  Jahvè: 

Ell  és  estat  ma  salvació. 

Ell  és  mon  Déu,  i  vull  lloar-lo: 

el  Déu  de  mon  pare,  i  vull  exalçar-lo. 

Jahvè,  home  de  guerra! 
Jahvè  és  el  seu  nom. 

Els  carros  de  Faraó  i  sa  host  gità  dins  la  mar: 
la  flor  de  sos  elets,  ofegats  dins  la  Mar  Roja! 

Els  abissos  els  colgaren: 

davallaren  al  pregon  així  com  una  pedra. 

Ta  dreta,  o  Jahvè,  ínclita  per  la  força, 
ta  dreta,  o  Jahvè,  ha  esmicat  l'enemic. 

En  la  grandor  de  ta  glòria,  desfàs  tos  rebels: 
avies  ta  ira,  i  ella  els  devora  així  com  una  palla. 

Al  buf  de  tos  narius  s'amuntegaren  les  aigües: 
dreçaren-se  així  com  una  muralla  les  fluents, 
es  rebliren  els  abissos  al  cor  de  la  mar. 

Deia  l'enemic  :  —  Perseguiré...  Agafaré... 
repartiré  despulles,  se  n'omplirà  mon  ànima, 
brandaré  mon  glavi,  la  meva  mà  els  atuïrà!  — 

Bufares  tu  amb  ta  alenada,  i  els  colgà  la  mar: 
s'afonaren,  així  el  plom,  dins  les  aigües  rabents. 

Qui  així  com  tu  entre  els  forts,  o  Jahvè? 
Qui  així  com  tu,  magnífic  en  la  santedat, 
ferest  en  lloances,  autor  de  meravelles? 

Estengueres  ta  destra,  i  els  dragà  la  terra:  [res, 
dugueres  en  ta  gràcia  el  poble  aquest  que  rescata- 
Tamenares  en  ta  fortitud  a  la  prada  de  ta  santedat. 

Oïren  els  pobles,  i  tremolaren: 

l'esglai  corprengué  els  habitants  de  Palestina. 

Aleshores  temeren  els  prínceps  d'Edom: 
els  forts  de  Moab,  els  agafà  el  tremolor: 
s'esbalaïren  tots  els  habitants  de  Canaan. 

Sí,  caurà  damunt  ells  temor  i  paüra, 

en  la  grandor  de  ton  braç,  emmudiran  com  un  roc: 

fins  que  passarà  ton  poble,  o  Jahvè! 

fins  que  passarà  el  poble  que  tu  redimires. 

Tu  els  duràs,  els  plantaràs  al  munt  de  ton  here- 
al  lloc  que,  per  seure,  et  feres  tu,  Jahvè:  [tat ge, 
en  el  Santuari,  Jahvè,  que  tes  mans  fundaren. 

Jahvè  regnarà  per  l'eternitat,  i  ultra!» 

FESTIVAL  LITÚRGIC 


[XV  :  19  —  21] 


uan  el  cavall  de  Faraó,  amb  son  carro  i 


sos  cavalcants,  foren  entrats  dins  la  mar, 
féu  revenir  Jahvè  damunt  ells  les  aigües  de  la 
mar,  i  els  fills  d'Israel  caminaren  pel  sec  en 
mig  de  la  mar. 

Aleshores  prengué  Maria,  la  profetessa,  ger- 
mana d'Aaró,  el  timpà  a  les  mans,  i  sortiren 
totes  les  dones  rera  ella  amb  timpans  i  chors. 
I  els  responia  Maria: — 
«Canteu  a  Jahvè! 
car  bellament  s'és  Ell  magnificat: 
cavall  i  cavalcant  ha  gitat  dins  la  mar.» 

DESERT  ENLLÀ 


[xv  :  22  —  27] 


oisès  féu  partir  Israel  enllà  de  la  Mar 


i  caminaren  tres  dies  pel  desert;  i  no  trobaren 
aigües.  I  arribaren  ells  a  Marà;  mes,  no  po- 
gueren beure  les  aigües  de  Marà,  per  tal  com 
eren  amargues.  Per  ço  li  posaren  de  nom 
«Marà».  I  gorgolà,  el  poble,  de  Moisès,  dient: — 
«Què  beurem?» 

Clamà  ell  a  Jahvè,  i  Jahvè  li  mostrà  un 
arbre.  Ell  que  el  gita  a  les  aigües;  i  les  aigües 
s'endolciren. 

Aquí  és  on  Jahvè  li  posà  estatut  i  juí,  i 
aquí  és  on  Ell  el  temptava.    Diu:  — 


sortiren  devés  el  desert  de  Sur; 

«Si  cuides  tu  escoltar  la  veu  de  Jahvè,  ton 
Déu,  i  fas  tu  ço  que  és  recte  a  sos  ulls,  i  obeei- 
xes  els  seus  manaments,  i  guardes  tu  tots  els 
seus  estatuts,  ninguna  de  les  llangors  que  posí 
sobre  els  egipcis,  no  posaré  jo  sobre  tu.  Car 
jo,  Jahvè,  seré  el  teu  metge.» 

I  arribaren  a  Elim.  I  allà  hi  ha  dotze  deus 
d'aigua,  i  setanta  palmeres.  I  acamparen  allà 
vora  les  aigües. 


IOO 


EL  MANNÀ 

[xvi  :  i  —  2 1] 

Partiren  d'Elim,  i  anà  tota  la  congregació 
dels  fills  d'Israel  devés  el  desert  de  Sin, 
que  és  entre  Elim  i  el  Sinaí.  Això  era  el  quinzè 
dia  del  mes  segon  d'haver  sortit  ells  de  la  terra 
d'Egipte.  I  gorgolà  tota  la  congregació  dels 
fills  d'Israel,  de  Moisès  i  d'Aaró,  al  desert.  Els 
deien  els  fills  d'Israel: — 

«Oh,  qui  ens  donés  el  morir  nosaltres  a  la 
mà  de  Jahvè  en  terra  d'Egipte,  quan  sèiem 
nosaltres  al  volt  de  la  marmita  de  la  carn,  i 
menjàvem  pa  a  desdir!  Per  què  ens  fèieu  sortir 
devés  el  desert  aquest  a  fer  morir  de  fam  tota 
aquesta  multitud?» 

Diu  Jahvè  a  Moisès:  — 

«Vet  aquí,  jo  us  faré  ploure  pa  dels  cels,  i 
sortirà  el  poble  a  collir-ne  la  porció  que  els 
caldrà  de  cada  dia,  per  ço  que  jo  el  provi  si 
per  ventura  camina  en  la  meva  llei,  o  no.  I 
açò  s' esdevindrà  el  dia  sisè  :  que  mesuraran  ço 
que  n'hauran  emportat,  i  serà  el  doble  del  que 
colliran  cada  dia.» 

I  digueren  Moisès  i  Aaró  a  tots  els  fills 
d'Israel: — 

«Al  vespre  coneixereu  que  és  Jahvè  qui  us 
ha  fet  sortir  de  la  terra  d'Egipte,  i  al  matí 
veureu  la  glòria  de  Jahvè.  Car  ha  oït  Ell 
vostre  gorgol  contra  Jahvè;  puix  nosaltres,  què 
som?  Què  murmureu  de  nosaltres?  Sí  —  con- 
tinuà Moisès,  —  Jahvè  us  darà,  al  vespre,  carn 
per  menjar,  i  pa,  al  matí,  per  sadollar- vos;  car 
ha  oït  vostre  gorgolar,  el  qual,  cert,  va  contra 
ell.  Perquè  nosaltres,  què  som?  No,  doncs, 
contra  nosaltres  són  els  vostres  mormols,  sinó 
contra  Jahvè.» 

I  digué  Moisès  a  Aaró: — 

«Digues  a  tot  l'aplec  dels  fills  d'Israel: 
Atanseu-vos  a  la  faç  de  Jahvè,  qui  ha  oït  el 
vostre  murmurar.» 

I  fou  tal  que  en  parlar  Aaró  a  tot  l'aplec  dels 
fills  d'Israel,  es  giraren  devés  el  desert,  i,  vet 
aquí,  la  glòria  de  Jahvè  aparegué  dins  el  nú- 
vol.   I  parlà  Jahvè  a  Moisès,  diu: — 

«He  oït  els  gorgols  dels  fills  d'Israel!  Par- 
la'ls dient  :  Entre  les  dues  vespres  menjareu 
carn,  i  al  matí  vos  sadollareu  de  pa.  Així 
sabreu  que  jo  só  Jahvè,  vostre  Déu.» 

I  es  féu  vespre,  i  pujà  la  guatlla,  la  qual  cobrí 
el  campament;  i  fou  matí,  i  l'estesa  del  rou  era 
al  voltant  del  campament.  Mes,  se'n  pujà  l'es- 
tesa del  rou,  i,  vet  aquí,  sobre  la  faç  del  desert 
hi  havia  una  cosa  menuda  en  forma  d'escata,  una 
cosa  fina  com  gebre,  sobre  la  terra.  En  veient-ho 
els  fills  d'Israel,  es  digueren  l'un  a  l'altre: — 

«Man-hu?»  (Què  és  això?) 

Car  no  coneixien  què  era  allò.  I  els  digué 
Moisès:  — 

«Es  el  pa  que  us  dóna  Jahvè  per  menjar. 
I  aquesta  és  la  paraula  que  ha  ordenat  Jahvè: 
Colliu-ne  cadascú  per  la  bocada  del  seu  menjar: 
un  gòmer  per  cap,  segons  el  nombre  de  les 
vostres  ànimes;  que  en  prengui  cadascú  per  als 
que  són  dins  sa  tenda.» 

Així  feren  els  fills  d'Israel.  I  qui  n'aplegà 
molt,  qui  poc.  Emperò  ho  mesuraren  amb  el 
gòmer,  i  ni  el  va  fer  sobrar  el  que  n'aplegà 
molt,  ni  el  que  n'aplegà  poc  el  va  fer  minvar: 
cadascú  n'havia  collit  just  per  a  la  bocada 
del  seu  menjar.    I  els  digué  Moisès:  — 

«Ningú  no  en  deixi  per  a  demà.» 

Emperò,  ells  no  s'escoltaren  Moisès,  i  alguns 
en  rebostaren  per  a  l'endemà.  Mes  ell  verme- 
java  i  pudia;  i  s'enfurí  contra  ells  Moisès.  Ca- 
dascú, doncs,  en  collia  cada  matí  per  la  bocada 
del  seu  menjar,  puix  en  cremant  el  sol,  fonia. 

EL  SÀBAT 

[xvi  :  22  —  z°] 

Iaçò  s'esdevingué  :  que  el  dia  sisè  colliren 
el  doble  de  pa  :  el  doble  d'un  gòmer  per 
cap.  I  anaren  tots  els  prínceps  de  la  congre- 
gació, i  en  feren  noves  a  Moisès.  Ell  els  digué: — 
«Això,  és  ço  que  digué  Jahvè.  Dia  de  repòs, 
sàbat  sant  és  demà  per  Jahvè.  Ço  que  vulgueu 
coure,  coeu;  ço  que  vulgueu  cuinar,  cuineu;  mes, 
tot  ço  que  sobrarà,  deseu-vos-ho  de  rebost  fins 
al  matí.» 

I  ho  desaren  fins  al  matí  segons  que  havia 
ordenat  Moisès;  i  ell  no  se  sentia,  ni  verm  no 
era  en  ell.    I  digué  Moisès: — 

«Mengeu-vos-el  avui,  car  avui  és  sàbat  de 

Jahvè,  avui  no  se'n  trobarà  al  camp.  Els  sis 
dies  colliu-ne,  mes  el  dia  setè  és  sàbat,  i  no 
n'hi  haurà.» 

I  fou  que  el  dia  setè  sortiren  alguns  del 
poble  a  collir-ne,  i  no  en  trobaren.  I  digué 
Jahvè  a  Moisès: — 

«Fins  a  quan  us  negareu  de  guardar  els 
meus  comandaments  i  les  meves  lleis?  Veieu 
que  Jahvè  us  ha  donat  el  sàbat;  per  amor 
d'açò,  al  sisè  dia,  Ell  us  dóna  pa  per  dos  dies. 
Que  tothom  romangui,  doncs,  on  ell  s'està: 
no  surti  ningú  del  seu  lloc  el  dia  setè.» 

El  poble,  doncs,  celebrà  el  sàbat  el  dia  setè. 

LA  RESERVA 

[xvi  :  31  —  36] 


Li  posà  la  casa  d'Israel  de  nom  «man»,  i 
era  així  com  una  llavor  de  ciliandre  blanc, 
i  d'una  sabor  així  com  de  crespells  amb  mel. 
I  digué  Moisès:  — 

«Aquesta  és  la  paraula  que  ha  ordenat 
Jahvè  :  Ompliu-ne  un  gòmer,  de  reliquiari  per  a 
les  vostres  gèneres,  per  ço  que  vegin  el  pa  que 
us  he  fet  menjar  al  desert,  en  fer- vos  jo  sortir  de 
la  terra  d'Egipte.» 

I  digué  Moisès  a  Aaró: — 

«Pren  un  vas,  i  posa-hi  mannà,  un  gòmer 
ple,  i  desa'l  a  la  faç  de  Jahvè,  de  reliquiari 
per  a  les  vostres  gèneres.» 

I  aital  com  ordenà  Jahvè  a  Moisès,  l'estojà 
Aaró  de  reliquiari  davant  el  Testimoni. 

Els  fills  d'Israel  menjaren  el  mannà  quaranta 
anys,  fins  que  foren  vinguts  en  terra  habitada. 
El  mannà  fou  llur  nodriment  fins  en  arribar 
ells  a  terme  de  la  terra  de  Canaan. 

El  gòmer  és  la  dècima  part  de  l'efà. 

LA  DEU  MIRACULOSA 


[xvii  :  i  —  7] 


artí  tota  la  congregació  dels  fills  d'Israel 


-L    del  desert  de  Sin,  per  llurs  sojorns,  segons 
ordre  de  Jahvè,  i  acamparen  a  Rafidim.  Mes, 
no  hi  havia  aigua  que  begués  el  poble.    I  qües- 
tionà el  poble  amb  Moisès,  dient: — 
«Doneu-nos  aigua  que  beguem.» 
Moisès,  per  tota  resposta: — 
«Què    qüestioneu    amb  mi?    Què  tempteu 
Jahvè?» 

Tanmateix  el  poble,  assedegat  d'aigua,  anava 
gorgolant  contra  Moisès,  i  tot  era  dir: — 

«Per  què,  doncs,  ens  has  fet  pujar  de  l'Egipte 
a  fer-nos  morir  de  set,  jo  i  els  meus  fills  i  el 
meu  bestiar?» 

Clamà  Moisès  a  Jahvè,  diu: — 

«Doncs,  què  faré  jo  al  poble  aquest?...  Una 
estona  més,  i  m'apedregaran.» 

Diu  Jahvè  a  Moisès:  — 

«Passa  al  davant  del  poble,  i  duu-te'n  els 
prohoms  d'Israel.  I  porta-te'n  el  bastó  amb 
el  qual  ferires  el  riu.  Pren-lo  a  la  mà,  i  vés... 
Vet  aquí,  jo  m'estaré  allà,  al  davant  teu,  dalt 
a  la  roca  d'Horeb,  i  feriràs  tu  la  roca,  i  en  sor- 
tirà aigua  que  begui  el  poble.» 

Així  ho  féu  Moisès  a  la  vista  dels  prohoms 
d'Israel.  I  posà  ell  de  nom,  al  lloc  aquell, 
Massà,  i  també  Meribà,  per  la  qüestió  dels 
fills  d'Israel,  i  pel  temptar  llur  a  Jahvè,  quan 
deien:  — 

«Es  o  no  és  Jahvè  entre  nosaltres?» 

LA  PRIMERA  LLUITA 

[xvii  :  8—16] 


ren  a  Rafidim,  i    vingué   l'Amalecita  a 


J— *  lluitar  contra  Israel.  Moisès  que  diu  a 
Josuè:  — 

«Escull-nos  homes,  i  surt  a  lluitar  contra 
Tamalecita.  Jo  m'estaré  demà  al  cim  de  la 
collada  amb  el  bastó  de  Déu  a  la  mà.» 

'Féu  Josuè  segons  què  li  digué  Moisès,  que 
lluités  contra  Tamalecita.  Moisès,  Aaró  i  Hur 
muntaren  al  cim  de  la  collada.  I  açò  s'esdeve- 
nia:  segons  que  alçava  Moisès  la  mà,  guanyava 
Israel;  i  segons  que  davallava  ell  la  mà,  guanyava 
Amalec.  Però  les  mans  de  Moisès  eren  fati- 
gades; i  agafaren  una  pedra,  i  posant-la  davall 


in 


seu,  ell  s'hi  assegué  al  damunt.  Aaró  i  Hur — 
l'un  ençà,  l'altre  enllà  —  li  servaven  les  mans. 
Així  ses  mans  foren  fortes,  fins  a  colgar-se  el 
sol;  i  va  batre  Josuè  Amalec  i  la  seva  gent  a  fil 
de  glavi. 

Diu  Jahvè  a  Moisès: — 

«Escriuràs  això  en  remembrança  dins  el 
Llibre,  i  açò  posaràs  a  les  oïdes  de  Josuè: 
Jo  esborraré  ben  esborrada  la  memòria  d' Ama- 
lec davall  els  cels.» 

Aleshores  edificà  Moisès  un  altar  i  li  posà 
de  nom  :  «Jahvè  és  la  meva  senyera.»    Diu:  — 

«Cert,  la  mà  en  la  senyera  de  Jahvè!  Lluita 
de  Jahvè  contra  Amalec  de  gènera  en  gènera.» 

L'ENCONTRE  DE  MOISÈS  I  DE  JETRO 

[XVIII  :   I  —  12] 


Oí  Jetró,  sacerdot  de  Madian,  sogre  de 
Moisès,  tot  ço  que  havia  fet  Déu  a  Moisès, 
i  a  Israel  son  poble  :  que  havia  tret  Jahvè  a 
Israel  d'Egipte.  I  prengué  Jetró,  sogre  de 
Moisès,  Sèfora,  muller  de  Moisès  —  per  temps 
ell  Thavia  tramesa  — ,  amb  sos  dos  fills,  el  nom 
d'un  dels  quals  *  era  Gersom,  car  digué  ell: 
«Pelegrí  só  jo  en  terra  estranya.»  I  el  nom 
de  Taltre  era  Eliezer,  car  digué  ell  :  «El  Déu 
de  mon  pare  vingué  en  mon  ajut,  i  em  salvà 
del  glavi  de  Faraó.»  Anà,  doncs,  Jetró,  sogre 
de  Moisès,  amb  sos  fills  i  sa  muller,  a  Moisès, 
al  desert  on  era  ell  acampat  al  peu  de  la  mun- 
tanya de  Déu.    I  digué  a  Moisès:  — 

«Jo,  ton  sogre  Jetró,  vinc  a  tu,  amb  ta  muller, 
i  sos  dos  fills  amb  ella.» 

Sortí,  doncs,  Moisès  a  l'encontre  de  son 
sogre,  i  l'adorà,  i  el  besà;  i  es  demanaren  l'un 
a  l' altre  de  la  salut,  i  se  n'anaren  a  la  tenda. 

Llavors  recontà  Moisès  a  son  sogre,  tot  ço 
que  havia  fet  Jahvè  a  Faraó  i  als  egipcis  per 
amor  d'Israel  :  tots  els  treballs  que  els  eren 
esdevinguts  en  el  camí,  i  com  els  n'havia  alli- 
berat Jahvè.  I  s'alegrà  Jetró  de  tot  el  bé  que 
havia  fet  Jahvè  a  Israel  :  que  l'hagués  alliberat 
de  la  mà  dels  egipcis.    I  digué  Jetró: — 

«Beneït  sia  Jahvè,  que  us  ha  alliberat  de 
la  mà  dels  egipcis  i  de  la  mà  de  Faraó,  que 
ha  salvat  el  poble  de  sota  la  mà  dels  egipcis. 
Ara  conec  que  Jahvè  és  gran,  més  que  tots 
els  altres  déus,  per  ço  com  s'és  exalçat  contra  . 
ells.» 

Aleshores  oferí  Jetró,  sogre  de  Moisès,  ho- 
locaust i  sacrifici  a  Déu.  I  vingué  Aaró,  amb 
tots  els  vells  d'Israel,  a  comensalia  del  sogre 
de  Moisès,  davant  Déu. 

INSTITUCIÓ  JUDICIAL 


[xviii  :  13  —  27] 


'endemà,  s'assegué  Moisès  a  jutjar  el  po- 


JLi  ble.  I  s'estigué  el  poble  davant  Moisès  del 
matí  fins  al  vespre.  Veié  el  sogre  de  Moisès  tot 
ço  que  feia  ell  al  poble,  i  digué: — 

«Quina  cosa  és  aquesta  que  tu  fas  al  poble? 
Per  què  seus  tu  tot  sol,  i  tot  el  poble  s'està 
dret  davant  teu  del  matí  al  vespre?» 
I  digué  Moisès  a  son  sogre: — 
Es  que  ve  a  mi  el  poble,  i  demanen  sen- 
tència de  Déu.  Quan  es  tenen  ells  alguna  cosa, 
se'n  vénen  a  mi,  i  jo  faig  juí  entre  l'un  i  l'altre, 
i  els  faig  a  saber  els  dictats  de  Déu,  i  les  seves 
decisions.» 

Llavors  li  digué  el  sogre  de  Moisès: — 
«No  és  bona  cosa  la  que  tu  fas;  lassar-vos 
i  més  lassar-vos  és  això,  tant  tu  com  aquest 
poble  que  és  amb  tu;  car  massa  feixuga  per 
a  tu  és  la  cosa  aquesta  :  poc  podràs  sostenir- 
la  tu  tot  sol.  Escolta,  doncs,  la  meva  paraula. 
Jo  et  donaré  un  consell,  i  serà  Déu  amb  tu! 
Estigues  tu  pel  poble  davant  Déu,  i  porta  tu 
les  coses  llurs  a  Déu.  Ensenya'ls  els  dictats 
i  les  lleis,  i  fes-los  coneixedora  la  via  per  on 
han  de  caminar,  i  les  coses  que  han  de  fer. 
Mes,  emperò,  tria't  de  tot  el  poble  homes  de 
seny,  temerosos  de  Déu,  homes  d'integritat, 
que  tinguin  en  oi  l'avarícia,  i  posa'ls  sobre  ells 
de  caps  de  milenar  i  de  caps  de  centenar,  i  de 
caps  de  cinquantena  i  de  caps  de  desena,  i 
jutgin  ells  el  poble  tostemps.  I  sia  :  tot  afer 
major,  que  el  portin  a  tu;  mes  tota  cosa  menor, 
judiquin-la  ells.  T'alleuges  així  de  sobre  teu, 
i  ells  portaran  amb  tu  la  càrrega.  Si  tu  fas 
aquesta  cosa,  igualment  t'ordenarà  Déu,  i  tu 
podràs  servar-te,  i  també  tot  aquest  poble  se 
n'anirà  a  son  lloc  en  pau.» 

S'escoltà  Moisès  la  veu  de  son  sogre,  i  féu 

tot  ço  que  ell  li  aconsellava.  Trià  Moisès 
barons  de  virtut  de  tot  Israel  i  els  establí  de 
caps  sobre  el  poble  :  de  caps  de  milenar  i  de 
caps  de  centenar,  de  caps  de  cinquantena  i 
de  caps  de  desena.  I  ells  jutjaven  el  poble 
tostemps.  Les  coses  greus,  les  portaven  a 
Moisès;  i  tota  cosa  lleu,  la  jutjaven  ells. 

I  acomiadà  Moisès  el  seu  sogre,  el  qual  féu 
via  a  sa  terra. 

LA  LLEI  DE  DÉU 


LA  MUNTANYA  SANTA 

[xix  :  i  —  25] 


ra  el  tercer  mes  de  sortir  els  fills  d'Israel 


JL· t  de  la  terra  d'Egipte;  i,  just  el  dia  aquest, 
vingueren  al  desert  de  Sinaí.  Partiren  de  Ra- 
fidim,  arribaren  al  desert  de  Sinaí,  i  acamparen 
en  el  desert.  Aquí  acampà  Israel,  davant  la 
muntanya. 

I  Moisès  pujà  de  vés  Déu,  i  Jahvè  el  cridà 
des  de  la  muntanya,  dient: — 

«Així  diràs  a  la  casa  de  Jacob,  això  anun- 
ciaràs als  fills  d'Israel  :  Vosaltres  mateixos  heu 
vist  ço  que  he  fet  als  egipcis,  i  com  us  he  portat 
sobre  ales  d'àguiles,  i  us  he  dut  devés  mi.  Ara, 
doncs,  si  cuideu  escoltar  la  meva  veu,  i  obser- 

veu  el  nieu  pacte,  sereu  per  mi  una  propietat 
entre  tots  els  pobles,  car  meva  és  tota  la  terra. 
Vosaltres  sereu  per  mi  un  reialme  de  sacerdots 
i  una  nació  santa.  Aquestes  són  les  paraules 
que  parlaràs  als  fills  d'Israel.» 

Partí  Moisès,  i  cridant  els  prohoms  del 
poble,  exposà  a  la  faç  llur  totes  aquestes  pa- 
raules, que  li  havia  ordenat  Jahvè.  I  açò  féu 
de  resposta  tot  el  poble  ensems;  diu:  — 

«Tot  ço  que  Jahvè  ha  parlat,  farem.» 

Referí  Moisès  la  resposta  del  poble  a  Jahvè; 
i  digué  Jahvè  a  Moisès: — 

«Vet  aquí,  jo  vindré  a  tu  en  calitja  de  núvol, 
per  ço  que  escolti  el  poble,  en  parlar  Jo  amb 
tu,  i  també  en  tu  creguin  tostemps.» 

Anuncià  Moisès  les  paraules  del  poble  a 
Jahvè. 

I  digué  Jahvè  a  Moisès: — 

«Vés  al  poble,  i  santifica'ls  avui  i  demà: 
que  rentin  les  vestidures  llurs,  i  sien  aparellats 
per  al  dia  terç;  car,  el  dia  terç,  davallarà  Jahvè 
a  la  vista  de  tot  el  poble,  dalt  a  la  muntanya 
del  Sinaí.  Tu  fes  de  contenir  el  poble  al  vol- 
tant, dient  :  Guardeu-vos,  que  no  pugeu  a  la 

muntanya,  ni  toqueu  en  el  seu  terme;  qui  la 
muntanya  tocarà,  certament  morirà.  Ninguna 
mà  no  el  tocarà,  ans  amb  pedres  serà  ell  ape- 
dregat, o  amb  sagetes  serà  sagetat  :  bèstia  o 
home  que  serà,  ell  no  viurà.  En  sonar  el  corn, 
pujaran  ells  a  la  muntanya.» 

Davallà  Moisès  de  la  muntanya,  de  vés  el 
poble,  i  santificà  el  poble  :  rentaren  les  vesti- 
dures llurs.    I  digué  ell  al  poble:  — 

«Sigueu  aparellats  per  al  dia  terç  :  no  us  atan- 
seu a  la  muller.» 

I  el  dia  terç,  en  essent  matí,  açò  s'esdevenia: 
que  començaren  trons  i  llamps,  i  un  núvol 
espès  dalt  a  la  muntanya,  amb  un  so  de  trom- 
peta així  ferest,  que  tremolava  tot  el  poble  que 
era  al  campament.  Moisès  féu  sortir  el  poble  del 
campament  a  l'encontre  de  Déu;  i  s'estigueren 
al  peu  de  la  muntanya.  I  la  muntanya  del  Si- 
naí  fumejava  tota,  per  ço  com  Jahvè  era  dava- 
llat amb  foc  damunt  ella.  I  pujava  el  seu  fum 
així  com  la  fumera  de  la  farga.  I  tremolava 
tota  la  muntanya  ferestament.  I  la  veu  de  la 
trompeta  anava  retrunyint  més  fort  :  era  que 
Moisès  parlava,  i  Déu  li  responia  amb  veu  de  tro. 

Davallà  Jahvè  a  la  muntanya  del  Sinaí,  al 
cim  del  munt;  i  Jahvè  cridà  Moisès  al  cim  de 
la  muntanya;  i  Moisès  pujà. 

I  digué  Jahvè  a  Moisès: — 

«Davalla,  i  conjura  el  poble,  no  sia  que  ell 
rompi  dret  a  Jahvè  per  veure'l,  i  en  caigui 
una  bonior.  Encara  això  :  els  sacerdots,  els 
quals  s'atansaran  a  Jahvè,  que  es  santifiquin, 
no  sia  que  esclati  Jahvè  contra  ells.» 

I  digué  Moisès  a  Jahvè:  — 

«No  pot  el  poble  pujar  a  la  muntanya  del 
Sinaí,  sinó  que  tu  ens  has  jurat,  dient  :  En- 
cleda  la  muntanya,  i  santifica-la.» 

I  li  digué  Jahvè:  — 

«Vés,  davalla,  i  puja  tu  amb  Aaró;  mes,  els 
sacerdots  i  el  poble,  que  no  traspassin  per 
muntar  dret  Jahvè,  no  sia  que  esclati  Ell  en 
contra  llur.» 

I  davallà  Moisès  al  poble,  i  parlà  amb  ells. 

EL  DECÀLEG 


[XX  :  I  —  21] 


otes  aquestes  paraules  parlà  Déu,  dient:  — 


JL  «Jo  só  Jahvè,  ton  Déu,  qui  t'ha  llevat  de 
la  terra  d'Egipte,  de  casa  d'esclaus. 


No  tindràs  altres  déus  fora  de  mi. 

No  et  faràs,  per  a  tu,  escultura  ni  cap  sem- 
blança de  ço  que  és  en  els  cels  ensús,  ni  de 
ço  que  és  en  la  terra  enjús,  ni  de  ço  que  és  en 
les  aigües  davall  la  terra. 

No  els  adoraràs  ni  els  coldràs;  car  jo,  Jahvè, 
ton  Déu,  só  un  Déu  gelós,  visitador  de  la  ini- 

quitat  dels  pares  sobre  els  fills  :  sobre  els  fills 
tercers,  i  sobre  els  quarts,  envers  mos  odiadors; 
i  só  faedor  de  misericòrdia  en  milers  envers  mos 
amadors,  i  envers  els  observadors  dels  meus 
preceptes. 

II 

No  proferiràs  el  nom  de  Jahvè,  ton  Déu,  en 
va;  car  Jahvè  no  deixarà  impunit  aquell  que 
vanament  pendrà  el  seu  nom. 

III 

Remembraràs  el  dia  del  sàbat,  per  ço  que 
el  santifiquis.  Sis  dies  treballaràs,  i  faràs  tots 
els  afers;  mes,  el  dia  setè  és  sàbat,  per  a  hon- 
rament  de  Jahvè,  ton  Déu.  No  faràs  cap 
tasca,  ni  tu,  ni  ton  fill,  ni  ta  filla,  ni  ton  ser- 
vent, ni  ta  serventa,  ni  el  teu  bestiar,  ni  el 
teu  hoste  que  serà  dins  les  teves  portes.  Car 
en  sis  dies  féu  Jahvè  els  cels  i  la  terra,  la  mar, 
i  tot  ço  que  és  en  ells;  i  el  setè  dia  reposà.  Per 
amor  d'açò  beneïa  Jahvè  el  dia  del  sàbat,  i  el 
santificava. 

IV 


Honraràs  ton  pare  i  ta  mare,  per  ço  que 
s'allarguin  tos  dies  sobre  la  terra  que  Jhavè, 
ton  Déu,  et  donarà. 

V 

No  occiràs. 
VI 

No  fornicaràs. 

VII 

No  furtaràs. 

VIII 

No  respondràs  contra  ton  proïsme  testimoni  fals. 

IX 

No  cobejaràs  la  casa  de  ton  proïsme. 

X 


No  cobejaràs  la  muller  de  ton  proïsme,  ni 
son  servent,  ni  sa  serventa,  ni  el  seu  bou,  ni 
el  seu  ase,  ni  cosa  que  sia  del  teu  proïsme.» 

I  tot  el  poble  veia  els  trons  i  els  llamps, 
i  la  veu  de  la  trompeta,  i  la  muntanya  fumejant. 
I  el  poble  s'esfereí,  i  tremolava,  i  s'estava  lluny. 
Digueren  a  Moisès: — 

«Parla  tu  amb  nosaltres,  i  oirem;  mes,  no 
parli  amb  nosaltres  Déu,  no  sia  que  morim.» 

I  digué  Moisès  al  poble: — 

«No  temeu!  Car,  per  tal  de  provar-vos,  és 
vingut  Déu;  i  per  tal  que,  amb  sa  temor  sobre 
vostra  faç,  no  pequeu.» 

I  s'estava  el  poble  lluny,  i  Moisès  s'atansà 
a  l'espessa  calitja  on  era  Déu. 

LLIBRE  DEL  PACTE 


PRESCRIPCIÓ  LITÚRGICA 

[XX  :  22  —  26] 


Digué  Jahvè  a  Moisès:  — 
«Això  diràs  als  fills  d'Israel :  Vosaltres  heu 
vist  que;  dels  cels  estant,  he  parlat  amb  vosal- 
tres. Amb  mi,  doncs,  no  fareu  déus  d'argent, 
ni  déus  d'or  no  fareu  per  a  vosaltres.  Altar 
de  terra  faràs  per  a  mi,  i  immolaràs  damunt 
ell  els  teus  holocausts,  i  els  teus  sacrificis  de 
pau;  les  teves  ovelles,  i  els  teus  bous.  En  tot 
lloc,  on  faré  remembrar  el  meu  nom,  allí  vindré 
a  tu,  i  et  beneïré.  I  si  mai  altar  de  pedra  tu 
em  fas,  no  l'edificaràs  de  pedres  doladisses;  car, 
si  ta  doladora  sobre  ella  brandaràs,  tu  l'ensut- 
zaràs. 

I  no  pujaràs  per  graons  al  meu  altar;  per 
ço  que,  damunt  ell,  no  es  reveli  ta  nuesa.» 

LEGISLACIÓ  CIVIL 

[XXI  :   I  —  II] 


quests  són  els  judicis  que  promulgaràs  a 
la  faç  llur: 


«Quan  tu  compraràs  un  esclau  hebreu,  sis 
anys  ell  servirà,  i  el  setè  any,  de  grat  eixirà 
franc. 

Si  amb  son  cos  ell  entrarà,  amb  son  cos 
ell  eixirà.  Si  home  de  muller  serà  ell,  eixirà 
sa  muller  amb  ell. 

Si  son  senyor  li  haurà  donat  muller,  i  li 
haurà  ella  infantat  fills  o  filles,  la  muller  i  els 
fills  d'ella  seran  del  senyor  d'ella,  i  ell  eixirà 
amb  el  seu  cos. 

Si,  emperò,  dirà  l'esclau  :  Jo  estim  el  meu 

senyor,  ma  muller  i  mos  fills  :  no  vull  sortir 
franc;  aleshores  el  seu  senyor  l'oferirà  als  déus. 
I  l'oferirà  a  la  porta  o  al  brancal,  i  allí  el  seu 
senyor  li  foradarà  l'orella  amb  una  alena,  i  ell 
el  servirà  a  perpetuïtat.» 

«Quan  hom  vendrà  sa  filla  per  esclava,  no 
n'eixirà  ella  tal  com  ixen  els  esclaus.  Si  ella 
desplau  als  ulls  de  son  senyor,  cas  de  no  haver- 
la  desposada,  ell  l'acomiadarà;  mes,  a  poble 
estrany  no  la  podrà  vendre,  en  menysprear-la 
ell. 

Si  ell,  però,  amb  son  fill  la  desposarà,  segons 
consuetud  de  les  filles  farà  per  a  ella. 

Si,  de  més  d'ella,  una  altra  ell  en  pendrà,  ni  la 
seva  carn  de  nodriment,  ni  el  seu  vestit,  ni  el 
seu  conjugal,  no  li  minvarà.  Si  ell  aquestes 
tres  coses  no  li  donarà,  sortirà  ella  de  grat, 
franca  d'argent.» 

LEGISLACIÓ  PENAL 


[xxi  :  12  —  xxii  :  17] 


ui  home  així  ferirà,  que  en  mor,  de  mort 
morirà. 


Quan  ell  no  el  cuidà  occir,  ans  Déu  a  sa  mà 
ho  feia  escaure,  jo  t'assenyalaré  un  lloc  on  es 
soplujarà.  Quan,  però,  un  home  s'abrivarà 
contra  un  seu  proïsme  per  occir-lo  de  traïdor, 
de  l'altar  meu  el  llevaràs  per  ço  que  mori. 

Qui  son  pare  o  sa  mare  ferirà,  de  mort 
morirà. 

Qui  un  home  robarà,  que  ell  se  l'hagi  venut 
o  que  li  sia  trobat  a  la  mà,  de  mort  morirà. 

Qui  son  pare  o  sa  mare  maleirà,  de  mort 
morirà. 

Quan  homes  es  barallaran,  i  l'un  ferirà  son 
proïsme  amb  una  pedra  o  amb  el  puny,  i  no 
en  mor,  però  en  jeu,  si  es  lleva  i  camina  per 
fora  amb  sa  crossa,  serà  innocent  el  feridor; 
solament  el  seu  vagar  pagarà  i  cuidarà  de  fer- 
lo  curar. 

Quan  així  hom  ferirà  el  seu  servent  o  la 
seva  serventa  amb  la  verga,  que  en  mor  dejús 
sa  mà,  ell  serà  punit. 

Si,  però,  tan  sols  un  dia  o  dos  dies  ell  se 
serva,  no  serà  ell  punit,  car  argent  seu  és. 

Quan  homes  es  barallaran,  i  hom  ferirà  una 
dona  prenys,  si  el  fill  surt  sense  altre  dany, 
hom  serà  multat  segons  que  el  senyor  de  la  dona 
li  posarà,  i  segons  que  els  albiradors  esti- 
maran. 

Si  dany,  però,  serà  vingut,  aleshores  posaràs 
ànima  per  ànima,  ull  per  ull,  dent  per  dent, 
mà  per  mà,  peu  per  peu,  cremada  per  cremada, 
nafra  per  nafra,  blau  per  blau. 

Quan  hom  ferirà  l'ull  de  son  servent  o  l'ull 
de  sa  serventa,  i  li  ho  fa  perdre,  pel  seu  ull, 
de  grat  el  llibertarà. 

Si  la  dent  de  son  servent  o  la  dent  de  sa 

serventa  ell  li  fa  caure,  per  la  seva  dent,  de  grat 
el  llibertarà. 

Quan  un  bou  a  home  o  dona  cornarà,  que 
en  mor,  amb  pedres  serà  el  bou  apedregat,  i 
no  serà  menjada  la  seva  carn;  mes,  el  senyor 
del  bou  serà  impunit. 

Si  el  bou  és  cornador  d'ahir  i  d'abans  d'ahir, 
i,  admonició  contra  son  senyor  ja  feta,  no  és 
estat  ell  enclòs,  i  occeix  home  o  dona,  el  bou 
serà  apedregat,  i  el  seu  senyor  serà  mort.  Si, 
emperò,  redempció  per  ell  fos  posada,  aleshores, 
en  rescat  de  sa  vida,  aitant  donarà  com  posat 
li  serà. 

Si  el  bou  a  fill  o  filla  cornarà,  segons  aquest 
mateix  juí  li  serà  fet. 

Si  el  bou  a  esclau  o  esclava  cornarà,  trenta 
sicles  d'argent  donarà  son  amo,  i  el  bou  serà 
apedregat. 

Quan  un  home  deixa  oberta  una  cisterna,  o 
quan  un  home  haurà  cavat  una  cisterna,  no 
la  tanca,  i  hi  cau  un  bou  o  un  ase,  el  senyor 
de  la  cisterna  pagarà  l'argent,  rescabalarà  els 
seus  senyors.    Mes  la  bèstia  morta  serà  d'ell. 

Quan  el  bou  d'un  el  bou  d'altre  ferirà,  que 

en  mor,  es  vendrà  el  bou  viu,  i  es  partiran  el 
preu,  i  també  la  bèstia  morta  serà  partida. 

Si  era  sabut  que  el  bou  cornava  d'ahir  i 
d'abans  d'ahir,  i  el  seu  senyor  no  l'ha  enclòs,  ell 
cuidarà  rescabalar  bou  per  bou,  i  la  bèstia 
morta  serà  seva. 

Quan  un  home  bou  o  xai  furtarà,  que  ell 
l'hagi  mort  o  venut,  cinc  caps  de  l'arment 
pagarà  per  bou,  i  quatre  caps  de  l'ovellar,  per 
xai. 

Si  el  lladre  és  collit  en  invasió  nocturna, 
i  hom  el  fereix,  que  en  mor,  no  serà  hom  reu 
de  sangs.  Si,  però,  era  sol  alt  damunt  seu, 
reu  de  sangs  serà  ell. 

Si  el  lladre  no  té  res  seu,  en  havent  ell  de 
rescabalar,  serà  venut,  perquè  hom  es  resca- 
bali  del  furt  seu. 

Si  és  atrapat,  en  sa  mà,  furt  de  bou  o  d'ase 

0  d'ovella,  encara  vius,  el  doble  pagarà. 

Quan  hom  fa  fogueres  al  camp  o  a  la  vinya, 

1  avia  el  foc  que  es  cali  al  camp  d'altri,  del  bo 
de  son  camp,  o  del  bo  de  sa  vinya  rescabalarà. 

Si  el  foc  sortirà,  perquè  ha  trobat  esbarzers, 
i  es  cala  a  unes  garberes,  o  al  tros  per  segar, 


137 


o  a  tot  el  camp,  rincendiador  pagarà  el  cremat. 

Quan  hom  confiarà  a  son  company  argent 
o  joies  en  custòdia,  i  és  robat  això  de  la  casa 
de  Thome,  si  el  lladre  és  trobat,  ell  restituirà 
el  doble. 

Si  el  lladre  no  és  trobat,  el  senyor  de  la  casa 
s'atansarà  als  déus,  com  no  ha  allargat  ell  la 
mà  a  pertinença  de  son  company. 

A  cada  defraudació  —  sia  bou,  ase,  o  ovella, 
sia  una  vestidura,  o  qualsevulla  cosa  perduda 
de  la  qual  es  dirà  :  Cert,  és  això!,  —  anirà  als 
déus  la  causa  de  tots  dos;  i  aquell  a  qui  els 
déus  faran  culpable,  restituirà  el  doble  a  son 
company. 

Quan  a  son  proïsme  hom  encomanarà  en 
guarda  ase  o  bou  o  ovella  —  qualsevulla  bèstia 
—  i  aquesta  mor,  o  és  fracturada,  o  és  enduta 
sense  que  ningú  ho  hagi  vist,  jurament  de 
Jahvè  hi  haurà  entre  ells  dos,  com  no  allargà 
ell  la  mà  a  pertinença  de  son  company.  Així 
estarà  en  paus  amb  qui  n'és  senyor,  i  no  haurà 
de  rescabalar. 

Si,  però,  ella  hi  és  estat  robada,  ell  restituirà 
a  qui  n'és  senyor. 

Si  ella  és  estat  trossejada,  la  portarà  en  tes- 
timoni, i  no  ha  de  rescabalar  pel  trossejament. 

Quan  hom  la  demanarà  de  son  company, 
i  ella  s'haurà  desgraciat  o  morirà  :  si  el  qui 
n'és  senyor  no  era  amb  ell,  ell  ha  de  rescaba- 
lar. Si  el  que  n'és  senyor  era  amb  ell,  no  ha 
de  rescabalar.  Si  n'era  llogater,  entra  en  el 
sou  d'ell. 

Quan  un  hom  seduirà  una  donzella,  i,  no 
essent  desposada,  dormirà  amb  ella,  caldrà  ell 
comprar-la  per  muller  seva. 

Si  el  pare  d'ella  es  negarà  a  donar-la-hi,  ai- 
tant  d'argent  pesarà  ell  com  és  el  preu  d'una 
donzella. 

LEGISLACIÓ  MORAL 

[xxn  :  18  —  xxiii  :  9] 


Fetillera  no  deixaràs  viure. 
Tot  aquell  qui  amb  bèstia  jaurà,  de  mort 
morirà. 

Qui  immolarà  a  les  ídoles,  i  no  únicament 
a  Jahvè,  serà  anatema. 

Ton  hoste  no  oprimiràs  ni  afligiràs,  car 
hostes  fóreu  vosaltres  en  terra  d'Egipte. 

Vídua  ni  orfe  no  vexareu.  Si  tu  l'oprimei- 
xes, i  ell  a  mi  clama,  cert,  jo  escoltaré  la  seva 
clamor,  i  s'abrandarà  la  meva  ira,  i  us  occiré 
a  glavi,  i  seran  vídues  vostres  mullers,  i  orfes 
vostres  fills. 

Si  argent  bestrauràs  a  un  del  meu  poble, 

—  al  pobre  que  és  amb  tu  — ,  no  seràs  per  a 
ell  així  com  un  exactor;  no  posareu  usura  da- 
munt ell. 

Si  prens  en  penyora  el  mantell  de  ton  proïs- 
me, abans  de  pondre's  el  sol  l'hi  tornaràs. 
Car  això  és  son  cobertor;  ell  és  Túnica  vesti- 
dura de  sa  pell.  Si  no,  amb  què  s'ajaurà  ell? 
Cert,  ell  clamarà  a  mi,  i  jo  l'escoltaré,  car  jo 
só  misericordiós. 

Déu  no  flastomaràs,  ni  els  caps  de  ton  poble 
no  maleir  às. 

El  vessar  de  ta  era,  ni  el  llagrimejar  de  ton 
cup,  no  endarreriràs. 

El  primogènit  de  tos  fills  em  donaràs. 

Igualment  faràs  de  ton  bou  i  de  ta  ovella: 
set  dies  serà  ell  amb  sa  mare  i  el  dia  vuitè  me'l 
donaràs. 

Homes  de  santedat  heu  d'ésser  per  a  mi; 
per  açò,  carn  trossejada  en  el  camp  no  men- 
jareu :  als  vostres  cans  la  gitareu. 

No  escamparàs  enraonia  falsa.  No  posaràs 
la  teva  mà  amb  la  de  qui  no  és  en  dret,  de- 
posant testimoni  en  fals. 

No  iràs  per  mal  darrera  la  multitud  ni  dins 

un  procés  no  respondràs  torçant-te  a  la  majoria 
per  fer  un  tort. 

No  afavoriràs  el  pobre  en  un  juí  seu. 

Quan  toparàs  errant  el  bou  de  ton  enemic, 
o  l'ase,  dret  a  ell  el  tornaràs. 

Quan  veuràs  l'ase  de  ton  enemic  aclofat 
dejús  sa  càrrega,  en  cap  manera  l'abandonaràs: 
cuidaràs  tu  descarregar-lo  amb  son  amo. 

No  decantaràs  en  son  plet  el  dret  de  ton 
pobre. 

De  causa  falsa  t'allunyaràs  :  innocent  ni 
just  tu  no  occiràs.  Cert,  no  justificaré  jo 
l'inic. 

Suborn  no  pendràs,  car  suborn  cega  els  qui 
hi  veuen,  i  traboca  les  paraules  dels  justos. 

L'hoste  no  afligiràs,  car  vosaltres  sabeu  prou 
l'ànima  de  l'hoste,  puix  que  hostes  fóreu  en 
terra  d'Egipte. 

INSTITUCIONS  SABÀTIQUES 

[xxin  :  10  —  13] 


is  anys  sembraràs  la  teva  terra,  i  en  co 


O  lliràs  els  esplets;  mes  el  setè  la  deixaràs 
vagar;  la  lliuraràs,  que  hi  mengin  els  pobres 
de  ton  poble;  i  la  sobra  llur  se  la  menjarà  la 
bèstia  del  camp.  Així  faràs  amb  la  vinya,  amb 
ton  oliverar. 

Sis  dies  faràs  la  teva  tasca,  i  el  dia  setè 
reposaràs  :  per  ço  que  reposi  el  teu  bou  i  el 
teu  ase,  i  perquè  el  fill  de  ta  serventa  i  l'hoste 
respirin. 

.  A  tot  açò  que  us  he  dit  posareu  aguait.  Del 
nom  dels  déus  estrangers  no  fareu  esment  :  no 
serà  ell  oït  de  ta  boca. 

ELS  TRES  ROMIATGES 

[xxiii  :  14  —  19] 


Tres  voltes  l'any  em  faràs  romiatge: 
El  romiatge  dels  alisos  observa- 
ràs.  Set  dies  menjaràs  pa  alís,  segons  que  és 
comandat  per  als  temps  del  mes  de  les  espi- 
gues, perquè  dins  ell  sortires  de  l'Egipte,  i  no 
us  presentareu  a  ma  faç,  amb  la  mà  buida. 

I  el  romiatge  de  les  messes  :  la  de  les 
primeries  de  ton  conreu,  de  ço  que  hauràs 
sembrat  en  el  camp. 

I  el  romiatge  de  les  collites  :  en  cloure 
l'any,  en  aplegar  tu  els  teus  treballs  del  camp. 

Així  tres  voltes  l'any  tot  baró  teu  aparei- 
xerà a  la  faç  de  Jahvè  Sobirà. 

*  *  * 

No  sacrificaràs  amb  llevat  la  sang  de  ma 
víctima,  ni  farà  nit  el  greix  de  ma  festa  fins  al 
matí. 

La  flor,  les  primícies  de  ton  camp,  portaràs 
tu  a  la  casa  de  Jahvè  ton  Déu. 

No  couràs  el  cabrit  amb  la  llet  de  sa  mare. 

10 


CLOSA  EXHORT ATÒRIA 


[xxiii  :  20  —  33] 


et  aquí,  jo  enviaré  un  àngel  a  ta  faç,  per 


V  tal  que  et  guardi  ell  en  el  camí,  i  et  dugui 
al  lloc  que  t'he  aparellat.  Observa  davant  ell, 
i  escolta  la  seva  veu  :  no  sies  rebec  amb  ell, 
car  no  perdonarà  ell  aquest  pecat  vostre,  puix 
que  el  meu  nom  és  en  ell.  Car,  si  escoltes  bé 
la  seva  veu,  i  fas  tot  ço  que  parlaré,  seré  ene- 
mic de  tos  enemics,  i  afligiré  els  qui  t'afligiran. 
Cert,  irà  l'àngel  meu  a  la  teva  faç,  i  et  durà  a 
l'amorreu,  i  a  l'heteu,  i  al  ferezeu,  i  al  canaa- 
neu,  i  a  l'he  veu,  i  al  jebuseu;  els  quals  jo  atuiré. 

No  adoraràs  els  déus  llurs  ni  els  honraràs,  ni 
estrafaràs  ninguna  de  les  obres  llurs;  ans  tu,  cert, 

els  destruiràs,  rompràs  a  miques  les  esteles  llurs. 
Vosaltres  honorareu  Jahvè,  Déu  vostre,  i  jo 
beneir é  el  vostre  pa  i  la  vostra  aigua,  i  allunyaré 
la  malaltia  de  dins  teu.  No  hi  haurà  orbada 
ni  erma  dins  ta  terra,  i  el  nombre  de  tos  dies 
emplenaré. 

Ma  paüra  enviaré  a  ta  faç,  i  esbullaré  tots 
els  pobles,  als  quals  tu  iràs,  i  posaré  d'espatlles 
a  tu  tots  els  teus  enemics.  Jo  enviaré  la  vespa 
al  davant  teu,  i  ella  escamparà  de  ta  faç  l'he- 
veu,  el  canaaneu  i  l'heteu. 

No  els  gitaré  de  ta  faç  dins  un  sol  any,  no 
fos  que  la  terra  tornés  erma,  i  les  feres  del  camp 
es  multipliquessin  sobre  tu.  A  poc  a  poc  els 
gitaré  de  ta  faç,  fins  tu  augmentar  i  posseir  la 
terra.  I  estendré  ta  contrada  :  de  la  Mar  Roja 
fins  a  la  mar  dels  filisteus,  i  del  desert  fins  al 
riu.  Car,  a  vostra  mà  lliuraré  els  habitants  de 
la  terra,  per  ço  que  els  foragitis  de  ta  faç.  No 
clouràs  pacte  amb  ells  ni  amb  els  déus  llurs. 
No  habitaran  ells  en  terra  teva,  no  fos  que  ells 
et  fessin  pecar  contra  mi,  si  servies  els  déus 
llurs  :  cert,  això  fóra  per  a  tu  un  parany.» 

EL  PACTE  AMB  JAHVE 

[XXIV  :   I  —  1 1] 


Encara  açò  digué  Ell  a  Moisès:  — 
«Puja  tu  dret  Jahvè,  amb  Aaró,  Na- 
dab  i  Abiú,  i  amb  setanta  dels  prohoms  d'Israel. 
I  adorareu  de  lluny.  Mes  tan  sols  Moisès  s'atan- 
sarà a  Jahvè;  ells  no  s'atansaran,  ni  el  poble  no 
pujarà  amb  ell.» 

Anà  Moisès,  i  recontà  al  poble  totes  les 
paraules  de  Jahvè  i  tots  els  ordenaments. 

I  tot  el  poble  respongué  a  una  veu,  i  di- 
gueren:— 

«Totes  les  paraules  que  Jahvè  ha  parlat, 
farem.» 

I  escrigué  Moisès  totes  les  paraules  de  Jahvè. 

Després,  es  llevà  dejorn,  i  aixecà  un  altar 
davall  la  muntanya,  i  dotze  fites  per  a  les  dotze 
tribus  d'Israel. 

Acabat,  trameté  els  joves  dels  fills  d'Israel, 
i  oferiren  holocausts,  i  immolaren  vedells,  víc- 
times de  pacificació,  a  Jahvè.  I  prengué  Moi- 
sès la  meitat  de  la  sang,  i  ía  posà  dins  les  gria- 
les,  i  aspergí  l'altra  meitat  de  la  sang  damunt 
Faltar. 

Aleshores  prengué  el  Llibre  del  pacte,  i  el 
llegí  a  oïdes  del  poble.    I  digueren: — 

«Tot  açò  que  Jahvè  ha  parlat  farem  i  escol- 
tarem.» 

Llavors  prengué  Moisès  la  sang,  i  l'aspergí 
sobre  el  poble,  i  digué:  — 

«Vet  aquí  la  sang  del  pacte  que,  amb  totes 
aquestes  paraules,  Jahvè  ha  clos  amb  vosaltres.» 

I  pujà  Moisès  amb  Aaró,  Nadab  i  Abiú,  i  els 
setanta  d'entre  els  prohoms  d'Israel. 

I  veieren  el  Déu  d'Israel.  I  el  davall  de  sos 
peus  era  així  com  un  treballat  de  rajola  de  safir, 
com  el  mateix  cel  quan  ell  és  ben  serè. 


149 


Emperò  als  nobles  dels  fills  d'Israel  no  aliar 
gà  Ell  sa  mà.    Solament  ells  veieren  Déu, 
menjaren  i  begueren. 

LES  TAULES  DE  LA  LLEI 

[xxiv  :  12  —  18] 


Això  digué  Jahvè  a   Moisès:  — 
«Pujaràs  devés  mi  a  la  muntanya,  i 
allà  t'estaràs,  i  et  donaré  les  taules  de  pedra: 
la  llei  i  l'ordenament  que  jo  mateix  he  escrit  per 
ço  que  els  instrueixin.» 

S'alçà  Moisès,  amb  Josuè  son  ministre,  i 
pujà  Moisès  a  la  muntanya  de  Déu. 
I  ell  havia  dit  als  prohoms:  — 
«Espereu-nos  aquí,  fins  que  tornem  a  vos- 
altres. Vet  aquí  :  Aaró  i  Hur  són  amb  vos- 
altres. Qui  qüestions  haurà,  a  ells  s'atan- 
sarà.» 

I  pujà  Moisès  a  la  muntanya,  i  el  núvol  cobrí 

la  muntanya  :  la  glòria  de  Jahvè  reposava  dalt 
a  la  muntanya  del  Sinaí. 

Sis  dies  el  cobrí  el  núvol.  I,  el  setè  dia,  Ell 
cridà  Moisès,  d'en  mig  del  núvol. 

La  faisó  de  la  glòria  de  Jahvè  era  als  ulls  dels 
fills  d'Israel  així  com  un  foc  abrusador  dalt  al 
pic  del  munt. 

Entrà  Moisès  en  mig  del  núvol,  i  pujà  a  la 
muntanya.  I  fou  Moisès  dalt  a  la  muntanya 
quaranta  dies  i  quaranta  nits. 

LA  CASA  DE  DÉU 


EL  TABERNACLE 

[xxv  :  i  —  22] 


Parlà  Jahvè  a  Moisès,  dient:  — 
«Parla    als    fills    d'Israel    que  recullin 
una  lleuda  per  a  mi  :  de  tot  home,  a  qui  son  cor 
farà  volen  teròs,  preneu-ne  la  meva  lleuda. 

I  aquesta  és  la  lleuda  que  pendreu  de  ca- 
dascú d'ells  :  or  i  argent  i  coure;  i  porpra  blava 
i  grana,  i  verm-carmesí  i  bissus,  i  pèl  de  cabra; 
i  pells  de  moltons  roges  i  pells  de  delfins,  i  fusta 
d'acàcia.  I  oli  per  al  lluminar,  i  bàlsams  per  a 
l'oli  de  la  unció  i  per  a  l'encens  d'olors  bones. 
I  pedres  d'ònix  i  pedres  precioses  per  a  l'efod 
i  el  pectoral. 

I  em  faran  un  santuari  per  ço  que  jo  habiti 

en  mig  d'ells.  Just  com  ço  que  jo  et  mostraré, 
—  segons  la  semblança  del  Tabernacle  i  la  sem- 
blança de  tots  sos  atuells  — ,  talment  així  el 
fareu. 

Fareu  una  arca  de  fusta  d'acàcia,  de  dues 
colzades  i  mitja  la  llargària,  d'una  colzada  i 
mitja  l'amplària,  i  d'una  colzada  i  mitja  l'al- 
çària. I  la  revestiràs  d'or  pur  :  de  dins  i  de 
fora  la  revestiràs.  Damunt  ella,  al  volt,  hi  fa- 
ràs un  viu  d'or. 

I  faràs  fondre,  per  a  ella,  quatre  anelles  d'or, 
i  les  posaràs  a  sos  quatre  peus  :  dues  anelles  a 
l'un  costat,  i  dues  anelles  a  l'altre  costat. 

I  faràs  unes  barres  de  fusta  d'acàcia,  i  les 
revestiràs  d'or.  I  passaràs  les  barres  dins  les 
anelles  del  costat  de  l'arca,  per  portar-hi  l'arca. 
Dins  les  anelles  de  l'arca  seran  les  barres  :  no 
es  llevaran  d'ella. 

I  posaràs  a  dins  l'arca  el  Testimoni  que  jo 
et  donaré. 

I  faràs  una  claustra  d'or  pur,  de  dues  col- 
zades i  mitja  la  seva  llargària,  i  d'una  colzada 
i  mitja  la  seva  amplària. 

I  faràs  dos  querubins  d'or  :  d'or  batedís  els 

faràs,  i  els  posaràs  als  dos  extrems  de  la  claus- 
tra.  I  posaràs  l'un  querubí  a  l'un  cap  d'ençà, 
i  l'altre  querubí  a  l'altre  cap  d'enllà  :  a  la  claus- 
tra,  doncs,  a  sos  dos  caps  posaràs  els  querubins. 
I  seran  els  querubins  estesos  d'ales,  part  da- 
munt, protegint  la  claustra  amb  les  ales  llurs. 
I  les  cares  llurs,  la  una  devés  l'altra  :  devés  la 
claustra  miraran  les  cares  dels  querubins. 

I  posaràs  la  claustra  a  l'arca,  part  damunt; 
i  posaràs  dins  de  l'arca  el  Testimoni  que  jo  et 
donaré. 

I  allí  convindré  amb  tu  :  damunt  estant  de 
la  claustra,  entre  els  dos  querubins  que  hi  hau- 
rà a  l'arca  del  Testimoni,  allí  és  on  et  parlaré  tot 
ço  que  t'he  d'ordenar  per  als  fills  d'Israel.» 

LA  TAULA  SAGRADA 


[xxv  :  23  —  30] 

I faràs  una  taula  de  fusta  d'acàcia,  de  dues 
colzades  de  llarg,  d'una  colzada  d'ample,  i 
d'una  colzada  i  mitja  d'alt.  I  la  revestiràs  d'or 
pur;  i,  a  l'entorn  seu,  hi  faràs  un  viu  d'or.  Tot 
al  volt,  hi  faràs  una  franja  ampla  d'un  pam,  i 
faràs  al  volt  un  altre  viu  d'or  sobre  aquesta 
franja. 

I  hi  faràs  també  quatre  anelles  d'or,  i  posa- 
ràs les  anelles  als  quatre  angles  de  sos  quatre 
peus.  Junt  a  la  franja,  hi  haurà  les  anelles,  on 
seran  meses  les  barres  de  portar  la  taula. 

I  faràs  les  barres  de  fusta  d'acàcia,  i  les  reves- 
tiràs d'or;  amb  elles  serà  portada  la  taula. 

I  faràs  ses  plates  i  ses  navetes,  les  f iaies  i  sos 
veires,  amb  què  s'ha  de  ministrar  la  libació. 
D'or  pur  els  faràs. 

I  posaràs  damunt  la  taula  el  pa  de  proposi- 
ció, a  ma  faç  tostemps.» 

EL  CANELOBRE 

[xxv  :  31  —  40] 


I faràs  un  canelobre  d'or  pur  :  batedís  faràs 
tu  el  canelobre;  el  peu,  el  tronc,  els  calzes 
—  botó  i  corol·la  —  seran  d'una  peça  amb  ell. 

Sis  canelles  sortiran  dels  seus  costats  :  tres 
canelles  de  l'un  costat  del  canelobre,  i  tres  ca- 
nelles de  l'altre  costat  del  canelobre. 

Tres  calzes  a  faisó  de  flor  d'ametller  —  botó 
i  corol·la  —  hi  haurà  a  la  una  can  ella,  i  tres  cal- 
zes a  faisó  de  flor  d'ametller  —  botó  i  corol·la  — 
a  l'altra  canella  :  i  talment  així,  en  les  sis  cane- 
lles que  sortiran  del  canelobre. 

I  en  el  canelobre  mateix,  hi  haurà  quatre 
calzes,  a  faisó  de  flor  d'ametller  —  botó  i  co- 

rol·la  —  :  un  botó  davall  dues  de  ses  canelles, 
un  altre  botó  davall  dues  altres  de  ses  canelles, 
i  un  altre  botó  davall  les  altres  dues  de  ses  ca- 
nelles; just,  doncs,  a  l'indret  d'on  surten  les  sis 
canelles  del  canelobre. 

Botons  i  canelles  seran  d'una  peça  amb  ell: 
tot  ell  batedís,  d'una  sola  peça,  i  or  pur. 

I  hi  faràs  set  gresols;  i  hi  pujaràs  els  gresois, 
que  il·luminin  l'espai  de  davant  seu. 

I  les  esmocadores  i  els  braserets  seran  d'or 
pur.  Un  talent  d'or  pur  ha  de  pujar  ell  amb 
totes  aquestes  eines. 

I  cuidaràs  fer-ho  segons  l'exemplar  llur  que 
se  t'és  mostrat  ara  a  la  muntanya.» 

LA  TENDA  DEL  TESTIMONI 

[xxvi  :  i  —  30] 


I faràs  el  Tabernacle  amb  deu  cortines  :  de 
bissus  retort  i  de  porpra  blava  i  grana  i 
verm-carmesí,  les  faràs  amb  querubins,  —  obra 
de  mestre. 

La  llargària  de  la  una  cortina  serà  de  vint- 
i-vuit  colzades;  l'amplària,  de  quatre  colzades. 
Així  la  una  cortina;  i  una  sola  serà  la  mida  de 
totes  les  cortines.  Cinc  cortines  s'ajustaran  la 
una  amb  la  del  seu  costat.  Així  mateix,  la  una 
amb  la  del  seu  costat,  s'ajustaran  les  altres  cinc 
cortines. 

I  faràs  lligams  de  porpra  blava  a  la  randa  de 
la  una  cortina  que  és  a  l'extrem  de  l'un  grup;  i 
igualment  faràs  a  la  randa  de  la  cortina  extrema 
de  l 'altre  grup. 

Cinquanta  bagues  faràs  a  l'extrem  de  l'un 
aplec  de  cortines,  i  cinquanta  bagues  faràs  a 
l'extrem  de  l'altre  aplec  de  cortines,  avinents  les 
bagues  la  una  a  la  del  seu  davant. 

I  faràs  cinquanta  gafets  d'or,  i  junyiràs  les 
cortines  la  una  amb  l'altra  amb  els  gafets,  per 
ço  que  sia  un  el  Tabernacle. 

I  faràs  per  a  la  tenda  del  Tabernacle  corti- 
nes de  pèl  de  cabra  :  d'onze  cortines  la  faràs. 

La  llargària  de  la  una  cortina  serà  de  trenta 
colzades,  i  l'amplària  serà  de  quatre  colzades: 
així  serà  la  una  cortina,  i  una  sola  serà  la  mida 
de  les  onze  cortines. 

I  junyiràs  cinc  cortines  de  la  una  banda,  i 
sis  cortines  de  l'altra  banda;  doblaràs,  emperò, 
la  sisena  cortina  a  la  cara  del  davant  de  la 
tenda. 

I  faràs  cinquanta  bagues  a  la  randa  de  la 
una  cortina  que  hi  haurà  a  l'extrem  de  l'un  grup, 
i  cinquanta  bagues  a  la  randa  de  la  cortina  ex- 
trema de  l'altre  grup. 

I  faràs  cinquanta  sivelles  de  coure,  i  entraràs 
les  sivelles  a  les  bagues  i  junyiràs  la  tenda,  que 
sigui  ella  una. 

I  el  sobrant  que  restarà  de  les  cortines  de 
la  tenda  —  la  meitat  de  la  cortina  sobrera  — 
restarà  part  darrera  del  Tabernacle.  I  la  col- 
zada  de  la  una  banda  i  la  colzada  de  l 'altra 
banda  que  sobrarà  de  la  llargària  de  les  cortines 
de  la  tenda  — ,  aquest  sobrant  serà  estès  als  cos- 
tats del  Tabernacle,  a  banda  i  banda,  per  tal 
de  cobrir-lo. 

Encara  faràs  a  la  tenda  un  cobertor  de  pells 
de  moltó  roges,  i  un  altre  cobertor,  part  d'amunt, 
de  pells  de  delfins. 

I  *  faràs  les  posts  dretes  del  Tabernacle  de 
fusta  d'acàcia;  de  deu  colzades  serà  la  llargària 
de  la  post,  i  d'una  colzada  i  mitja  l'amplària: 
així  la  una  post.  Dos  espigons  tindrà  cada  post, 
encarats  l'un  amb  l'altre.  I  així  faràs  totes  les 
posts  del  Tabernacle.  De  les  posts  del  Taber- 
nacle, vint  posts  seran  de  cara  al  Negueb,  devés 
migjorn. 

I  faràs  quaranta  peus  d'argent  davall  les 
vint  posts  :  dos  peus  davall  la  una  post  per  als 
dos  espigons,  i  dos  peus  per  als  dos  espigons 
davall  l'altra  post.  I  a  l'altre  costat  del  Taber- 
nacle, a  la  banda  de  tramuntana,  vint  posts 

164 


més;  amb  llurs  quaranta  peus  d'argent  :  dos 
peus  davall  la  una  post,  i  dos  peus  davall  l' altra 
post.  I  per  a  l'altre  costat  del  Tabernacle,  a 
ponent,  faràs  sis  posts. 

I  faràs  dues  posts  per  als  angles  del  Taber- 
nacle, part  darrera.  I  seran  aparionades  part 
davall,  i  igualment  seran  aparionades  part  d'a- 
munt, devés  la  primera  anella.  Així  serà  de 
les  dues  posts  que  hi  ha  als  dos  angles.  Seran, 
doncs,  vuit  aquestes  posts,  amb  llurs  peus  d'ar- 
gent, que  són  setze  peus  :  dos  peus  davall  la 
una  post,  i  dos  peus  davall  l'altra  post. 

I  faràs  cinc  travessers  de  fusta  d'acàcia  per 
a  les  posts  de  l'un  costat  del  Tabernacle,  i  cinc 
altres  travessers  per  a  les  posts  de  l'altre  costat 
del  Tabernacle;  i  cinc  travessers  més  per  a  les 
posts  del  Tabernacle  de  la  banda  de  ponent. 
I  la  travessa  mitgera  passarà  pel  mig  de  les 
posts  de  cap  a  cap.  I  revestiràs  d'or  les  posts. 
I  faràs  d'or  les  anelles  llurs  per  on  han  de  passar 
les  barres;  i  les  barres,  també  les  revestiràs  d'or. 

I  dreçaràs  el  Tabernacle  segons  el  patró  que 
se  t'és  mostrat  a  la  muntanya.» 

EL  SANT-DELS-SANTS 

[xxvi  :  31  —  37] 


I faràs  un  vel  de  porpra  blava  i  grana,  i  de 
verm-carmesí  i  bissus  retort;  d'obra  de  mes- 
tre el  faràs  fer,  amb  querubins.  I  el  posaràs 
damunt  quatre  columnes  d'acàcia  revestides  d'or, 
amb  els  capitells  d'or,  i  damunt  quatre  peus 
d'argent.  I  posaràs  el  vel  davall  els  gafets;  i 
allí,  part  de  dins  el  vel,  entraràs  l'arca  del  Testi- 
moni; i  el  vel  us  farà  de  partió  entre  el  Sant  i  el 
Sant-dels-sants. 

I  posaràs  la  claustra  damunt  l'arca  del  Tes- 
timoni, dins  el  Sant-dels-sants. 

I  posaràs  la  taula  part  enfora  del  vel;  i  el 
canelobre,  davant  la  taula,  al  costat  del  Taber- 

nacle,  a  migjorn.  Emperò  posaràs  la  taula  de- 
vés  tramuntana. 

A  l'entrada  de  la  tenda,  hi  faràs  una  cortina 
de  porpra  blava  i  grana,  i  de  verm-carmesí  i 
bissus  retort  :  obra  de  brodador. 

I  faràs  per  a  aquesta  cortina  cinc  columnes 
d'acàcia,  i  les  revestiràs  d'or;  i  els  capitells  seran 
també  d'or;  i  fondràs  per  a  elles  cinc  peus  de 
coure.» 

L'ALTAR  DE  L'HOLOCAUST 


[XXVII  :   I  —  8] 

I faràs  un  altar  de  fusta  d'acàcia,  de  cinc  col- 
zades  de  llarg,  i  de  cinc  colzades  d'ample,  — 
Faltar,  doncs,  serà  quadrangular  — ,  i  de  tres 
colzades  alt. 

I  faràs  els  corns  a  sos  quatre  angles,  i  sos 
corns  seran  d'una  peça  amb  ell.  I  el  revestiràs 
de  coure. 

I  faràs  fer  les  bassioles  per  desgreixar-lo,  i 
les  pales  i  els  veires  i  els  garfis  i  els  braserets;  i 
tots  aquests  atuells,  els  faràs  igualment  de  coure. 

I  hi  faràs  un  crivell,  obra  de  malla  de  coure; 
i  a  la  malla  hi  faràs  quatre  anelles  de  coure 
als  quatre  caps.    I  el  posaràs  davall  la  coronisa 

de  l'altar,  fent  que  entri  la  malla  fins  a  mitjan 
altar. 

I  faràs  barres  per  a  l'altar,  —  barres  de  fusta 
d'acàcia  — ,  i  les  revestiràs  de  coure.  I  les  bar- 
res entraran  a  les  anelles;  i  seran  les  barres  als 
dos  costats  de  l'altar,  per  a  quan  hagin  de  por- 
tar-lo. 

El  faràs  buit,  de  posts;  segons  que  se  t'és 
mostrat  a  la  muntanya,  així  el  faràs.» 

L'ATRI 


[xxvn  :  9  —  19] 

Iaixí  faràs  tu  l'atri  del  Tabernacle  :  a  la 
cara  del  Negueb,  a  migjorn,  les  cortines  de 
l'atri  seran  de  bissus  retort,  de  cent  colzades 
llarg  a  la  una  banda.  I  ses  vint  columnes  i  els 
vint  sòcols  seran  de  coure;  i  els  capitells  de  les 
columnes  i  ses  garlandes,  d'argent. 

I  així  mateix  a  la  banda  nord,  al  llarg,  les 
cortines  seran  de  cent  colzades  de  llargària,  amb 
les  vint  columnes  i  els  vint  sòcols  de  coure;  i  els 
capitells  de  les  columnes  i  les  garlandes  seran 
d'argent. 

I  a  l'amplada  de  l'atri,  a  la  banda  de  ponent, 
les  cortines  seran  de  cinquanta  colzades,  amb 
les  deu  columnes  i  els  deu  sòcols  llurs. 

I  a  l'amplada  de  l'atri,  a  la  banda  de  llevant, 
a  sol-ixent,  seran  de  cinquanta  colzades  :  quinze 
colzades  de  cortina  hi  haurà  a  la  una  banda,  amb 
tres  columnes  i  amb  tres  sòcols.  I  quinze  col- 
zades de  cortina  a  l'altra  banda,  amb  tres  co- 
lumnes i  tres  sòcols. 

I  a  la  porta  de  l'atri,  hi  haurà  un  tapís  de 
vint  colzades,  de  porpra  blava  i  grana  i  verm- 
carmesí  i  bissus  retort,  —  obra  de  brodador  — , 
amb  quatre  columnes  i  quatre  sòcols. 

Totes  les  columnes  de  l'atri,  entorn,  seran 
engarlandades  d'argent,  i  els  capitells  llurs  tam- 
bé d'argent;  mes  els  sòcols,  de  coure. 

La  llargària  de  l'atri  serà  de  cent  colzades; 
l'amplària,  de  cinquanta  colzades  per  banda;  i 
l'alçària,  de  cinc  colzades;  de  bissus  retort;  i  els 
sòcols  seran  de  coure. 

Tots  els  atuells  del  Tabernacle,  —  de  tot  el 
seu  servei  — ,  i  totes  ses  estaques,  i  totes  les  esta- 
ques de  l'atri,  seran  de  coure.» 

L'ALIMÀRIA 

[XXVII  :   20   21] 


Encara  açò  comandaràs  als  fills  d'Israel: 
que  et  portin  oli  pur,  d'oliva  trinxada 
per  al  canelobre,  que  adrecin  les  llànties  cons- 
tantment. 

A  la  tenda  del  Santuari,  part  en  fora  del 
vel  que  hi  haurà  davant  el  Testimoni,  el  cuidarà 
Aaró  amb  sos  fills,  de  la  vespra  fins  al  matí, 
a  la  faç  de  Jahvè  :  estatut  perpetual  és  açò  en 
les  gèneres  llurs,  per  als  fills  d'Israel.» 

ELS  ORNAMENTS  PONTIFICALS 

[XXVIII  :   I  —  61 


Itu,  atansa't  Aaró,  germà  teu,  i  sos  fills 
amb  ell,  d'en  mig  dels  fills  d'Israel,  per  ço 
que  ell,  Aaró,  —  amb  Nadab  i  Abiu,  Eleazar  i 
Itamar,  fills  d'Aaró  — ,  exerceixin  davant  meu 
el  sacerdoci. 

I  faràs  vestidures  de  santedat  per  a  Aaró, 
ton  germà,  per  a  glòria  i  ornament.  I  par- 
laràs tu  a  tots  els  sapients  de  cor,  els  quals  jo  he 
omplert  d'esperit  de  saviesa,  que  facin  les  ves- 
tidures d'Aaró,  per  consagrar-lo,  per  ço  que  exer- 
ceixi el  sacerdoci  davant  meu. 

I  aquestes  són  les  vestidures  que  faran  :  un 
pectoral,  un  efod,  un  pal·li,  una  gonella  viada, 
una  tiara  i  un  cenyidor. 

I  així  faran  ells  les  vestidures  santes  per  a 
Aaró  ton  germà,  i  per  a  sos  fills,  per  ço  que  em 
ministrin  de  sacerdots  :  pendran  or,  i  porpra 
blava  i  grana,  i  verm-carmesí  i  bissus  retort.» 

L'EFOD 


[xxviii  :  7  —  14] 

I faran  l'efod  d'or,  de  porpra  blava  i  grana, 
verm-carmesí  i  bissus  retort  —  obra  de 
mestre. 

Als  dos  extrems  tindrà  ell,  junyidores,  dues 
muscleres,  que  l'ajustin.  I  el  lligam  que  damunt 
seu  el  cenyirà,  serà  d'una  peça  amb  ell,  i  del 
mateix  treballat  :  d'or,  de  porpra  blava  i  grana, 
verm-carmesí  i  bissus  retort. 

I  pendràs  dues  pedres  d'ònix  i  hi  entalla- 
ràs  al  damunt  els  noms  dels  fills  d'Israel.  Sis 
dels  noms,  damunt  la  una  pedra;  els  altres  sis 
noms,  damunt  l'altra  pedra  :  per  l'ordre  de  les 
generacions  llurs.    Obra  d'entallador  de  pedra, 

de  gravador  de  segells,  cisellaràs  les  dues  pedres 
amb  els  noms  dels  fills  d'Israel.  I  les  encasta- 
ràs amb  un  entrellaçat  de  fils  d'or.  I  posaràs 
les  dues  pedres  a  les  muscleres  de  l'efod,  de  pe- 
dres de  remembrança  per  als  fills  d'Israel.  Així 
Aaró  portarà  els  noms  llurs,  a  la  faç  de  Jahvè, 
a  les  dues  muscleres,  per  remembrança. 

I  faràs  encastaments  d'or.  Encara  dues  ca- 
denes d'or  fi,  —  trenades  les  faràs,  obra  de  cor- 
doner  — ;  i  posaràs  les  cadenes  trenades  als  en- 
castaments.» 

EL  PECTORAL 

[xxviii  :  15  —  30] 


I faràs  fer  el  pectoral  del  juí  —  obra  de  mes- 
tre. Així  com  l'obra  de  l'efod  el  faràs  :  d'or, 
de  porpra  blava  i  grana,  i  de  verm-carmesí,  i 
bissus  retort  el  faràs. 

Quadrat  serà  ell,  i  en  doble  :  d'un  pam  de 
llargària  i  d'un  pam  d'amplària.  I  l'ompliràs 
d'encastaments  de  pedreria,  en  quatre  rengs  de 
pedres. 

L'un  reng,  un  sàrdic,  un  topazi  i  una  ma- 
ragda :  aquest  és  el  primer  reng. 

El  segon  reng,  un  robí,  un  safir  i  un  diamant. 

El  tercer  reng,  un  jacint,  una  àgata,  i  una 
ametista. 

El  quart  reng,  un  tarsis,  un  ònix  i  un  jaspi. 

I  seran  encastades  amb  fil  d'or,  en  col·locar- 
ies. Les  pedres  seran  segons  els  noms  dels  fills 
d'Israel  :  dotze;  segons  els  noms  llurs,  en  grava- 
dura  de  segell,  cada  una  amb  el  seu  nom,  elles 
seran  segons  les  dotze  tribus. 

I  faràs  per  al  pectoral  cadenetes  d'or  fi,  a 
faisó  de  trena. 

Demés,  faràs  sobre  el  pectoral  dues  anelles 
d'or;  i  posaràs  les  dues  anelles  als  dos  extrems 
del  pectoral.  I  posaràs  les  dues  trenes  d'or  a 
les  dues  anelles  d'aquests  extrems  del  pectoral. 
I  els  dos  extrems  de  les  dues  trenes,  els  corda- 
ràs als  dos  encastos;  i  els  cordaràs  igualment  a  les 
muscleres  de  l'efod,  a  la  banda  del  davant. 

I  faràs  dues  altres  anelles  d'or,  i  les  posaràs 
als  dos  extrems  del  pectoral,  a  la  vora  que  toca 
l'efod,  part  de  dins. 

I  faràs  dues  anelles  d'or,  i  les  posaràs  al  cap- 
davall de  les  dues  muscleres  de  l'efod,  a  la  banda 
del  davant,  al  lloc  de  sa  juntura,  part  damunt 
del  lligam  de  l'efod. 

I  el  pectoral,  per  ses  anelles,  es  lligarà  a  les 
anelles  de  l'efod  amb  una  cinta  de  porpra  blava, 

de  manera  que  ell  es  servi  damunt  el  lligam  de 
l'efod,  i  el  pectoral  no  s'enretiri  de  l'efod.  Així 
Aaró  portarà  els  noms  dels  fills  d'Israel  en  el 
pectoral  del  juí,  sobre  son  cor,  en  entrar  ell  al 
Santuari,  en  remembrança  eterna  a  la  faç  de 
Jahvè. 

I  posaràs  dins  el  pectoral  del  juí  els  urim  i 
els  tummim,  i  seran  sobre  el  cor  d' Aaró  en  en- 
trar ell  a  la  faç  de  Jahvè.  I  portarà  Aaró  el  juí 
dels  fills  d'Israel,  sobre  el  seu  cor,  a  la  faç  de 
Jahvè,  perpetualment.» 

EL  MANTELL 


[xxviii  :  31  —  35] 

I faràs  el  mantell  de  l'efod,  tot  ell  de  porpra 
blava.  I  al  mig,  hi  haurà  l'obertura  per  a 
entrar  el  cap  :  al  volt  de  sa  obertura  hi  haurà — 
obra  de  teixidor  —  una  franja  :  així  com  la  gola 
d'un  osberg  tindrà  ell,  que  no  s'esquinci.  I  al 
capdavall,  al  volt  de  la  randa,  hi  faràs  tot  de 
magranes  de  porpra  blava  i  grana,  i  verm-car- 
mesí,  amb  campanetes  d'or  entremig,  a  l'en- 
torn :  una  campaneta  d'or  i  una  magrana,  una 
campaneta  d'or  i  una  magrana,  tot  voltant,  a 
la  randa  jussana  del  mantell.  I  el  revestirà 
Aaró  per  ministrar,  perquè  s'oeixi  sa  remor  en 
entrar  ell  al  Santuari  —  a  la  faç  de  Jahvè  — ,  i  en 
sortir-ne  ell.    I  així  no  morirà.» 

LA  DIADEMA 

[xxviii  :  36  —  39] 


I faràs  una  llanda  d'or  fi,  i  sobre  ella,  —  en- 
talladura  de  segell  — ,  açò  hi  gravaràs: 

«Consagrat  a  Jahvè.» 

I  la  fermaràs  amb  cordó  de  porpra  blava  al 
damunt  de  la  tiara  :  a  la  banda  davantera  de  la 
tiara  serà  ella.  I  ella  serà  sobre  el  front  d'Aaró, 
i  així  portarà  Aaró  els  traspassaments  dels  fills 
d'Israel  en  les  coses  santes,  en  tots  els  sants  do- 
natius, que  hauran  ells  consagrat.  Ella,  doncs, 
serà  sobre  el  teu  front  perpetualment,  per  ço  que 
els  faci  ella  acceptes  a  la  faç  de  Jahvè. 

I  teixiràs,  viada,  la  gonella  de  bissus;  i  faràs 
una  tiara  de  bissus;  i  un  cenyidor  faràs  —  obra 
de  brodador.» 

LES  VESTIDURES  SACERDOTALS 


[xxviii  :  40  —  43] 


ambé  per  als  fills  d'Aaró  faràs  gonelles,  i 


JL  els  faràs  cenyidors;  i  mitres  els  faràs  per 
a  glòria  i  ornament. 

I  els  faràs  revestir  —  Aaró,  ton  germà,  i  sos 
fills  amb  ell  — ,  i  els  ungiràs,  i  els  ompliràs  les 
mans  i  els  consagraràs,  per  ço  que  m'oficiïn  de 
sacerdots. 

I  els  faràs  calçons  de  lli,  per  tal  de  cobrir  la 
carn  de  sa  nuor  :  de  les  cuixes  fins  als  lloms  seran 
ells.  I  seran  sobre  Aaró  i  sobre  sos  fills,  en  en- 
trar ells  a  la  tenda  del  Testimoni,  i  en  atansar-se 
ells  a  l'altar  a  oficiar  dins  el  Santuari,  per  ço  que 
no  portin  ninguna  culpa  i  morin  :  estatut  és 
això  perpetual,  per  a  ell  i  per  als  de  darrera  ell.» 

RITUAL  DE  CONSAGRACIÓ 


L'UNGIMENT 


[xxix  :  i  —  9] 


questa  és  la  cosa  que  els  faràs  per  ço  que 


ii  els  consagris  sacerdots  meus  :  pendràs  un 
vedell,  —  un  novençà  de  Tarment  — ,  i  dos  mol- 
tons, sense  màcula.  I  pa  alís,  i  coques  alises 
amassades  amb  oli,  i  crespells  alisos  amanits 
amb  oli;  de  flor  de  farina  de  blat  açò  faràs. 
I  ho  posaràs  dins  un  canastró,  i  ho  presentaràs 
dins  el  canastró,  junt  amb  el  vedell  i  els  dos 
moltons. 

Després,  faràs  atansar  Aaró  i  sos  fills  a  la 
porta  de  la  tenda  del  Testimoni,  i  els  lavaràs 
amb  l'aigua.  I  pendràs  les  vestidures,  i  reves- 
tiràs a  Aaró  la  gonella,  el  pal·li  de  Tefod,  i  l'efod 

i  el  pectoral,  i  el  cenyiràs  amb  el  cinyell  de  l'efod. 
I  posaràs  la  tiara  damunt  son  cap,  i  posaràs  la 
diadema  santa  damunt  la  tiara. 

I  pendràs  l'oli  de  la  unció,  i  l'escamparàs 
sobre  son  cap;  i  així  l'hauràs  ungit. 

I  faràs  atansar  sos  fills,  i  els  faràs  revestir  la 
gonella.  I  els  cenyiràs  el  cíngol,  —  a  Aaró  i  als 
seus  fills  — ,  i  els  posaràs  les  mitres.  I  serà  per 
a  ells  un  sacerdoci  segons  estatut  perpetual.» 

ELS  TRES  SACRIFICIS 


[xxix  :  10  —  30] 


uan  hauràs  emplenades  la  mà  d'Aaró  i 


la  mà  de  sos  fills,  aleshores  oferiràs  el 
vedell  davant  la  tenda  del  Testimoni  :  Aaró 
i  sos  fills  imposaran  les  mans  sobre  el  cap  del 
vedell. 

I  degollaràs  el  vedell  a  la  faç  de  Jahvè,  a  la 
porta  de  la  tenda  del  Testimoni. 

Llavors  pendràs  sang  del  vedell,  i  en  posaràs 
amb  el  dit  als  corns  de  Faltar.  La  resta  de  la 
sang,  l'escamparàs  ran  de  l'altar.  I  pendràs  tot 
el  greix  que  cobreix  l'entramena,  i  el  lòbul  gros 
del  fetge,  i  els  dos  ronyons  i  el  greix  de  llur  da- 
munt, i  ho  faràs  pujar  en  fum  a  l'altar.  Mes, 

la  carn  del  vedell,  amb  la  pell  i  la  .fem ta,  la  cre- 
maràs al  foc,  enfora  del  campament. 

I  això  és  fer  un  sacrifici  per  pecat. 

Acabat,  pendràs  l'un  moltó,  i  Aaró  i  sos 
fills  imposaran  les  mans  sobre  el  cap  del  moltó. 
I  degollaràs  el  moltó,  i  pendràs  de  sa  sang,  i 
aspergiràs  en  gir  damunt  l'altar.  I  tallaràs  el 
moltó  a  peces,  i  rentaràs  la  seva  entramena  i 
els  peus,  i  ho  posaràs  sobre  sos  trossos  i  sobre 
son  cap.  I  faràs  pujar  en  fum  tot  el  moltó  da- 
munt l'altar. 

Això  serà  un  holocaust  per  a  Jahvè  :  olor  de 
suavitat,  comunió  amb  Jahvè. 

Després,  pendràs  l'altre  moltó,  i  Aaró  i  sos 
fills  posaran  les  mans  sobre  el  cap  del  moltó. 
I  degollaràs  el  moltó,  i  pendràs  de  sa  sang,  i 
en  posaràs  al  tendrum  de  l'orella  dreta  d 'Aaró, 
i  al  tendrum  de  l'orella  dreta  de  sos  fills,  al 
polze  de  la  mà  dreta  llur,  i  al  polze  llur  del 
peu  dret,  i  espargiràs  en  gir  damunt  Faltar  la 
resta  de  la  sang. 

I  pendràs  de  la  sang  que  hi  ha  damunt  l'al- 
tar, i  de  l'oli  de  la  unció,  i  aspergiràs  sobre  Aaró 
i  sobre  sos  vestits,  i  sobre  sos  fills  i  sobre  els  ves- 

tits  de  sos  fills  amb  ell  :  així  seran  cosa  santa  ell 
i  les  seves  vestidures,  i  sos  fills  i  les  vestidures  de 
sos  fills  amb  ell. 

I  pendràs  el  greix  del  moltó  :  el  greix  de  la 
cua,  i  el  greix  que  cobreix  l'entramena,  i  el 
lòbul  gros  del  fetge,  i  els  dos  ronyons,  amb  el 
greix  del  damunt,  i  la  cuixa  dreta,  —  car,  moltó 
és  ell  d'iniciacions  — ,  i  una  coca  de  pa,  i  una 
fogassa  feta  amb  oli,  i  un  crespell,  de  la  cistella 
dels  alisos  que  hi  ha  a  la  faç  de  Jahvè.  I  po- 
saràs tot  això  sobre  el  palmell  d' Aaró  i  sobre  el 
palmell  de  sos  fills,  i  ho  brandaràs  d'ofrena  a 
Jahvè. 

I  ho  pendràs  de  la  mà  llur,  i  ho  faràs  pujar 
en  fum  damunt  l'altar,  sobre  holocaust,  en  olor 
de  suavitat,  a  la  faç  de  Jahvè  :  això  és  comunió 
amb  Jahvè. 

I  pendràs  el  pit  del  moltó  de  les  iniciacions 
que  fou  sacrificat  per  a  Aaró,  i  el  brandaràs 
d'ofrena  a  la  faç  de  Jahvè,  i  això  serà  de  porció 
per  a  tu. 

I  del  moltó  de  les  iniciacions,  —  del  sacri- 
ficat per  a  Aaró  i  per  als  seus  fills  — ,  declara- 
ràs ésser  cosa  sagrada  :  el  pit  del  brandament, 

i  la  cuixa  de  la  lleuda  que  fou  brandada  i 
lleudada. 

I  serà  això  per  a  Aaró  i  per  a  sos  fills,  segons 
estatut  eternal,  de  part  dels  fills  d'Israel.  Car, 
lleuda  és  això,  i  lleuda  serà,  de  part  dels  fills 
d'Israel,  de  llurs  sacrificis  de  pacificació  :  ell  és 
així  com  una  lleuda  d'ells  per  a  Jahvè. 

I  les  vestidures  santes,  que  ara  són  d' Aaró, 
seran  dels  seus  fills  després  d'ell,  per  tal  que  amb 
elles  siguin  ungits,  i  per  tal  que  amb  elles  s'em- 
plenin les  mans  llurs.  Set  dies  les  vestirà  aquell 
qui,  d'entre  els  seus  fills,  serà  el  sacerdot  en  lloc 
seu  :  aquell  qui  vindrà  a  la  tenda  del  Testimoni 
a  oficiar  dins  el  Santuari.» 

L'ÀPAT  SACRIFICIAL 

[xxix  :  31  —  34] 


Ipendràs  tu  el  moltó  de  les  iniciacions,  i 
couràs  sa  carn  dins  el  lloc  sant.  I  Aaró  i 
sos  fills  sumiran  la  carn  del  moltó,  amb  el  pa 
de  dins  la  cistella,  a  la  porta  de  la  tenda  del  Tes- 
timoni :  i  sumiran  aquelles  coses  amb  què  haurà 
estat  feta  l'expiació  en  emplenar  la  mà  llur  :  en 
consagrar-los. 

Home  estrany  no  en  menjarà,  car  cosa  santa 
són. 

I  si  al  matí  encara  sobrés  res  de  la  carn  de 
les  iniciacions,  ni  del  pa,  cremaràs  les  sobres  al 
foc  :  no  serà  menjat,  car  cosa  santa  és.» 

SEPTENARI  DE  CONSAGRACIÓ 

[xxjx  :  35  —  37] 


Iper  a  Aaró  i  per  a  sos  fills  faràs  això  mateix, 
segons  tot  ço  que  t'he  comandat  :  set  dies 
emplenaràs  la  mà  llur.  I  cada  dia  immolaràs 
un  vedell  per  pecat,  en  expiació;  i  expiaràs  per 
l'altar  amb  l'expiació  que  faràs  damunt  seu;  i 
l'ungiràs  per  tal  que  el  consagris. 

Set  dies  expiaràs  damunt  l'altar,  per  consa- 
grar-lo; així  l'altar  serà  santíssim  :  tot  aquell 
qui  a  l'altar  tocarà,  consagrat  serà.» 

HOLOCAUST  PERPETUAL 

[XXIX  :  38  —  46] 


Iaixò  és  ço  que,  per  sengles  dies,  tostemps 
sacrificaràs  damunt  l'altar  :  dos  anyells  nats 
d'un  any. 

Sacrificaràs  l'un  anyell  al  matí,  i  sacrificaràs 
l' altre  anyell  entre  les  dues  vespres. 

Per  a  l'un  anyell,  oferiràs  un  delme  de  flor 
de  farina  amassada  amb  un  quart  d'hin  d'oli 
verge;  i  una  libació  d'un  quart  d'hin  de  vi.  L'al- 
tre  anyell,  l' immolaràs  entre  les  dues  vespres; 
quant  a  Toblació  i  quant  a  la  libació,  faràs 
així  com  al  matí.  I  això  serà  una  olor  de  sua- 
vitat, comunió  amb  Jahvè,  un  holocaust  perpe- 
tual  per  a  les  vostres  gèneres,  a  la  porta  de  la 

tenda  del  Testimoni,  a  la  faç  de  Jahvè  :  just 
allí  on  jo  em  manifestaré  a  vosaltres,  parlant 
amb  tu.  Allí  és  on  jo  m'estaré  per  al  fills  d'Is- 
rael :  ell  és  el  lloc  que  serà  santificat  per  la  pre- 
sència de  la  meva  glòria. 

Així  santificaré  jo  la  tenda  del  Testimoni  i 
l'altar,  i  santificaré  Aaró  i  sos  fills  per  ço  que 
m'oficiïn  de  sacerdots.  I  habitaré  en  mig  dels 
fills  d'Israel,  i  seré  jo  llur  Déu.  Així  entendran 
que  jo,  Jahvè,  Déu  llur,  só  qui  els  dugui  de  la 
terra  d'Egipte,  per  tal  d'habitar  jo  en  mig  d'ells: 
Jo,  Jahvè,  Déu  llur.» 

L'ALTAR  DE  L'ENCENS 


[xxx  :  i  —  10] 

I bastiràs  un  altar  per  cremar-hi  encens  :  de 
fusta  d'acàcia  tu  el  faràs;  una  colzada  de 
llargària  tindrà  ell,  i  una  colzada  d'amplària, 
—  quadrangular,  doncs  — ,  i  dues  colzades  d'al- 
çària; els  seus  corns  seran  d'una  peça  amb 
ell. 

I  el  revestiràs  d'or  fi  :  la  seva  ara  i  les  seves 
parets  del  voltant  i  els  seus  corns.  I  hi  faràs 
entorn  una  franja  d'or. 

I  dues  anses  d'or  hi  faràs,  davall  la  franja, 
als  dos  angles  :  als  dos  costats  seus  les  posaràs, 
per  ço  que  hi  sien  meses  les  barres  amb  les  quals 
ell  serà  portat. 

Les  barres,  les  faràs  de  fusta  d'acàcia,  i  les 
revestiràs  d'or. 

I  el  posaràs  contra  el  vel  que  hi  ha  davant 
l'arca  de  la  Llei,  davant  la  claustra  que  hi  ha 
sobre  l'arca  del  Testimoni,  allí  on  jo  he  de  con- 
venir amb  tu.  I  Aaró  cremarà  sobre  ell  encens 
d'aromes  :  matí  per  matí,  en  amanir  ell  les  llàn- 
ties, el  cremarà.  I  també  en  cremarà,  en  pujar 
Aaró  les  llànties  entre  les  dues  vespres  :  encen- 
sament  perpetual  hi  haurà  a  la  faç  de  Jahvè 
per  a  les  vostres  gèneres. 

No  hi  posareu  al  damunt  encens  estrany,  ni 
holocaust  ni  oblació;  tampoc  cap  libació  no  es- 
campareu damunt  ell. 

I  Aaró,  una  volta  a  l'any,  expiarà  sobre  sos 
corns  :  amb  la  sang  dels  sacrificis  d'expiació, 
una  volta  a  l'any  expiarà  damunt  ell  en  les  vos- 
tres gèneres.  Cosa  molt  santa  és  ell  per  a 
Jahvè.» 

LA  LLEUDA  DE  JAHVÈ 

[xxx  :  í  i  — 1 6] 


I parlà  Jahvè  a  Moisès,  dient:  — 
«Quan  alçaràs  la  capitació  dels  fills 
d'Israel  pel  nombre  llur,  en  recomptar-los,  do- 
narà cadascú  a  Jahvè  el  rescat  de  la  seva  ànima, 
per  ço  que,  en  fer  el  recompte,  flagell  no  vin- 
gui en  mig  d'ells. 

I  això  haurà  de  donar  de  lleuda  a  Jahvè  tot- 
hom qui  passarà  pel  recompte  :  la  meitat  d'un 
sicle,  segons  el  sicle  del  Santuari,  que  és  de  vint 
òbols  per  sible  :  la  meitat,  doncs,  d'un  sicle  és 
la  lleuda  de  Jahvè. 

Tothom  qui  passarà  pel  recompte  —  del  nat 
de  vint  anys  en  amunt  —  donarà  la  lleuda  a 

Jahvè.  Ni  el  ric  haurà  d'augmentar  ni  el  po- 
bre haurà  de  minvar  de  la  meitat  d'un  sicle  en 
donar  la  lleuda  a  Jahvè  de  rescat  per  les  vostres 
ànimes. 

I  pendràs  dels  fills  d'Israel  l'argent  de  la  re- 
dempció, i  el  donaràs  per  al  servei  de  la  tenda  del 
Testimoni.  I  açò  serà  per  als  fills  d'Israel  de 
remembrança  a  la  faç  de  Jahvè,  per  a  la  redemp- 
ció de  les  ànimes  vostres.» 

LA  GRIALA  DE  LES  ABLUCIONS 

[XXX  :   17  —  21] 

I parlà  Jahvè  a  Moisès,  dient:  — 
«Faràs  una  griala  de  coure,  amb  el 
peu  de  coure,  per  rentar-se.  I  la  posaràs  entre 
la  tenda  del  Testimoni  i  l'altar,  i  hi  metràs  aigua. 
I  Aaró  i  sos  fills  s'hi  rentaran  les  mans  i  els  peus: 
en  entrar  ells  a  la  tenda  del  Testimoni  es  renta- 
ran amb  aigua,  i  així  no  moriran;  i  igualment 
faran  ells  en  atansar-se  a  l'altar  per  oficiar  i  cre- 
mar encens  de  comunió  amb  Jahvè  :  es  rentaran 
les  mans  i  els  peus,  i  així  no  moriran. 

I  això  serà  estatut  perpetual  per  a  ells,  — 
per  a  ell  i  per  a  sa  semença  — ,  en  les  gèneres 
llurs.» 

L'OLI  DE  LA  UNCIÓ 

[xxx  :  22  —  33] 

I parlà  Jahvè  a  Moisès,  dient:  — 
«Pren  tu  de  les  aromes  cabdals  :  mirra 
llagrimant,  cinc  cents  sicles;  i  cinamom  d'olor, 
la  meitat,  ço  és,  dos  cents  cinquanta  sicles;  i 
canya  aromàtica,  dos  cents  cinquanta  sicles;  i 
quàssia,  cinc  cents  sicles,  —  segons  el  sicle  del 
Santuari  — ,  i  un  hin  d'oli  d'oliva.  Amb  això 
es  confegirà  l'oli  sant  de  la  unció,  el  qual  serà  un 
ungüent  de  drogueria,  obra  d'especier.  Aital 
serà  l'oli  sant  de  la  unció. 

I  ungiràs  amb  ell  la  tenda  del  Testimoni,  i 
l'arca  de  la  Llei;  i  la  taula  amb  tota  sa  vaixella, 
i  el  canelobre  amb  totes  ses  eines;  i  l'altar  de 

l'encens,  i  l'altar  de  l'holocaust  i  tots  sos  vasos, 
i  la  griala  amb  son  peu.  I  els  santificaràs,  i 
seran  cosa  molt  santa  :  tot  aquell  qui  hi  tocarà, 
santificat  serà. 

I  ungiràs  Aaró  i  sos  fills,  i  els  consagraràs, 
per  tal  que  em  facin  de  sacerdots. 

I  parlaràs  als  fills  d'Israel,  dient  :  'Oli  sant 
d'unció  és  això  per  a  mi  en  les  vostres  gèneres. 
Sobre  carn  d'home  ell  no  serà  escampat,  ni  en 
composició  no  en  fareu  de  semblant  :  sant  és  ell, 
i  sant  ha  d'ésser  per  a  vosaltres.  Hom  qui 
n'amanirà  d'igual,  ni  qui  en  posarà  damunt  es- 
trany, tallat  serà  dels  de  son  poble.'» 

L'ENCENS 

[xxx  :  34  —  38] 


I digué  Jahvè  a  Moisès:  — 
«Procura't  aromes  :  estacté,  clavell  d'olor, 
i  gàlban  de  bona  flaire  i  encens  candi;  igual  pes 
de  la  una  cosa  que  de  l'altra.  I  faràs  amb  això 
un  perfum  —  una  aroma  d'enginy  d'especier  — 
mesclat  amb  sal  :  cosa  pura,  santa. 

I  en  moldràs  en  pols,  i  en  posaràs  al  davant 
de  la  Llei,  dins  la  tenda  del  Testimoni,  allí  on 
jo  con  vindré  amb  tu  :  cosa  molt  santa  serà  això 
per  a  vosaltres. 

I  de  l'aroma  que  faràs,  en  sa  composició,  no 
en  fareu  per  a  vosaltres  :  cosa  santa  de  Jahvè 
serà  per  a  tu. 

Hom  qui  en  farà  d'igual,  ni  tan  sols  per  olo- 
rar, tallat  serà  dels  del  seu  poble.» 

ELS  OBRERS  DEL  TABERNACLE 

[XXXI  :   I  —  1 1] 

I parlà  Jahvè  a  Moisès,  dient: — 
«Mira,  he  cridat  pel  nom  Besaleel,  fill 
d'Urí  fill  d'Hur,  de  la  tribu  de  Judà,  i  l'he 
emplenat  de  l'esperit  de  Déu  :  que  es  mostra  en 
saviesa  i  en  enteniment  i  en  ciència,  i  en  tota  llei 
de  talent,  per  imaginar  treballs  d'orfebreria  i 
d'argenteria  i  de  coure,  i  en  entallar  pedres  d'en- 
cast, i  en  entallar  fusta  :  per  executar  tota  mena 
de  treballs. 

I  jo,  vet  aquí,  li  he  donat  Ooliab,  fill  d'Aqui- 
samac,  de  la  tribu  de  Dan;  i  he  posat  saviesa  en 
l'esperit  de  tot  sapient  de  cor,  per  tal  que  facin 
tot  ço  que  t'he  comandat  :  ço  és,  la  tenda  del 

Testimoni,  i  l'arca  de  la  Llei,  amb  la  claustra  que 
hi  ha  d'haver  damunt  ella,  i  tots  els  atuells  de 
la  tenda.  I  la  taula  amb  tots  els  atuells,  i  el 
canelobre  d'or  fi  amb  totes  ses  eines,  i  l'altar  de 
l'encens.  I  l'altar  de  l'holocaust  amb  tota  sa 
vaixella,  i  la  griala  amb  el  seu  peu.  I  les  ves- 
tidures litúrgiques  :  les  vestidures  santes  per  a 
Aaró  el  sacerdot,  i  les  vestidures  de  sos  fills  per 
a  oficiar  en  el  sacerdoci.  I  l'oli  de  la  unció  i  l'en- 
cens de  les  aromes  per  al  Santuari. 

Segons  tot  ço  que  t'he  comandat,  ells  ho 
faran.» 

PRECEPTE  SABÀTIC 


[XXXI  :   12  —  l8J 

I digué  Jahvè  a  Moisès,  diu:  — 
«Parles  tu  als  fills  d'Israel,  i  els  dius: 
Una  cosa  :  els  meus  sàbats  observareu,  car 
senyals  són  ells  entre  jo  i  vosaltres,  per  a  vos- 
tres gèneres,  per  tal  que  hom  entengui  que  jo 
só  Jahvè,  vostre  santificador. 

Guardareu  el  sàbat,  el  qual  és  sant  per  a  vos- 
altres :  qui  el  profanarà,  de  mort  morirà.  Sí, 
tot  el  qui  dins  ell  farà  treball,  serà  tallada 
l'ànima  aquella  d'en  mig  dels  de  son  poble. 

Sis  dies  hom  farà  treball,  i  el  dia  setè  és  sàbat, 
repòs  consagrat  a  Jahvè  :  tot  aquell  qui  el  dia 
del  sàbat  treballarà,  de  mort  morirà. 

Guardaran  els  fills  d'Israel  el  sàbat,  fent  ce- 
lebrar ells  el  sàbat  en  les  gèneres  llurs  :  açò  és 
un  pacte  a  perpetuïtat. 

Entre  jo  i  els  fills  d'Israel,  ell  serà  perpetual- 
ment  un  senyal  :  car,  en  sis  dies  féu  Jahvè  els 
cels  i  la  terra,  i  el  dia  setè  Ell  reposà,  i  respirà.» 

I  en  acabant  de  parlar  amb  ell  a  la  muntanya 
del  Sinaí,  donà  Ell  a  Moisès  les  dues  taules  de 
la  Llei  :  taules  de  pedra,  escrites  pel  mateix  dit 
de  Déu. 

ISRAEL  IDOLATRA 


EL  VEDELL  D'OR 


[xxxii  :  i  —  8] 


eié  el  poble  que  massa  trigava  Moisès  a  da- 


V  vallar  la  muntanya,  i  s'acoblà  el  poble 
sobre  Aaró,  i  li  digueren:  — 

«Alça't,  fes-nos  un  déu  que  vagi  al  da- 
vant nostre,  car,  a  aquest  Moisès  —  l'home  que 
ens  feia  pujar  de  la  terra  d'Egipte  —  no  sabem 
què  li  haurà  esdevingut.» 
I  els  digué  Aaró:  — 
«Rompeu  les  arracades  d'or  de  les  orelles 
de  les  vostres  mullers,  dels  vostres  fills  i  de  les 
vostres  filles,  i  porteu-me-les.» 

I  tothom  del  poble  rompé  les  arracades  d'or 
de  les  orelles  llurs,  i  les  portaren  a  Aaró.    I  ho 

prengué  ell  de  la  mà  llur,  i  ho  faisonà  amb  el 
cisell,  i  en  va  fer  un  vedell  de  fosa. 
I  cridaren: — 

«Israel,  aquest  és  el  teu  déu,  el  qui  et  feia 
pujar  de  la  terra  d'Egipte.» 

Aaró,  en  veient  açò,  li  edificà  un  altar  al 
davant;  i  féu  fer  Aaró  un  pregó,  dient: — 

«Demà  és  dia  de  festa  de  Jahvè.» 

L'endemà,  doncs,  es  llevaren  dejorn,  i  oferi- 
ren holocausts  i  presentaren  hòsties  de  pacifi- 
cació. I  el  poble  s'assegué  a  menjar  i  a  beure,  i 
s'alçaren  a  jugar. 

I  parlà  Jahvè  a  Moisès:  — 

«Vés,  davalla,  car  s'és  malmès  aquest  po- 
ble teu  que  tu  feres  pujar  de  la  terra  d'Egipte. 
Corrents  s'han  apartat  de  la  via  que  els  vaig 
assenyalar  :  ells  s'han  fet  un  vedell  de  fosa,  i 
l'adoren,  i  li  sacrifiquen,  i  diuen  :  Aquest  és  el 
teu  déu,  Israel,  el  qui  et  féu  pujar  de  la  terra 
d'Egipte.» 

INTERCESSIÓ  DE  MOISÈS 


[XXXII  :  9   14] 


ncara  açò   digué    Jahvè   a    Moisès  :  — 


L·j  «He  vist  el  poble  aquest,  i  vet  aquí, 
poble  és  de  dura  cerviu.  Ara,  doncs,  deixa'm 
que  s'abrandi  la  meva  ira  contra  ells,  i  que  ella 
els  consumeixi;  després  jo  et  constituiré  per  a 
un  poble  gran.» 

I  Moisès  així  amorosia  la  faç  de  Jahvè,  son 
Déu:— 

«Per  què,  Jahvè,  s'abrandarà  la  teva  ira 
contra  aquest  poble  teu,  el  qual  tu  feres  sortir 
de  la  terra  d'Egipte  per  virtut  gran  i  per  mà 
poderosa?  Per  què  açò  han  de  dir  mai  els  egip- 
cis :  'Per  mal  els  ha  fet  sortir  ell,  per  fer-los  mo- 

rir  a  les  muntanyes,  i  esvair-los  de  la  sobrefaç 
de  la  terra'?  Torna  de  Tabrandament  de  ta 
ira;  penedeix-te  del  puniment  del  teu  poble;  re- 
membra  Abraham,  Isaac  i  Israel  tos  servents, 
als  quals  juraves  per  tu  mateix,  i  així  els  parla- 
ves :  'Jo  multiplicaré  vostra  semença  així  com 
les  esteles  del  cel,  i  tota  la  terra  aquesta  de  la 
qual  he  dit  :  a  vostra  semença  la  donaré,  la  pos- 
seireu  eternalment!,>> 

I  es  penedí  Jahvè  del  mal  que  ell  havia 
parlat  de  fer  al  seu  poble. 

LA  DAVALLADA 

[xxxn  :  15  —  24] 


Moisès  girà,  i  davallà  la  muntanya. 
I  portava  ell  a  la  mà  les  dues  taules  de 
la  Llei,  —  taules  escrites  de  les  dues  cares  :  de 
la  una  banda  i  de  l'altra  eren  escrites.  Obra  de 
Déu  eren  les  taules  :  l'escrit  era  escrit  de  Déu, 
entallat  sobre  les  taules. 

Tot  d'una  oí  Josuè  el  bruit  i  la  clamor  del 
poble,  i  digué  a  Moisès:  — 

«Crits  de  guerra  dins  el  campament!» 

Diu:  — 

«No  és  pas  remor  de  crits  de  vencedors, 
no  és  pas  remor  de  xiscles  de  vençuts: 
remor  de  cantadissa  és  ço  que  entenc.» 

I  açò  succeí,  segons  que  s'atansà  ell  al  cam- 
pament :  que  veié  el  vedell  i  les  danses,  i  s'abran- 
dà la  ira  de  Moisès,  i  rebaté  de  ses  mans  les  tau- 
les, i  les  trossejà  al  peu  de  la  muntanya. 

I  prengué  el  vedell  que  s'havien  ells  fet,  i  el 
cremà  al  foc,  i  el  molgué  en  polsina,  i  l'escampà 
sobre  la  faç  de  les  aigües,  i  n'abeurà  els  fills 
d'Israel. 

Després,  digué  Moisès  a  Aaró:  — 
«Què  t'ha  fet  aquest  poble,  que  hagis  dut 
sobre  ell  gran  pecat?» 
I  digué  Aaró:  — 

«No  s'abrandi  la  ira  de  missenyor!  Tu  saps 
el  poble,  que  dret  al  mal  és  ell,  i  em  digueren: 
'Fes-nos  un  Déu  que  vingui  al  davant  nostre, 
car  a  aquest,  a  Moisès  —  l'home  que  ens  feia 
pujar  de  la  terra  d'Egipte  —  no  sabem  què  li 
haurà  esdevingut'.  I  els  digui  jo  :  'Els  qui  tin- 
guin or  que  el  rompin,  i  me'l  donin!'  I  ells 
me'l  donaren,  i  jo  vaig  metre'l  al  foc,  i  en  sortí 
aquest  vedell.» 

SANCIÓ  DIVINA 

[xxxn  :  25  —  29] 


eié  Moisès  el  poble  que  s'era  desbridat,  car 


V  Thavia  desbridat  Aaró  per  a  goig  de  llurs 
enemics.  I  es  plantà  Moisès  a  la  porta  del  cam- 
pament, i  digué:  — 

«Qui  sigui  de  Jahvè,  dret  a  mi!» 
I   tots   els   fills   de  Levi  s'acoblaren  de- 
vés  ell. 

Diu  :  «Així  ha  dit  Jahvè,  Déu  d'Israel  :  po- 
seu-vos  tothom  el  glavi  al  costat,  i  passeu:  feu 
el  tomb  de  porta  en  porta  pel  campament,  i 
occiu  cadascú  son  germà,  i  cadascú  son  com- 
pany, i  cadascú  son  parent.» 

Els  fills  de  Levi  feren  segons  Moisès  havia 

parlat.  Aquell  dia,  caigueren  del  poble  vora 
tres  mil  homes. 

I  digué  Moisès:  — 

«Ompliu  avui  les  vostres  mans  per  a  Jahvè,  — 
car  cadascú  és  estat  contra  son  fill  i  contra  son 
germà  — ,  per  ço  que  doni  Ell  avui  sobre  vos- 
altres la  benedicció.» 

NOVA  INTERCESSIÓ  DE  MOISÈS 

[xxxii  :  30  —  35] 


'endemà  açò  succeïa,  que  digué  Moisès  al 
poble:  — 


«Vosaltres  heu  pecat  d'un  pecat  gran  :  ara, 
doncs,  jo  pujaré  dret  a  Jahvè.  Tal  vegada  faré 
perdonar  el  pecat  vostre.» 

I  tornà  Moisès  a  Jahvè,  diu:  — 

«Ah!  aquest  poble  ha  pecat  d'un  pecat  gran: 
ell  s'ha  fet  déus  d'or!  Ara,  doncs,  si  perdones- 
sis el  pecat  llur...!  I  si  no  és  així,  rau-me,  prec- 
te,  del  llibre  que  tens  escrit.» 

Diu  Jahvè  a  Moisès: — 

«El  qui  ha  pecat  contra  mi,  ell  és  qui  ha  d'és- 
ser ragut  del  meu  llibre! 

Ara,  doncs,  vés,  i  duu  el  poble  devés  on  jo 
t'he  parlat.  Vet  aquí  :  l'àngel  meu  irà  al  teu 
davant,  i  el  dia  de  la  meva  visitació,  jo  puniré 
sobre  ells  el  pecat  llur.» 

I  Jahvè  ferí  el  poble,  per  raó  de  la  feta  del 
vedell  que  Aaró  havia  forjat. 

COMANDA  DE  PARTIR 


[XXXIII   :   I  —  4] 

I parlà  Jahvè  a  Moisès:  — 
«Vés,  puja  d'aquí  —  tu  i  el  poble  que  has 
fet  muntar  de  la  terra  d'Egipte  —  devés  la  terra 
que  jurí  a  Abraham  i  a  Isaac  i  a  Jacob,  dient: 
'A  la  teva  semença  jo  la  donaré'.  I  jo  enviaré 
l'àngel  a  ta  faç,  —  i  gitaré  el  canaaneu  i  l'amor- 
reu, l'heteu  i  el  farezeu,  i  l'heveu  i  el  jebu- 
seu  — ,  devés  la  terra  que  regala  llet  i  mel.  Jo, 
cert,  no  pujaré  en  mig  de  tu,  car  poble  ets  de 
dura  cerviu,  i  no  fos  que  et  devorés  jo  pel  camí.» 

Oí  el  poble  aquesta  paraula  mala,  i  anaven 
capcots,  i  ningú  es  posà  al  damunt  les  seves 
gales. 

LA  TENDA  PLEGADA 


[xxxiri  :  5  —  n] 

I digué  Jahvè  a  Moisès: — 
«Digues  als  fills  d'Israel  :  'Poble  de  dura 
cerviu  sou  vosaltres  :  Un  moment  només  que  jo 
pugés  en  mig  teu,  t'acabaria!  Ara,  doncs,  lleva 
les  gales  del  damunt  teu,  i  sabré  ço  que  amb  tu 
he  de  fer'.» 

I  els  fills  d'Israel  es  despullaren  llurs  gales. 
Açò  era  part  ençà  de  la  muntanya  d'Horeb. 
Llavors  Moisès  prengué  la  tenda  i  la  plantà 
part  enfora  del  campament,  lluny  d'aquest,  i 
l'anomenà  Tenda  del  Testimoni. 

I  açò  s' esdevenia,  que  tothom  qui  consul- 
tava Jahvè,  sortia  de  vés  la  tenda  del  Testimoni, 

la  qual  era  enllà  del  campament.  Encara  açò 
s'esdevenia,  que  en  sortint  Moisès  cap  a  la  tenda, 
s'alçava  tot  el  poble,  i  tothom  es  posava  a  la 
porta  de  sa  tenda,  i  es  contemplaven  Moisès  part 
darrera,  fins  a  entrar  ell  a  la  tenda. 

I  açò  passava  quan  entrava  Moisès  a  la  ten- 
da :  que  davallava  la  columna  de  núvol,  i  s'es- 
tava a  l'entrada  de  la  tenda,  i  Jahvè  parlava 
amb  Moisès. 

I  tot  el  poble  veia  la  columna  de  núvol  que 
s'estava  a  l'entrada  de  la  tenda;  i  s'alçava  tot  el 
poble,  i  tothom  adorava  de  la  porta  estant  de  la 
tenda  llur. 

I  parlava  Jahvè  a  Moisès  cara  a  cara,  tal- 
ment com  parla  un  home  amb  son  company. 
I  se  n'entrava  ell  al  campament.  Emperò  el 
jove  servent  seu,  Josuè  fill  de  Nun,  romania 
dins  la  tenda. 

DARRERA  INTERCESSIÓ  DE  MOISÈS 

[xxxiii  :  12  —  16] 


I digué  Moisès  a  Jahvè: — 
«Vet  aquí,  tu  em  digueres  :  'Fes  pujar 
el  poble  aquest',  i  tu  no  em  fas  saber  qui  envia- 
ràs amb  mi;  i  tu  has  dit  :  'Jo  t'he  conegut  pel 
nom'.  I  encara  açò  :  'Tu  has  trobat  gràcia  a 
mos  ulls'.  Ara,  doncs,  si  a  tos  ulls  he  trobat 
gràcia,  mostra'm,  mercè  sia,  el  teu  camí  :  fes 
que  jo  et  conegui  per  ço  que  a  tos  ulls  sia  jo  ac- 
cepte!  Oh,  veges  que  poble  teu  és  aquesta  gent!» 
Respon  Jahvè:  — 

«Ma  faç  t'anirà  al  davant,  i  t'hi  faré  reposar 
jo  mateix.» 
Li  diu  ell: — 

«Si  tu  en  persona  no  hi  véns,  no  ens  facis 

muntar  d'aquí.  Car  en  què  es  coneixerà  així 
que  jo,  amb  ton  poble,  he  trobat  gràcia  a  tos  ulls? 
No  és,  doncs,  venint  tu  amb  nosaltres,  que  nos- 
altres —  jo  i  ton  poble  —  serem  distingits  de 
tots  els  pobles  de  la  sobrefaç  de  la  terra?» 
Diu  Jahvè  a  Moisès:  — 

«També  aquesta  paraula  que  has  parlat  jo 
faré,  car  has  trobat  gràcia  a  mos  ulls,  i  t'he  co- 
negut pel  nom.» 

I  digué  ell: — 

«Fes-me  veure,  mercè  sia,  la  teva  glòria.» 

Diu  :  «Jo  faré  passar  tot  el  meu  bé  davant  ta 
faç,  i  cridaré  davant  teu  en  el  nom  de  Jahvè,  i  tin- 
dré mercè  de  qui  voldré  tenir  mercè,  i  faré  miseri- 
còrdia a  qui  em  plaurà  fer  misericòrdia.  Emperò, 
la  meva  faç,  no  la  podràs  veure  tu,  —  diu  — , 
car  no  pot  l'home  veure  la  meva  faç,  i  viure. 

Mes,  vet  aquí  —  diu  Jahvè  —  un  paratge  a 
vora  meu  :  tu  t'estaràs  dalt  a  la  roca;  i,  en  passar 
la  meva  glòria,  això  vindrà  :  que  jo  et  faré  posar 
dins  una  fesa  de  la  roca,  i  et  cobriré  amb  el  meu 
palmell,  fins  jo  haver  passat.  I  apartaré  el  meu 
palmell,  i  em  veuràs  tu  d'espatlles;  emperò  la 
meva  faç,  ella  no  serà  vista.» 

LES  NOVES  TAULES 


[xxxiv  :  i  —  5] 

I digué  Jahvè  a  Moisès:  — 
«Talla't  dues  taules  de  pedra  iguals  que 
les  primeres,  i  escriuré  damunt  aquestes  taules 
els  mots  que  hi  havia  a  les  primeres  taules  que 
trencares. 

I  estigues  aparellat  per  a  demà  a  la  mati- 
nada; tu  pujaràs  dejorn  a  la  muntanya  del  Si- 
naí,  i  allà  te  m'estaràs,  al  cim  de  la  mun- 
tanya. 

I  ningú  pujarà  amb  tu,  ni  hom  no  apareixerà 
en  tot  el  munt  :  ni  ovellar  ni  arment  no  pastu- 
raran a  les  vores  d'aquesta  muntanya.» 

I  tallà  ell  dues  taules  de  pedra  iguals  que  les 

primeres;  i,  aixecant-se  Moisès  dejorn,  se'n  pujà 
a  la  muntanya  del  Sinaí,  tal  com  Jahvè  li  havia 
comandat.  I  prengué  a  la  mà  les  dues  taules  de 
pedra;  i  davallà  Jahvè  dins  un  núvol ;  i  s'estigué 
allí  amb  ell,  i  invocà  ell  en  el  nom  de  Jahvè. 

RENOVACIÓ  DEL  PACTE 

[xxxiv  :  6  —  35] 

I passà  Jahvè  a  la  faç  d'ell,  cridant: — 
«Jahvè,  Jahvè,  un  Déu  misericordiós,  i 
piadós;  tardà  en  ires,  i  pròdig  en  benignitat  i 
fidelitat;  estojador  de  pietat  per  a  milenars,  per- 
donador  d'iniquitat,  i  de  traspassaments,  i  de 
pecat;  emperò,  cert,  no  impunidor,  ans  ell  és 
visitador  de  la  iniquitat  dels  pares  sobre  els 
fills,  i  sobre  els  fills  dels  fills,  fins  als  tercers  i 
fins  als  quarts!» 

I  s'acuità  Moisès  a  prosternar-se  en  terra,  i 
adorant,  diu:  — 

«O,  Missenyor!  Si  jo  he  trobat  gràcia  a  tos 
ulls,  Missenyor,  vingui  Missenyor,  mercè  sia,  en 

mig  de  nosaltres!  Cert,  el  poble  és  de  dura  cer- 
viu;  mes,  perdona  tu  les  nostres  iniquitats,  els 
nostres  pecats,  i  posseeix-nos  en  propietat.» 

«Vet  aquí,  —  diu  —  jo  cloc  pacte  davant  tot 
el  teu  poble;  meravelles  faré  que  no  foren  crea- 
des enlloc  de  la  terra  ni  en  ninguna  de  les  na- 
cions. I  tot  el  poble,  en  mig  del  qual  tu  ets, 
veurà  l'obra  de  Jahvè,  car  feresta  cosa  serà  ço 
que  amb  tu  faré  jo. 

Tingues  tu  en  observança  tot  ço  que  jo  et 
comand  avui.  Vet  aquí,  jo  gitaré  de  ta  faç 
l'amorreu,  i  el  canaaneu  i  l'hereteu  i  el  farezeu,  i 
rheveu  i  el  jebuseu. 

Guarda't  de  cloure  pacte  amb  els  habitants 
de  la  terra  a  la  qual  tu  vas,  no  sia  que  fossin  ells 
de  parany  en  mig  de  tu.  Ans  els  altars  llurs 
derrocareu,  i  les  columnes  llurs  esmicareu,  i  les 
àsseres  llurs  vosaltres  dolareu.  No,  tu  no  has 
d'adorar  déu  estranger,  car  Jahvè  és  gelós  del 
seu  nom  :  ell  és  Déu  gelós.  No  facis,  doncs, 
pacte  amb  els  habitants  de  la  terra,  puix  que 
fornicaran  ells  darrera  llurs  déus,  i  sacrificaran 
als  déus  llurs,  i  ells  et  cridaran,  i  tu  menjaries 
de  llur  sacrifici.    I  pendries  de  les  filles  d'ells 

per  als  teus  fills,  i  llurs  filles  fornicarien  darrera 
els  déus  d'elles,  i  farien  fornicar  els  teus  fills 
darrera  els  déus  llurs. 

Déus  de  fosa  no  faràs  per  a  tu. 

El  romiatge  del  pa  alís  observaràs  :  set  dies 
menjaràs  pa  sense  llevat,  tal  com  jo  t'he  coman- 
dat per  al  temps  del  mes  de  les  espigues;  car, 
el  mes  de  les  espigues  sortires  tu  d'Egipte. 

Tot  obridor  de  vulva  és  per  a  mi  :  del  bestiar 
de  l'arment  o  de  l'ovellar,  tot  mascle  obridor 
de  vulva.  Mes,  el  primer  nat  d'ase,  tu  el  resca- 
taràs amb  una  ovella;  i  si  no  el  rescates,  el  des- 
nucaràs.  Rescataràs  tot  primogènit  dels  fills: 
i,  buides  les  mans,  no  es  presentaran  a  ma  faç. 

Sis  dies  treballaràs,  i  el  dia  setè  reposaràs: 
reposaràs  així  del  llaurar  com  del  segar. 

El  romiatge  de  les  setmanes  tu  celebra- 
ràs :  el  dels  fruits  primers,  en  segar  els  blats. 
I  el  romiatge  de  les  collites,  en  cloure 
l'any. 

Així  tres  voltes  l'any  apareixerà  tot  baró  teu 
a  la  faç  del  Sobirà  :  de  Jahvè,  Déu  d'Israel. 
Car,  j  o  he  de  gitar  de  ta  faç  les  nacions,  i  eixam- 
plaré ta  contrada  :  cert,  ningú  no  cobejarà  la 

teva  terra  en  pujar  tu  a  veure  la  faç  de  Jahvè 
ton  Déu,  tres  voltes  l'any. 

No  sacrificaràs,  damunt  de  llevat,  la  sang 
del  meu  sacrifici,  i  no  farà  nit  fins  al  matí  el  sa- 
crifici de  la  festa  de  Pasqua. 

La  flor  de  les  primícies  del  teu  camp  por- 
taràs tu  a  la  casa  de  Jahvè  ton  Déu. 

I  cabrit  no  couràs  amb  la  llet  de  sa  mare.» 

Després,  digué  Jahvè  a  Moisès:  — 

«Escriu-te  aquestes  paraules;  car,  segons 
aquestes  paraules,  he  clos  pacte  amb  tu  i  amb 
Israel.» 

I  s'estigué  allí  amb  Jahvè  quaranta  dies  i 
quaranta  nits;  pa  no  menjà  ell,  ni  aigua'  no  be- 
gué; i  escrigué  ell  damunt  les  taules  les  paraules 
del  pacte  :  deu  paraules. 

I  açò  passà  en  davallant  Moisès  la  mun- 
tanya del  Sinaí  :  en  davallar  ell  la  muntanya, 
les  dues  taules  del  Testimoni  eren  a  la  mà  de 
Moisès,  i  Moisès  no  s'era  adonat  que,  d'haver 
parlat  amb  Ell,  resplendia  la  pell  de  sa  faç.  I 
Aaró,  i  tots  els  fills  d'Israel,  veieren  Moisès;  i 
vet  aquí,  resplendia  la  pell  de  sa  faç,  i  temien 
d'atansar-se  a  ell. 

Emperò  Moisès  cridà  devés  ells;  i  Aaró,  i 
tots  els  prohoms  de  la  congregació,  tornaren  a 
ell;  i  Moisès  parlà  amb  ells.  I  després  d'això, 
s'atansaren  tots  els  fills  d'Israel,  i  els  ordenà  tot 
ço  que  amb  ell  havia  parlat  Jahvè  a  la  mun- 
tanya del  Sinaí. 

I  acabà  Moisès  de  parlar  amb  ells,  i  es  posà 
un  vel  a  la  cara.  I  en  entrant  Moisès  a  la  faç 
de  Jahvè  a  parlar  amb  Ell,  apartava  el  vel  fins 
en  sortint-ne.  I  sortia,  i  parlava  ell  als  fills  d'Is- 
rael ço  que  a  ell  era  comandat.  I  els  fills 
d'Israel  veien  la  cara  de  Moisès,  i  que  resplendia 
la  pell  de  la  faç  de  Moisès.  I  tornava  Moisès  el 
vel  a  sa  faç,  fins  en  entrant  a  parlar  amb  Ell. 

L'OBRA  DEL  TABERNACLE 


EL  CAPTIRI  DE  JAHVÈ 

[xxxv  :  i  —  29] 


Moisès  acoblà  tota  ia  congregació  dels  fills 
d'Israel,  i  els  digué:  — 
«Aquestes  són  les  paraules  que  Jahvè  ha  or- 
denat complir  :  'Sis  dies  faràs  de  treball,  mes 
el  dia  setè  serà  sant  per  a  vosaltres  :  ell  es  sàbat, 
repòs  per  a  Jahvè.  Tothom  qui  en  ell  obra  farà, 
occit  serà.  No  encendreu  foc  en  dia  de  sàbat 
dins  ninguna  de  les  estades  vostres'.» 

Encara  açò  digué  Moisès  a  tota  la  congrega- 
ció dels  fills  d'Israel,  diu: — 

«Aquesta  és  la  paraula  que  Jahvè  ha  coman- 
dat, dient  :  'Captareu  entre  vosaltres  una  lleuda 
per  a  Jahvè;  tothom  qui  serà  generós  de  cor  por- 

tarà  a  Jahvè  la  lleuda  :  or  i  argent  i  coure,  i  por- 
pra blava  i  grana,  i  verm-carmesí  i  bissus,  i  pèl 
de  cabra,  i  pells  de  moltó  roges,  i  pells  de  del- 
fins,  i  fustes  d'acàcia;  i  oli  per  a  il·luminar,  i 
bàlsam  per  a  l'oli  de  la  unció  i  per  al  perfum  de 
les  aromes,  i  pedres  d'ònix,  i  pedreria  fina  per 
a  l'efod  i  el  pectoral'. 

I  tot  savi  de  cor,  qui  entre  vosaltres  sia,  vin- 
drà i  farà  tot  ço  que  Jahvè  ha  comandat  :  el 
Tabernacle,  i  sa  tenda  amb  son  cobertor,  i  els 
gafets,  i  les  posts  amb  les  barres  llurs,  i  les  co- 
lumnes amb  els  peus  llurs;  i  l'arca  amb  ses  barres 
i  la  claustra  amb  el  vel  que  la  cobricela;  i  la 
taula  amb  ses  barres  i  amb  tots  els  atuells,  i  el 
pa  de  la  proposició;  i  el  canelobre  per  a  il·lumi- 
nar, amb  sos  atuells  i  ses  llànties,  i  l'oli  per  a 
il·luminar;  i  l'altar  de  l'encensament  amb  ses 
barres,  i  l'oli  de  la  unció,  i  el  perfum  de  les  aro- 
mes, i  la  cortina  de  l'entrant  de  la  porta  de  la 
tenda;  i  l'altar  dels  holocausts,  amb  el  crivell 
que  hi  haurà  de  coure,  amb  ses  barres  i  tots  sos 
atuells;  i  la  griala  amb  son  peu;  i  les  cortines 
de  l'atri  amb  les  columnes  i  els  peus  llurs,  i  el 
drap  de  la  porta  de  l'atri;  les  estaques  del  Ta- 

bernacle  i  les  estaques  de  l'atri,  amb  les  cordes 
llurs;  les  vestidures  litúrgiques  per  a  oficiar  dins 
el  Santuari  :  les  vestidures  sagrades  per  a  Aaró 
el  sacerdot,  i  les  vestidures  dels  fills  per  a  ofi- 
ciar de  sacerdots.» 

La  congregació  dels  fills  d'Israel,  sortí  en- 
fora de  la  faç  de  Moisès. 

I  vingueren  tots  els  homes  a  qui  son  cor  em- 
penyia :  tothom  a  qui  el  seu  esperit  feia  gene^ 
rós,  presentaren  la  lleuda  de  Jahvè  per  a  l'obra 
de  la  tenda  del  Testimoni,  i  per  a  tot  el  seu  ser- 
vei, i  per  a  les  vestidures  sagrades. 

I  vingueren  els  homes,  ultra  les  dones  :  tot- 
hom qui  era  generós  de  cor  portà  anelles,  i  arra- 
cades, i  tumbagues,  i  collarets  :  tota  llei  de  joies 
d'or;  així  tothom  qui  havia  fet  brandar  ofre- 
na d'or  a  Jahvè.  Igualment,  el  qui  es  trobava 
tenir  porpra  blava  i  grana,  i  verm-carmesí  i  bis- 
sus,  i  pèl  de  cabra,  i  pells  de  moltons  roges  i 
pells  de  delfins  —  tothom  li'n  portava  :  tots  els 
qui  volien  oferir  una  lleuda  d'argent  o  de  coure 
portaren  la  lleuda  de  Jahvè;  i  tot  aquell  qui  es 
trobava  amb  fusta  d'acàcia  per  a  tota  l'obra 
del  servei,  en  portava.    I  tota  dona  sàvia  de 

cor  filava  de  sa  mà,  i  portava  ço  que  havia  filat: 
porpra  blava  o  grana,  i  verm-carmesí  i  bissus. 
I  totes  les  dones,  el  cor  de  les  quals  es  portava 
amb  saviesa,  filaven  pèl  de  cabra.  I  els  prín- 
ceps portaren  pedres  d'ònix  i  pedres  fines  per  a 
l'efod  i  el  pectoral.  I  bàlsam  i  oli  per  a  la  llu- 
minària i  per  a  l'oli  de  la  unció,  i  per  al  perfum 
de  les  aromes. 

Homes  i  dones,  a  qui  el  cor  llur  feia  generós 
de  donar  per  a  tota  l'obra  que  Jahvè  havia  co- 
mandat fer  per  via  de  Moisès  :  tothom  dels  fills 
d'Israel  portà  a  Jahvè  la  seva  voluntat. 

NOMENAMENT  DELS  MESTRES  DE  L'OBRA 


[xxxv  :  30  —  xxxvi  :  7] 


I digué  Moisès  als  fills  d'Israel:  — 
«Mireu  :  Jahvè  ha  cridat  pel  nom  Besa- 
leel,  fill  d'Urí,  fill  d'Hur,  de  la  tribu  de  Judà. 
I  l'ha  emplenat  d'esperit  de  Déu,  el  qual  es  mos- 
tra en  saviesa,  en  enteniment  i  en  ciència  i  en 
tota  llei  de  talent,  per  imaginar  treballs  de  fa- 
breria  en  or  i  en  argent  i  en  coure;  i  en  entalla- 
dura  de  pedra  d'encast,  i  en  entalladura  dé 
fusta;  tota  obra  d'enginy  ell  sap  fer.  Encara 
ha  dotat  son  cor,  que  ell  sàpiga  ensenyar, 
-  ell  i  Ooliab,  fill  d'Aquisamac,  de  la  tribu  de 
Dan  — .  Ell  els  ha  emplenat  de  saviesa  de  cor 
per  a  fer  tota  obra  d'entallador,  i  de  brodador  en 

or;  i  de  brodador  en  porpra  blava  i  grana,  en 
verm-carmesí  i  en  bissus;  i  de  teixidor,  execu- 
tant ells  tot  treball,  i  excogitant  obres  d'art. 

I  Besaleel  i  Ooliab,  —  amb  tots  els  savis  de 
cor,  en  els  quals  Jahvè  ha  posat  saviesa  i  ente- 
niment per  ço  que  sàpiguen  fer  tota  l'obra  del 
servei  del  Santuari  — ,  ells  són  els  qui  faran  tot 
ço  que  Jahvè  ha  comandat.» 

I  Moisès  cridà  Besaleel  i  Ooliab  i  tot  home 
savi  de  cor,  en  l'esperit  dels  quals  Jahvè  havia 
posat  saviesa  :  tot  aquell  a  qui  son  cor  empenyia 
perquè  s'atansés  a  l'obra  per  treballar-hi.  I 
prengueren  de  la  faç  de  Moisès  totes  les  lleudes 
que  havien  portat  els  fills  d'Israel  per  ço  que 
es  fes  l'obra  del  servei  del  Santuari. 

I  encara  ells  li  portaven  cada  matí  la  vo- 
luntat; tant,  que  vingueren  tots  els  mestres  que 
feien  tota  l'obra  del  Santuari,  —  cadascú,  de 
l'obra  que  ells  feien  —  i  açò  digueren  a  Moi- 
sès:— 

«El  poble  porta  més  del  que  cal  per  al  servei 
de  l'obra  que  Jahvè  ha  comandat  fer.» 

I  comandà  Moisès  que  fessin  passar  una  crida 
per  l'albergada,  dient:  — 

«Homes  i  dones,  no  feu  més  obra  per  a  la 
lleuda  del  Santuari.» 

I  el  poble  es  deturà  d'oferir.  El  treball, 
doncs,  fou  a  bastament,  i  de  sobres,  per  a  fer 
tota  l'obra. 

t6 


L'OBRA  DEL  TABERNACLE 

[XXXVI  :  8  —  38] 


Itots  els  savis  de  cor,  d'entre  els  qui  feien 
l'obra,  feren  el  Tabernacle  amb  deu  corti- 
nes de  bissus  retort,  i  de  porpra  blava  i  grana,  i 
de  verm-carmesí  :  amb  querubins,  obra  de  mes- 
tre, les  feren.  La  llargària  de  la  cortina  pri- 
mera fou  de  vint-i-vuit  colzades;  i  l'amplària,  de 
quatre  colzades;  així  la  cortina  primera;  i  una 
era  la  mida  de  totes  les  cortines.  I  ajustà  cinc 
de  les  cortines,  la  una  amb  l'altra;  i  les  altres 
cinc  cortines,  la  una  amb  l'altra,  ajustà  ell  igual- 
ment. 

I  féu  bagues  de  porpra  blava  a  la  randa  de 
l'un  aplec  de  cortines,  a  l'extrem,  a  la  juntura; 

igualment  en  féu.  a  la  randa  de  l'aplec  de  les  al- 
tres cortines,  a  l'extrem  de  la  juntura. 

Cinquanta  bagues  féu  a  la  una  cortina,  i  cin- 
quanta bagues  féu  a  l'extrem  de  l'altra  cortina, 
ran  de  la  juntura,  i  encarades  les  bagues  la  una 
a  l'altra. 

I  féu  cinquanta  sivelles  d'or,  i  ajuntà  les  cor- 
tines —  la  una  amb  l'altra  —  amb  les  sivelles: 
que  fos  una  la  tenda. 

I  féu  cortines  de  pèl  de  cabra  per  a  la  tenda, 
al  damunt  del  Tabernacle.  Onze  cortines  féu 
ell  :  de  trenta  colzades  la  llargària  de  la  cortina 
primera,  i  de  quatre  colzades  l'amplària;  així 
fou  la  cortina  primera;  i  una  sola  era  la  mida 
per  a  les  onze  cortines.  I  ajuntà  d'una  banda, 
cinc  cortines;  i  sis  cortines,  d'una  altra  banda. 

I  féu  cinquanta  bagues  a  la  randa  del  primer 
aplec  de  cortines,  a  l'extrem;  i  féu  cinquanta 
bagues  més  a  l'altre  aplec  de  cortines. 

I  féu  cinquanta  sivelles  de  coure,  per  tal  de 
conjuminar  la  tenda  que  fos  ella  una. 

I  féu  per  a  la  tenda  un  teginat  amb  pells  de 
moltons  roges,  i  un  cobertor  de  pells  de  delfins, 
part  d'amunt. 

I  féu  les  posts  dretes  del  Tabernacle,  de  fusta 
d'acàcia  :  de  deu  colzades  era  la  llargària  de 
cada  post,  i  d'una  colzada  i  mitja  l'amplària  :  així 
fou  la  primera  post;  dos  espigons  hi  havia  a 
cada  post  avinents  l'un  amb  l'altre.  I  això  ma- 
teix féu  ell  per  a  totes  les  posts  del  Taber- 
nacle. 

I  així  disposà  les  posts  del  Tabernacle  :  vint 
posts  de  cara  al  Negueb,  devés  migjorn. 

I  féu  ell  els  quaranta  peus  d'argent  davall  les 
vint  posts  :  dos  peus  davall  la  una  post  per  als 
dos  espigons,  i  dos  peus  davall  l'altra  post  per 
als  altres  dos  espigons.  I  per  a  l'altre  costat  del 
Tabernacle,  a  la  banda  de  tramuntana,  féu  ell 
altres  vint  posts,  amb  els  quaranta  peus  d'argent; 
dos  peus  davall  la  una  post,  i  dos  peus  davall 
l'altra  post.  I  per  al  flanc  de  ponent  del  Taber- 
nacle, féu  ell  sis  posts.  I  dues  altres  posts  féu 
ell  per  als  dos  angles  del  Tabernacle,  part  dar- 
rera. 

I  elles  es  junyien  part  d'avall,  i  igualment  es 
junyien  part  d'amunt  dret  a  la  primera  anella: 
així  féu  ell  per  a  les  altres  dues  posts,  les  dels 
dos  angles.    I  eren  vuit  les  posts,  amb  els  peus 

d'argent  —  setze  peus  :  dos  peus  davall  sengles 
posts. 

I  féu  unes  barres  de  fusta  d'acàcia  :  cinc  per 
a  les  posts  de  l'un  costat  del  Tabernacle;  cinc 
barres  més  per  a  les  posts  de  l'altre  costat  del 
Tabernacle;  i  cinc  barres  més  a  la  banda  de  po- 
nent per  a  les  posts  del  Tabernacle.  I  féu  pas- 
sar la  barra  mitgera  pel  mig  de  les  posts,  de  cap 
a  cap. 

I  recobrí  d'or  les  posts,  i  recobrí  d'or  les  ane- 
lles on  entraven  les  barres,  i  recobrí  d'or  les 
barres. 

I  féu  el  vel  de  porpra  blava  i  grana  i  verm- 
carmesí  i  bissus  retort  :  obra  de  mestre  ell  el 
féu,  amb  querubins.  I  hi  féu  quatre  columnes 
d'acàcia,  —  les  quals  revestí  d'or  — ,  i  els  capi- 
tells d'or.  I  fongué  per  a  elles  quatre  peus 
d'argent. 

I  féu  la  cortina  de  la  porta  de  la  tenda,  de 
porpra  blava  i  grana  i  de  verm-carmesí  i  bissus 
retort  —  obra  de  brodador  — ;  i  les  cinc  colum- 
nes, i  els  capitells  llurs;  i  revestí  d'or  els  caps  i 
les  garlandes;  i  els  cinc  peus,  de  coure. 

L'OBRA  D'OR 


[xxxvn  :  i  —  29] 

Besaleel  fabricà  després  I'arca  de  fusta 
d'acàcia  :  de  dues  colzades  i  mitja  la  llar- 
gària; d'una  colzada  i  mitja  l'amplària;  i  d'una 
colzada  i  mitja  l'alçària.  I  la  revestí  d'or  fi, 
de  dins  i  de  fora;  i  hi  féu  al  volt  una  coronisa  d'or. 
I  fongué  quatre  anelles  d'or  per  als  quatre  peus: 
dues  anelles  per  a  l'un  costat,  i  dues  anelles  per 
a  l'altre  costat  seu.  I  féu  les  barres  de  fusta 
d'acàcia,  i  les  revestí  d'or.  I  entrà  les  barres  a 
les  anelles  del  costat  de  l'arca  per  portar  l'arca. 

I  féu  la  claustra  d'or  fi,  de  dues  colzades  i 
mitja  de  llarg,  i  d'una  colzada  i  mitja  d'ample. 
I  féu  d'or  els  dos  querubins  :  estampits  va  fer- 

los,  al  dos  extrems  de  la  claustra;  l'un  querubí 
a  la  banda  d'ençà,  l'altre  querubí  a  la  banda 
d'enllà  :  féu,  doncs,  ell  els  querubins  als  dos  ex- 
trems de  la  claustra.  I  eren  els  querubins  es- 
tesos d'ales  part  d'amunt,  cobrint  la  claustra 
amb  les  ales;  i  les  cares  d'ells  eren  la  una  devés 
l 'altra  :  devés  la  claustra  eren  les  cares  dels  que- 
rubins. 

I  féu  la  taula  de  fusta  d'acàcia,  dues  col- 
zades  llarga,  una  colzada  ampla,  i  d'una  col- 
zada  i  mitja  d'alt.  I  la  recobrí  d'or  pur,  i  féu 
una  orla  d'or  al  voltant.  I  hi  féu  al  volt  una 
franja  d'un  pam.  I  féu  un  viu  d'or  a  la  franja, 
al  volt.  I  li  fongué  quatre  anelles  d'or,  i  posà 
les  anelles  als  quatre  angles  dels  quatre  peus. 
Just  a  la  franja  eren  les  anelles  per  on  entraven 
les  barres  de  portar  la  taula.  I  les  barres  de 
portar  la  taula,  les  féu  de  fusta  d'acàcia,  i  les 
recobrí  d'or.  I  féu  els  atuells  de  damunt  la 
taula  :  les  plates,  les  navetes  i  els  veires  seus,  i 
les  fiales  amb  les  quals  es  libava  :  tot  d'or  fi. 

I  féu  el  canelobre  d'or  pur,  estampit  féu 

ell  el  canelobre  :  el  peu  i  el  tronc;  sos  calzes,  — 
botó  i  corol·la  — ,  eren  d'una  peça  amb  ell  — . 
Sis  canelles  sortien  dels  seus  costats  :  tres  cane- 
lles  de  l'un  costat  del  canelobre  i  tres  canelles  de 
l'altre  costat  del  canelobre.  Tres  calzes  a  faisó 
de  flor  d'ametller,  —  botó  i  corol·la  — ,  a  la  una 
canella.  Així  era  de  totes  les  sis  canelles  que 
sortien  del  canelobre.  I  en  el  mateix  canelobre 
hi  havia  quatre  calzes  a  faisó  de  flor  d'ametller, 
—  botó  i  corol·la  — .  Un  botó  davall  les  dues 
canelles;  altre  botó,  davall  altres  dues  canelles, 
i  altre  botó,  davall  altres  dues  canelles  :  per  a  les 
sis  canelles  que  sortien  d'ell,  un  botó  davall  dues 
de  les  canelles  que  sortien  del  mateix  canelobre, 
i  altre  botó  davall  altres  dues  de  les  canelles  que 
sortien  del  canelobre. 

Els  botons  i  les  canelles  llurs  eren  d'una  peça 
amb  ell  :  tot  ell  estampit,  d'or  fi,  d'una  sola  peça. 
I  féu  ses  llànties,  —  set  — ,  i  ses  esmocadores,  i 
els  braserets  :  tot  d'or  fi.  D'un  talent  d'or  fi 
el  va  fer,  amb  tots  sos  atuells. 

I  féu  I'altar  de  l'encens  de  fusta  d'acàcia, 
quadrangular  :  d'una  colzada  de  llarg,  una  d'am- 

ple,  i  dues  colzades  d'alt;  sos  corns  eren  d'una 
peça  amb  ell.  I  el  recobrí  d'or  pur  :  Tara  i  els 
murs  del  voltant,  i  els  seus  corns.  I  hi  féu  una 
franja  d'or  al  voltant.  I  hi  féu  dues  anelles 
d'or,  part  d'avall  de  la  franja,  als  dos  angles 
seus,  als  dos  costats,  que  hi  passessin  les  barres 
amb  les  quals  havien  de  portar-lo.  I  féu  les 
barres  de  fusta  d'acàcia,  i  les  revestí  d'or  pur. 

I  féu  I'oli  de  la  unció  santa,  i  el  perfum 
olorós  de  les  aromes  :  obra  d'especier. 

L'OBRA  DE  COURE 

[XXXVIII  :   I  —  8] 

Iféu  Faltar  de  l'holocaust  de  fusta  d'acà- 
cia, quadrangular;  de  cinc  colzades  llarg, 
cinc  colzades  ample,  i  tres  colzades  alt.  I  féu 
sos  corns  als  seus  quatre  angles  :  d'una  peça 
amb  ell  eren  sos  corns,  i  el  revestí  de  coure.  I 
féu  tots  els  atuells  de  l'altar  :  les  bassioles,  les 
pales,  els  veires,  els  garfis  i  els  braserets  :  de 
coure  féu  tots  sos  atuells.  I  féu  per  a  l'altar  un 
crivell  —  obra  de  malla  de  coure  —  sota  la  co- 
ronisa,  part  d'avall,  fins  al  seu  mig. 

I  fongué  quatre  anelles  per  als  quatre  ex- 
trems del  crivell  de  coure,  per  passar-hi  les  bar- 
res.   I  féu  les  barres  de  fusta  d'acàcia,  i  les 

250 


revestí  de  coure.  I  entrà  les  barres  a  les  anelles, 
als  costats,  per  ço  que  amb  elles  portessin  l'altar. 
I  el  féu  fer  de  posts,  buit. 

I  féu  la  griala  de  coure  —  el  seu  peu  de 
coure  —  amb  els  espills  de  les  guardianes  que 
vetllaven  a  la  porta  de  la  tenda  del  Testimoni. 

L'ATRI 

[xxxviii  :  9  —  20] 


Iféu  I'atri  a  la  cara  del  Negueb,  al  sud;  les 
cortines  de  l'atri  eren  de  bissus  retort,  de 
cent  colzades,  amb  les  vint  columnes  llurs  i  els 
vint  sòcols  de  coure;  i  els  capitells  de  les  colum- 
nes i  les  garlandes,  d'argent. 

I  a  la  cara  nord,  cent  colzades,  amb  les  vint 
columnes  llurs  i  els  vint  sòcols  de  coure;  i  els 
capitells  de  les  columnes  i  les  garlandes  d'argent. 

I  a  la  cara  de  ponent,  feren  les  cortines  de 
cinquanta  colzades,  amb  llurs  deu  columnes  i  els 
deu  sòcols;  i  els  capitells  de  les  columnes  i  les 
garlandes  llurs,  d'argent. 

I  a  la  banda  de  llevant,  a  sol-ixent,  eren  de 

cinquanta  colzades  :  cortines  de  quinze  colzades 
a  l'un  costat,  amb  les  tres  columnes  i  els  tres 
sòcols. 

I  de  l'altre  costat,  —  ençà  i  enllà  de  la  porta 
de  l'atri,  —  cortines  de  quinze  colzades  amb  les 
tres  columnes  i  els  tres  sòcols  llurs. 

Totes  les  cortines  de  l'atri,  al  voltant,  eren 
de  bissus  retort.  I  els  sòcols  de  les  columnes  eren 
de  coure;  i  els  capitells  de  les  columnes  i  els 
revestiments  dels  caps  i  les  garlandes  llurs,  d'ar- 
gent :  a  totes  les  columnes  de  l'atri  hi  havia  gar- 
landes d'argent.  I  la  cortina  de  la  porta  de 
l'atri  era  obra  de  brodador  :  porpra  blava  i  gra- 
na, i  verm-carmesí  i  bissus  retort;  i  era  de  vint 
colzades  de  llarg,  per  cinc  colzades  d'alt  en  tota 
sa  amplària,  a  faisó  de  les  cortines  de  l'atri.  I 
les  quatre  columnes  llurs,  i  els  quatre  sòcols 
eren  de  coure;  i  els  capitells  d'argent;  també  eren 
d'argent  els  revestiments  dels  caps  llurs  i  les 
garlandes.  Mes,  totes  les  estaques  del  Taber- 
nacle i  de  l'atri,  al  volt,  eren  de  coure. 


253 


LES  DESPESES 

[xxxviii  :  21  —  31] 


Aquest  és  el  recompte  de  la  despesa  del  Ta- 
bernacle —  del  Tabernacle  del  Testimo- 
ni —  :  recompte  que  fou  fet  per  ordre  de  Moisès 
i  a  cura  dels  levites,  per  mà  d'Itamar,  fill  d'Aa- 
ró,  el  sacerdot.  Besaleel,  fill  d'Urí,  fill  d'Hur, 
de  la  tribu  de  Judà,  féu  tot  ço  que  Jahvè  co- 
mandà a  Moisès.  I  amb  ell,  Ooliab,  fill  d'Aqui- 
samac,  de  la  tribu  de  Dan,  entallador  i  brodador 
en  or,  i  brodador  en  porpra  blava  i  grana  i  en 
verm-carmesí  i  en  bissus. 

Tot  l'or  emprat  per  a  l'obra  del  Santuari,  — 
or  de  les  ofertes  — ,  foren  vint-i-nou  talents  i 
set  cents  trenta  sicles,  segons  pes  del  Santua- 

ri.  1  l'argent  dels  recomptats  de  la  congregació 
foren  cent  talents,  i  mil  set  cents  setanta  cinc 
sicles,  segons  pes  del  Santuari.  Un  becà  per 
cap  —  és  a  dir,  la  meitat  d'un  sicle,  segons  pes 
del  Santuari  —  de  tothom  qui  passà  entre  els 
recomptats,  del  nat  de  vint  anys  en  amunt,  que 
foren  sis  cents  tres  mil  cinc  cents  cinquanta. 

I  foren  cent  talents  l'argent  per  fondre  els 
sòcols  del  Santuari,  i  els  sòcols  del  cobricel  :  cent 
sòcols  amb  cent  talents  :  un  talent  per  sòcol. 
Amb  mil  set  cents  setanta  cinc  sicles  es  feren 
els  capitells  de  les  columnes,  es  recobriren  llurs 
caps  i  se  les  engarlandà.  I  el  coure  d'ofrena 
foren  setanta  talents  i  dos  mil  quatre  cents  si- 
cles. I  amb  ells  es  van  fer  els  peus  de  la  porta 
de  la  tenda  del  Testimoni,  i  l'altar  de  coure  amb 
el  seu  crivell  de  coure,  i  tots  els  atuells  de  l'al- 
tar; i  els  sòcols  de  l'atri,  del  voltant,  i  els  sòcols 
de  la  porta  de  l'atri,  i  totes  les  estaques  del  Ta- 
bernacle, i  totes  les  estaques  de  l'atri  al  voltant. 

LES  VESTIDURES  LITÚRGIQUES 

[XXXIX  :  I  —  32] 


I feren  de  porpra  blava  i  grana  i  de  verm- 
carmesí  les  vestidures  litúrgiques  per  a 
oficiar  dins  el  Santuari.  I  feren  les  vestidures 
sagrades,  —  les  d'Aaró  — ,  segons  Jahvè  havia 
comandat  a  Moisès. 

I  féu  Tefod  de  fil  d'or,  de  porpra  blava  i 
grana,  i  de  verm-carmesí  i  bissus  retort.  I  es- 
tampiren  llenques  d'or,  i  en  tiraren  fils  per  po- 
sar-los en  mig  de  la  porpra  blava,  i  en  mig  de  la 
porpra  grana,  i  en  mig  del  verm-carmesí,  i  en 
mig  del  bissus  :  obra  de  mestre.  I  hi  feren 
junyidores,  les  muscleres,  que  ajustés  ell  als  seus 
dos  extrems.    I  el  lligam  de  cinyell  del  damunt 

seu>  de  la  mateixa  estofa  i  del  mateix  treballat  : 
de  fil  d'or,  de  porpra  blava  i  grana  i  de  verm- 
carmesí  i  bissus  retort,  segons  que  Jahvè  havia 
comandat  a  Moisès. 

I  muntaren  les  pedres  d'ònix  encastades  amb 
fil  d'or  entrellaçat,  i  esculpides,  d'entalladura  de 
segell,  amb  els  noms  dels  fills  d'Israel.  I  les 
posà  a  les  muscleres  de  l'efod,  així  com  a  pedres 
de  remembrança  dels  fills  d'Israel,  segons  que 
Jahvè  havia  comandat  a  Moisès. 

Després  féu  el  pectoral,  —  obra  de  mestre  — 
així  com  el  treball  de  l'efod  :  or,  porpra  blava 
i  grana,  i  verm-carmesí  i  bissus  retort  :  quadrat 
era  ell,  en  doble  feren  el  pectoral;  doblat,  d'un 
pam  era  la  seva  llargària,  i  d'un  pam  era  la  seva 
amplària.  I  el  rubliren  de  pedreria  en  quatre 
rengs: 

L'un  reng  era  un  sàrdic,  un  topazi  i  una  ma- 
ragda :  així  el  primer  reng. 

El  segon  reng,  un  robí,  un  safir  i  un  diamant. 

El  tercer  reng,  un  jacint,  una  àgata  i  una 
ametista. 

El  quart  reng,  un  tarsis,  un  ònix  i  un  jaspi. 
I,  enrotllades  de  fil  d'or,  foren  encastades  en 

llurs  muntures.  Així  les  pedres  amb  els  noms 
dels  fills  d'Israel  eren  dotze,  segons  els  noms 
llurs  :  d'entalladura  de  segell,  cada  una  portava 
el  nom  d'una  de  les  dotze  tribus. 

I  feren  per  al  pectoral  cadenes  d'or  fi  retor- 
çades  :  obra  de  trena.  I  hi  feren  dos  encasta- 
ments  d'or,  i  dues  anelles  d'or,  i  posaren  les  dues 
anelles  als  dos  extrems  del  pectoral.  I  posaren 
els  dos  cordons  d'or  a  les  dues  anelles,  als  ex- 
trems del  pectoral.  I  ajustaren  els  dos  cordons 
als  dos  encastaments,  i  els  posaren  a  les  muscle- 
res  de  l'efod,  a  la  banda  del  davant.  I  feren 
altres  dues  anelles  d'or,  i  les  posaren  als  dos  ex- 
trems del  pectoral,  a  la  vora,  de  vés  la  juntura 
de  l'efod,  a  la  banda  de  dins.  I  feren  encara 
dues  anelles  d'or,  i  les  posaren  a  les  dues  mus- 
cleres  de  l'efod,  part  d'avall,  a  la  banda  del  da- 
vant, a  l'indret  de  la  seva  juntura,  damunt  el 
cenyidor  de  l'efod.  I  fermaren  el  pectoral,  — 
per  mitjà  de  ses  anelles  i  les  anelles  de  l'efod  — , 
amb  un  cordó  de  porpra  blava,  per  ço  que  ell 
estigués  ferm  sobre  el  cinyell  de  l'efod,  i  no  es 
mogués  de  damunt  l'efod  el  pectoral  :  segons 
que  Jahvè  havia  comandat  a  Moisès. 

I  féu  el  mantell  de  damunt  l'efod  —  obra 
de  teixidor  —  tot  ell  de  porpra  blava.  I,  al  mig, 
hi  havia  l'obertura  del  mantell,  així  com  l'ober- 
tura d'un  osberg;  i  tot  al  volt  de  l'obertura,  hi 
havia  una  franja,  perquè  no  s'esquincés.  I  a 
les  franges  de  baix  del  mantell  hi  feren  magra- 
nes de  porpra  blava  i  grana,  i  de  verm-carmesí 
i  bissus  retort.  I  feren  campanetes  d'or  fi,  i 
posaren  les  campanetes  endemig  de  les  magra- 
nes a  les  vores  del  mantell,  al  volt,  endemig  de 
les  magranes  :  una  campana  i  una  magrana,  una 
campana  i  una  magrana.  Així  feren  les  vores 
del  mantell,  al  volt,  per  oficiar  :  tal  com  Jahvè 
havia  comandat  a  Moisès. 

I  feren  les  gonelles  de  bissus  —  obra  de 
teixidor  —  per  a  Aaró  i  a  sos  fills.  I  la  tiara 
de  bissus;  i  les  mitres  d'oficiar,  de  bissus;  i  els 
cobridors  de  les  carns,  de  bissus  retort.  I  el 
cinyell,  de  bissus  retort  i  de  porpra  blava  i 
grana  i  verm-carmesí,  —  obra  de  brodador  — , 
segons  que  Jahvè  havia  comandat  a  Moisès. 

I  feren  la  llanda,  —  la  diadema  de  sante- 
dat — ,  d'or  fi,  i  escrigueren  sobre  ella  amb  es- 
crit d'entalladura  de  segell: 

«Consagrat  a  Jahvè.» 


I  posaren  sobre  ella  un  cordó  de  porpra  blava 
per  posar-la  damunt  la  tiara,  part  d'amunt,  se- 
gons que  Jahvè  havia  comandat  a  Moisès. 

I  fou  clos  tot  el  servei  del  Tabernacle  de  la 
tenda  del  Testimoni.  Així  feren  els  fills  dTs- 
rael  :  segons  tot  ço  que  Jahvè  havia  comandat 
a  Moisès,  així  feren. 

RECOMPTE 

[xxxix  :  33  —  43] 


I portaren  a  Moisès  el  Tabernacle,  la  tenda 
del  Testimoni,  amb  tots  sos  atuells  :  les  es- 
taques, les  posts  i  les  barres,  i  les  columnes  amb 
els  sòcols  llurs.  I  el  cobert  or  de  pells  de  mol- 
tó roges,  i  el  cobertor  de  pells  de  delfins,  i  el 
vel  de  la  banda  interior.  I  l'arca  del  Testimoni 
amb  ses  barres  i  la  claustra.  I  la  taula  amb 
tots  sos  atuells,  i  el  pa  de  la  proposició.  I  el 
canelobre  d'or  fi  amb  ses  llànties  —  les  llànties 
de  l'ordinació  — ,  amb  tots  sos  atuells,  i  l'oli  de 
l'alimària.  I  l'altar  d'or,  i  l'oli  de  la  unció,  i 
l'encens  de  les  aromes,  i  la  cortina  de  la  porta  de 
la  tenda.    L'altar  de  coure  i  el  seu  crivell  de 

coure,  amb  ses  barres  i  sos  atuells;  la  griala  amb 
el  seu  peu;  les  cortines  de  l'atri,  amb  ses  co- 
lumnes i  els  sòcols;  i  el  drap  de  la  porta  de  l'atri, 
amb  ses  cordes  i  ses  estaques,  i  tots  els  atuells 
del  servei  del  Tabernacle  de  la  tenda  del  Testi- 
moni; els  vestits  del  ministeri  per  a  oficiar  dins 
el  Santuari  :  les  vestidures  santes  per  a  Aaró  el 
sacerdot,  i  les  vestidures  dels  seus  fills  per  al 
servei  del  sacerdoci. 

Segons  tot  ço  que  comandà  Jahvè  a  Moisès, 
així  feren  els  fills  d'Israel  tot  el  servei. 

I  veié  Moisès  tota  l'obra;  i,  vet  aquí,  era 
complida.  Segons  que  Jahvè  havia  comandat, 
així  Thavien  feta. 

I  Moisès  els  beneí. 


262 


DECRET  D'ERECCIO 

[XL  :   I  —  1 6] 

I parlà  Jahvè  a  Moisès,  dient:  — 
«El  dia  primer  del  mes,  —  del  primer 
mes  — ,  dreçaràs  el  Tabernacle  —  la  tenda  del 
Testimoni  — .  I  posaràs  a  dins  l'arca  del  Tes- 
timoni, i  cobriràs  l'arca  amb  el  cobricel.  I  en- 
traràs la  taula,  i  hi  disposaràs  sa  ordinació.  I 
entraràs  el  canelobre,  i  encendràs  ses  llànties. 
I  posaràs  l'altar  d'or  per  a  l'encensament  da- 
vant l'arca  del  Testimoni.  I  posaràs  el  drap 
de  la  porta  del  Tabernacle.  I  posaràs  l'altar  de 
l'holocaust  davant  la  porta  del  Tabernacle,  de 
la  tenda  del  Testimoni.  I  posaràs  la  griala  en- 
tre la  tenda  del  Testimoni  i  l'altar,  i  hi  posaràs 

aigua.  I  posaràs  l'atri  al  voltant,  i  posaràs  el 
drap  de  la  porta  de  l'atri. 

I  pendràs  l'oli  de  la  unció,  i  ungiràs  el  Taber- 
nacle i  tota  sa  pertinença.  I  el  santificaràs  amb 
tots  sos  atuells,  i  l'altar  serà  sant.  I  ungiràs 
l'altar  de  l'holocaust  amb  tots  sos  atuells;  con- 
sagraràs l'altar,  i  l'altar  serà  cosa  molt  santa. 
I  ungiràs  la  griala  amb  el  seu  peu,  i  la  consa- 
graràs. 

I  faràs  atansar  Aaró  i  sos  fills  a  la  porta  de 
la  tenda  del  Testimoni,  i  els  rentaràs  amb  les 
aigües.  I  faràs  revestir  a  Aaró  les  vestidures 
santes,  i  l'ungiràs,  i  el  consagraràs  per  ço  que 
sia  ell  sacerdot  meu.  I  faràs  atansar  els  seus 
fills,  i  els  faràs  vestir  les  gonelles.  I  els  ungi- 
ràs tal  com  hauràs  ungit  llur  pare,  i  seran  sacer- 
dots meus.  I  serà  la  unció  llur  per  ço  que  els 
sia  ella  de  sacerdoci  perpetual  per  a  les  genera- 
cions llurs.» 

I  Moisès  així  féu  :  segons  tot  ço  que  Jahvè 
li  havia  comandat,  així  ell  féu. 

DREÇAMENT  DEL  TABERNACLE 

[xl  :  17  —  38 


Iel  mes  primer,  l'any  segon,  el  primer  del 
mes,  és  quan  dreçaren  el  Tabernacle. 
Féu  dreçar  Moisès  el  Tabernacle,  i  posà  els 
seus  sòcols,  i  posà  ses  posts,  i  posà  ses  barres. 
I  féu  aixecar  ses  columnes.  I  desplegà  la  tenda 
damunt  el  Tabernacle,  i  col·locà  el  cobertor  de 
la  tenda  sobre  ell,  part  d'amunt  :  segons  que 
Jahvè  havia  comandat  a  Moisès. 

I  prengué  el  Testimoni,  i  el  posà  dins  Farca. 
I  posà  les  barres  a  l'arca,  i  posà  la  claustra  sobre 
l'arca,  part  d'amunt.  I  entrà  l'arca  dins  el  Ta- 
bernacle. I  posà  el  vel  interior,  i  cobrí  l'arca 
del  Testimoni  :  segons  que  Jahvè  havia  ordenat 
a  Moisès. 

I  posà  la  taula  dins  la  tenda  del  Testimoni 
a  la  banda  nord  del  Tabernacle,  part  enfora  del 
vel.  I  disposà  l'ordinació  dels  pans  damunt  ella 
a  la  faç  de  Jahvè  :  segons  que  Jahvè  havia  co- 
mandat a  Moisès. 

I  posà  el  canelobre  dins  la  tenda  del  Testi- 
moni, davant  la  taula,  a  la  banda  migjorn  del 
Tabernacle.  I  encengué  les  llànties  a  la  faç  de 
Jahvè  :  segons  que  Jahvè  havia  comandat  a 
Moisès. 

I  col·locà  l'altar  d'or  dins  la  tenda  del  Testi- 
moni, davant  el  vel.  I  cremà  sobre  ell  encens 
d'aromes  :  segons  que  Jahvè  havia  comandat  a 
Moisès. 

I  col·locà  el  drap  de  la  porta  del  Tabernacle, 
i  col·locà  l'altar  de  l'holocaust  a  la  porta  del 
Tabernacle  —  de  la  tenda  del  Testimoni  — .  I 
oferí  sobre  ell  l'holocaust  i  l'ofrena  :  segons  que 
Jahvè  havia  comandat  a  Moisès. 

I  posà  la  griala  entre  la  tenda  del  Testimoni 
i  l'altar,  i  hi  posà  aigua  per  rentar-se.  I  Moisès 
i  Aaró  i  els  seus  fills  s'hi  rentaren  les  mans  i  els 
peus.  En  entrar  ells  a  la  tenda  del  Testimoni 
i  en  atansar-se  ells  a  l'altar,  ells  es  renta- 

ven  :  segons  que  Jahvè  havia  comandat  a 
Moisès. 

I  aixecà  l'atri  al  volt  del  Tabernacle  i  de  l'al- 
tar, i  posà  el  drap  de  la  porta  de  l'atri. 

I  tot  d'una  que  Moisès  hagué  acabat  l'obra, 
cobrí  el  núvol  la  tenda  del  Testimoni,  i  la  glòria 
de  Jahvè  omplí  el  Tabernacle.  I  no  pogué  Moi- 
sès entrar  a  la  tenda  del  Testimoni,  car  habitava 
sobre  ella  el  núvol,  i  la  glòria  de  Jahvè  omplia 
el  Tabernacle. 

I  sols  en  pujant  el  núvol  amunt  del  Taber- 
nacle, partien  els  fills  d'Israel  en  totes  llurs  jor- 
nades. I  si  el  núvol  no  muntava,  ells  no  par- 
tien, fins  al  dia  d'ell  pujar-se'n.  Car,  el  núvol 
de  Jahvè  era  damunt  el  Tabernacle,  de  dia;  i, 
de  nit,  hi  havia  un  foc,  als  ulls  de  tota  la  casa 
d'Israel,  en  totes  les  jornades  llurs. 

NOTES* 


*  Ultra  les  fonts  d'informació  citades  a  El  Gènesi,  usant-se 
ací  les  mateixes  abreviatures,  vegi's  especialment  :  «Exodus,  Levi- 
ticus  und  Numeri  übersetzt  und  erklàrt  von  Bruno  Baentsch,  Gòt- 
tingen,  1903»  i  «El  Sinaí,  viatge  per  l'Aràbia  Pètrea,  cercant  les 
petjades  d'Israel,  pel  Pare  B.  Ubach,  O.  S.  B.  del  Monestir  de  Mont- 
serrat, Barcelona,  19 13». 


I,  ii.  —  Ciutats  de  proveïment...  Hebr.  n]J3DO  «ciutats 
que  servien  de  magatzems»;  Setanta  :  irotets  ò^u/jkç  «ciutats  for- 
tes»; Vulg.  :  urbes  tabemaculorum  «ciutats  de  les  tendes»,  on  s'ama- 
gatzemava  el  blat  i  altres  productes  del  país,  tant  per  al  comerç 
com,  en  cas  de  guerra,  per  al  proveïment  de  l'exèrcit. 

I,  ii.  —  Pitom  i  Ramsès.  Els  Setanta  afegeixen  :  y.oà  "Qv,  *j 
eTTtv  'Hàioútto/ií  «i  On,  que  és  Heliòpolis».  Pitom,  avui  Tell-el-Mascuta 
(Miskanot,  de  Miskan  =  proveir),  porta  l'etimologia  de  Pa-íum  o 
Pi-íum  =  maisó  de  Tum  (déu  solar),  i  és  la  Patoumos  d'Herodo- 
tus  II,  158,  que  recorda  la  primitiva  destinació,  car  el  primer  ele- 
ment d'aquest  mot  no  és  més  que  una  alteració  de  l'egipci  aru,  plu- 
ral d'ar  =  magatzem,  arsenal.  Ramsès  (cf.  Gen.,  47  :  11;  Gessen), 
en  el  districte  de  Ramsès,  a  l'O.  de  Pitom.  Etimològicament  és: 
maisó  de  Ramsès  (II?),  que  solia  residir-hi  a  l'aguait  contra  les 
incursions  dels  hetites. 

II,  1.  —  Un  home...  Amram  (VI,  20),  havia  pres  la  filla  de 
Levi  per  muller,  abans  del  decret  de  proscripció  dels  nadons  barons. 

II,   10.  —  Moisès...    Hebr.  :  «Moschè»;  Setanta  :  Mdüvfís 

«Mousès».  La  majoria  dels  intèrprets  tradicionalistes  expliquen, 
amb  Josephus  (Antiq.,  II,  ix,  6),  aquest  nom,  per  l'egipci  mu-sches 
(cf.  Vgr.)  o  mo-ushè  (cf.  Crm.),  mots  que  signifiquen  respectivament 
«aigua-salvat»  o  «salvat  de  l'aigua».  Però  la  majoria  dels  egiptòlegs 
moderns  fan  venir  el  nom  de  Moisès  (no  gens  inusitat  entre  els  egip- 

cis)  de  mesú,  infant,  de  la  rel  egípcia  mes,  produir,  extreure.  Ha 
estat  trobada  (Vgr.)  l'estàtua  d'un  dels  majorals  de  treball,  de  la 
XIX. a  dinastia,  qui  es  deia  de  nom  Amen-Mesú. 

II,  15.  —  Faraó...  Probablement  Ramsès  II,  qui,  àdhuc  jove 
a  l'època  del  naixement  de  Moisès,  havia  estat  associat  al  govern  pel 
seu  pare  Setí  I. 

II,  15.  —  S'assegué  vora  el  pou.  Com  és  costum,  a  l'Orient, 
el  vianant  que  vol  fer  nit  a  poblat,  va,  part  de  vespre,  i  s'asseu  vora 
el  pou,  segur  que,  dels  habitants  que  hi  fan  cap  a  aquella  hora,  algú 
li  oferirà  estatge  (Crm.). 

II,  22.  —  Fins  ací  el  text  hebr.  i  els  més  antics  manuscrits  dels 

Setanta.    La  Vulg.  ha  intercalat,  com  a  final  del  v.  22,  la  notícia, 

presa  de  xvm,  4,  relativa  al  naixement  d'Eliezer  :  «Alterum  vero 

peperit  quem  vocavit  Eliezer,  dicens  :  Deus  enim  patris  mei  adjutor 

meus  eripuit  me  de  manu  Pharaonis». 

0 

III,  1.  —  Son  sogre...  L'hebr.  "jrin  hothen  expressa  una 
vaga  denominació  de  relacions  derivades  del  vincle  matrimonial: 
molt  sovint  la  de  «sogre»  (cf.  Jdc,  19,  4);  a  voltes  la  de  «cunyat» 
(cf.  Nm.,  10,  29;  Jdc,  1,  16;  4,  11).  Sobre  la  significació  que  ací  li 
correspon,  difereixen  els  exegetes. 

III,  2.  —  L'Àngel  de  Jahvè.  Amb  l'hebr.  :  InSo,  i  els  Se- 
tanta :  «yyeXoç  xvpíov.  El  maleak  és  una  manifestació  de  Jahvè, 
amb  el  qual  sovint  s'identifica.    Cf.  v.  4  :  «I  el  veu  Jahvè...»  i  ss. 

III,  14.  —  El  «Jo-só».  Literal  de  l'hebr.  :  rPHN.  En  canvi, 
els  Setanta  :  'O  cov  «el  qui  és»  en  tercera  persona.  Déu  ha  revelat 
suara  la  seva  natura  a  Moisès,  amb  el  nom  ni»"P,  indegudament  pro- 
nunciat Jehovà.  Els  hebreus  (Vgr.)  no  pronunciaven  mai,  per  temor 
reverencial,  el  nom  inefable  del  tetragrama  diví,  i  el  substituïen 
sempre,  dins  la  lectura,  amb  un  altre  nom  diví  :  Adonat.  Més  tard, 
quan  el  text  hebr.  va  ésser  puntuat,  els  massoretes,  d'acord  amb 

la  pragmàtica  nacional,  varen  posar  sota  les  consonants  del  nom 
iTWP  les  vocals  del  mot  Adonat.  La  veritable  pronunciació  sembla 
ésser  Iahvè  o  Jahvè. 

IV,  21.  —  Jo  enduriré...  Vint  vegades  (Crm.)  es  parla,  en  aquest 
indret,  de  l'enduriment  de  Faraó  :  deu  atribuïdes  a  Déu,  i  altres  deu 
al  mateix  Faraó.  En  aquest  sentit,  després  de  la  primera  entrevista 
de  Moisès  amb  Faraó  (vn,  13-14)  i  després  dels  cinc  primers  flagells: 
«S'endurí  el  cor  de  Faraó»;  «Dur  és  el  cor  de  Faraó».  Solament  des- 
prés del  sisè  flagell,  es  posa  l'autor  a  dir  :  «Endurí  Jahvè  el  cor  de 
Faraó».  —  Segons  i  com,  endureix  Déu  el  cor  del  rei.  L'Escriptura 
(Vgr.)  diu  sovint  :  que  Déu  fa  ço  que  Ell  sols  permet. 

IV,  22.  —  Israel  és  mon  fill...  en  virtut  de  l'elecció  d'Israel 
al  privilegi  de  poble  de  Déu  (Deut.,  xiv);  elecció  iniciada  amb  la 
vocació  d'Abraham  i  que  es  realitzarà  plenament  amb  l'aliança  del 
Sinaí  (xix,  5  ss.). 

IV,  24.  —  El  cuidava  occir,  probablement  per  mitjà  d'una 
malaltia  que  va  arreplegar  Moisès  en  càstig  de  la  violació  de  la 
llei  de  la  circumcisió  (Crm.). 

VI,  3.  —  Jo  apareguí...  com  El-Saddai...  com  a  Déu  omnipo- 
tent (hebr.  :  Htt?  Sttl  «b'El-Schaddaï»,  cognom  de  Jahvè;  Setanta: 
deo'i  àv  ocuz&v  «[com  a]  Déu  que  és  llur»;  Vulg.  :  in  Deo  omnipotente) , 
donant,  fora  llei  de  natura,  un  fill  a  Abraham,  i  conservant  i  mul- 
tiplicant la  seva  posteritat. 

VI,  3.  —  El  meu  nom  Jahvè...  (v.  iii,  14).  Setanta  :  y.úpióc 
«senyor»;  Vulg.  :  Adonai.  Cert,  els  patriarques,  no  és  que  ignoressin 
el  nom  Jahvè,  ni  la  seva  significança  (Crm.);  però,  com  que  no  havien 
pogut  veure  el  compliment  de  les  promeses  que  els  havien  estat 
fetes  per  virtut  seva,  no  havien  conegut  tota  la  plenitud  de  llur 
eficàcia  (Vgr.).  D'ara  més,  el  nom  Jahvè  serà  el  nom  propi,  el 
títol  oficial  del  Déu  d'Israel;  i  aquesta  nova  relació  inaugurarà,  dins 
la  història  de  la  redempció  de  la  humanitat,  una  nova  fase  (Crm.). 

VII,  14.  —  La  major  part  dels  deu  flagells  d'Egipte  són,  en  si 
mateixos,  flagells  naturals  prou  coneguts  dels  egipcis,  no  sense 
precedents  ni  analogies  dins  la  vall  del  Nil;  però  les  circumstàncies 
prèviament  anunciades  amb  una  precisió  i  una  intensitat  que  reve- 
len una  manifesta  intervenció  sobrenatural,  els  donen  un  caràcter 
incontestablement  miraculós,  sanció  que  són  ells  de  la  paraula  de 
Déu.  D'altra  banda,  els  egipcis,  lluny  de  contestar-ne  el  caràcter 
extraordinari,  els  admeten  com  una  fermança  de  la  missió  de  Moisès. 

VIII,  9. —  Honora't  sobre  mi  (lit.).  Hom  sobreentén  :  «Ho- 
nora't sobre  mi  [dient-me  a  quin  temps]...»  Vulg.  :  «Constitue  mihn; 
Gir.  :  «Indique  mon;  Crm.  :  «Donne-moi  tes  ordresr,  d'altres  :  «à  toi 
l'honneur  de  me  dire...» 

IX,  15.          JO  HAURIA  ESTÈS...  HAURIA  FERIT...     La  Vulg.  veiteix 

inexactament  :  «Extendens...  percutiam...»  (Crm.). 

IX,  19.  —  Fes  soplujar...  A  l'Egipte,  el  bestiar  és  als  pastu- 
ratges del  gener  a  l'abril,  llavors  que  l'herba  és  més  grassa  i  abun- 
dant. (Crm.). 

X,  5.  —  La  sobrefaç...  lit.  l'ull  (Setanta  :  -zh  vfytv)  de  la  terra, 
expressió  poètica  molt  antiga  i  pròpia  del  Pentateuc  (v.  15). 

X,  19.  —  La  Mar  Roja,  lit.  «mar  de  les  algues»  o  «dels  joncs»; 
rpD  HD\  «Yamah  soph». 

X,  21.  —  Que  es  palparà  la  tenebra.  Expressió  hiperbòlica 
i  inusitada  (Hmm.). 

XII,  2. —  Aquest  mes...  el  mes  anomenat  llavors  «Abib» 
(ço  és,  el  mes  de  les  espigues  novelles),  i  més  tard  TD^  «nissan», 
corresponent,  mica  ençà  mica  enllà,  de  mig  març  a  mig  abril.  No 
entre  els  egipcis,  sinó  entre  els  assiris,  era  ja  el  Nissan  el  primer 
mes.  Moltes  lleis  —  diu  Hmm.  —  no  eren  noves,  sinó  de  tradició 
patriarcal. 

XII,  6.  —  Tot  l'aplec...  cada  família  israelita,  casa  per  casa 
pairal,  sense  excepció. 

XII.  6.  —  Entre  les  dues  vespres...  (lit.),  al  capvespre,  a 
l'hora  baixa,  entre  la  posta  del  sol  (Deut.,  xvi,  6)  i  el  vespre,  en 
fent-se  fosc. 

XII,  ii.  —  La  Pasqua...  lit.  :  «Pesah»  ÜD2,  el  pas,  transi- 
tus  (cf.  vv.  12,  13,  23  :  «passaré  jo»,  «enllà  de  vosaltres  passaré»,  «i 
passarà  Jahvè»).  Tantost  designa  l'anyell  pasqual,  tantost  la  cele- 
bració del  festí,  tantost  els  set  dies  que  durava  la  festa  dels  Ali- 
sos  (Crm.). 

XIII,  2.  —  Tot  obridor  de  vulva.  Tal  volta  s'hagi  de  vertir, 
així  com  a  aposició  :  «tot  primogènit,  ço  és,  tot  obridor  de  vulva». 
Així  la  Vulg.-  :  «omne  primogenitum  quod  aperit  vulvam...». 

XIII,  2. — Meu  és,  no  sols  per  la  universal  senyoria  de  Déu, 
sinó  per  dret  de  conquesta,  després  de  la  mort  dels  primogènits 
d'Egipte. 

XIII,  16.  —  De  senyal...  Els  talmudistes  ho  entenien  en  sen- 
tit real,  d'on  ve  l'usatge  dels  tefil·lim,  o  filactèries  que  es  posaven 
els  hebreus  (Mat.,  xxn,  5)  a  les  mans  o  bé  al  front.  D'altres  ho 
entenen  com  una  marca  o  tatuatge.  Crm.  ho  pren  en  sentit 
figurat  :  «comme  un  signe». 

XIV,  25.  —  I  els  féu  caminar  feixugosament.  Setanta  :  x«t 
ríya'/ev  avroú;  fxe-còc  /3t«ç,  «i  els  féu  caminar  amb  violència»;  Crm.: 
«n'avançaient  plus  qu'à  grand  peine».  En  canvi  :  Vulg.  :  «ferebantur- 
que  in  profundum»;  Gir.  :  «et  Us  furent  entraïnés  au  profond  de 
la  mer». 

XV,  1. — Vull  cantar...  Hebr.  :  m*U7N  «jo  cantaré»;  Vulg.: 
«Cantemus».  Aquest  verset  forma  la  tornada  del  Càntic,  repetida 
després  de  cada  posada,  tal  vegada  després  de  cada  verset. 

XVI,  io.  —  Aparegué...  en  forma  d'una  llum  misteriosa,  irra- 
diació de  la  glòria  divina.  (Crm.). 

XVI,  14.  —  Úna  cosa  menuda  en  forma  d'escata...  El 
mot  hebr.  :  pT  (de  ppT)  «daq»,  no  es  troba  enlloc  més;  sembla 
(Crm.)  significar  «arrodonit»;  segons  altres,  «coagulat»  (per  oposició 
a  la  rosada  líquida).  Els  Setanta  se'n  surten  (v.  31)  :  «com  el  cilian- 
dre  blanc»  àvel  xéptov  j.zwóv.  Vulg.  verteix  :  «Minutum,  et  quasi  pilo 
tusumt).    Crm.  :  «comme  des  grains». 

XVI,  15.  —  Man-hu.  En  hebr.  :  jon  ]Q  «man  (o  mah)  hm; 
d'on  el  mot  manà  per  designar  la  cosa  (Crm.).  «Man»  no  significa 
pròpiament  (ni  per  als  hebreus,  ni  per  als  assiris,  ni  tampoc  per  als 
caldeus)  «quid.h,  sinó  «quis?»;  si  bé  tal  volta  antigament  (Hmm.)  sig- 
nificaria (quid?*.  Però  no  cal  aprimar-ho  massa  quan  no  és  precís 
admetre'n  una  significació  etimològica,  sinó  mnemonèutica,  com 
tantes  se'n  llegeixen  dins  el  Gènesi  (Hmm.). 

XVI,  15.  —  Què  és  això?,  afegitó  interpretatiu.  Vulg.  :  «quod 
significat;  quid  est  hoc?»  Dins  el  nostre  text  el  recurs  tipogràfic  del 
parèntesi  estalvia  el  «quod  significat*. 

XVI,  16.  —  Un  gòmer.    L'hebr.  n'omer»,  d'origen  egipci, 

designa,  probablement,  no  una  mesura  pròpiament  dita,  sinó  el 
tupí  de  terrissa,  la  gerra,  que  es  veu  dins  totes  les  cases  de  l'Orient, 
i  que  s'emporten  en  llurs  viatges  per  poar  l'aigua  de  les  fonts  i  rierols 
que  troben  pel  camí.  Per  extensió  podia,  fins  a  cert  punt,  servir 
de  mesura  convencional.  Moisès  ens  dirà  més  enllà  que  contenia 
la  desena  part  d'un  ephí,  o  ephà,  és  a  dir,  gairebé  3  litres.  Els 
rabins  concreten  3,88  litres,  o  també  45  ous  i  mig  (cf.  Vgr.  i 
Crm.). 

XVI,  33.  —  Un  vas...  amb  Vulg.  :  was  unum*.    Setanta  :  oTv.fj.vcv 
Xpveoüv  g'v«  «un  vas  d'or».    Potser,  abans  de  nnN  «un»,  llegien 
«or»,  segons  una  tradició  seguida  fins  per  Hebr.,  ix,  4  :  urna  aurea 
habens  mannà  «un  vas  d'or  amb  mannà  a  dins». 

XVII,  9-  —  Josuè  surt  ací  per  primera  volta,  sense  precedir-lo 
cap  clarícia  de  família  ni  de  la  seva  posició  respecte  de  Moisès.  En 
xxiv,  13,  és  l'ajudant  de  Moisès  :  «Josuè  son  servent»;  en  xxxiii,  11, 
«fill  de  Mun».  És  potser  arran  de  la  seva  victòria  sobre  els  amale- 
cites  (Crm.)  que  li  fou  canviat  el  nom  primitiu  Osè  pel  de  Josuè, 
ço  és,  Jahvè  és  salut. 

XVII,  16.  —  En  la  senyera.  Amb  Baentsch,  hem  considerat 
el  DD  «solii»  de  la  Vulg.  estar  en  lloc  de  DJ,  senyera. 

XIX,  6.  —  Un  reialme  de  sacerdots.  Vulg.  :  «Regnum  sa- 
cerdotale».  Humm.  interpreta  el  «regnum»  (robDQ),  vegiam  dig- 
nitatem;  üa  royauté»,  no  <de  royaumer,  «das  Kónigtum»,  no  «das  Kònig- 
reichr,  és  a  dir  :  l'abstracte,  la  reialesa.  No  hi  ha  ací  sols  una  pro- 
mesa, un  privilegi,  sinó  un  deure  :  Realitzar  l'ideal  d' «una  nació 
santa»,  ço  és,  «segregada»,  en  què  el  rei  serà  Jahvè  mateix,  i,  els 
seus  ministres,  els  sacerdots  consagrats,  com  Melquisedec,  a  servir 
Jahvè  immediatament.  Els  Setanta,  ^«.siL·iov  UpdxEi>[j.y.  «sacerdoçi 
reial»,  afegeixen  a  la  idea  de  «sacerdoçi»  la  de  «reialesa»,  com  si 
cada  un  dels  israelites  hagués  d'ésser  sacerdot  i  rei.  Aquesta  segona 
noció  es  decanta  de  l'esperit  i  de  la  lletra  del  text  hebreu.  Altra- 
ment, no  hi  ha  sinó  un  Rei  a  Israel  :  Jahvè. 

XX,  4.  —  Escultura.  Déu  prohibeix  ací,  per  tal  de  defugir 
la  idolatria,  no  precisament  la  confecció  de  tota  llei  d'imatges,  —  car 
ara  mateix  (25,  18-19)  farà  posar  Moisès  dos  querubins  damunt 
l'Arca,  i  més  enllà  farà  el  mateix,  Salomó,  dins  el  Santuari  del  Tem- 
ple de  Jerusalem,  i  encara  posarà,  scta  la  griala  de  les  ablucions, 
figures  de  bous,  i,  sota  els  sòcols,  figures  de  lleons  (Reis,  III,  vi,  23; 
vil,  29  i  44)  —  ,  sinó  solament  la  representació  plàstica  de  la  seva 
persona  divina  com  a  objecte  d'adoració. 

XX,  7.  —  No  proferiràs...  Prohibició  absoluta  del  mal  ús 
i  superflu  de  l'inefable  nom  de  Déu  :  fetilleries,  encanteris,  conjurs., 
perjuris,  fórmules  màgiques,  i  d'altres  coses  frívoles. 

XX,  8.  —  Remembraràs  suposa  probablement  (Crm.)  l'obser- 
vança  ja  vella,  més  o  menys  descuidada,  d'una  institució  religiosa 
de  marcat  caràcter  humanitari  i  social,  ara  novament  reinstaurada 
en  estat  jurídic.  El  manament  del  Sàbat  és,  en  part,  moral,  en 
tant  que  comanda  dedicar  algun  temps  a  honrar  Déu  segons,  àdhuc, 
llei  natural;  i,  en  part,  cerimonial,  en  tant  que  es  determina  un  temps 
especial  en  senyal  de  la  creació  del  món  (S.  Tom.). 

XX,  17.  — No  cobejaràs  la  casa...  Ço  que  a  ella  pertany  — 
àdhuc  la  dona,  propietat  de  l'home  —  ve  en  la  segona  part  del  ver- 
set. Hi  ha  qui  albira  aquí  dos  manaments.  Però  no  cal  :  el  segon 
membre  és  explicació  de  ço  que  l'autor  comprenia  amb  la  paraula 

«domum». 

XXI,  1  ss.  —  El  recull  de  prescripcions  que  segueixen  (cc.  20-23) 
s'anomena  el  Llibre  del  Pacte  (xxiv,  7).  És  (Crm.)  el  codi  civil  i  cri- 
minal del  poble  de  Déu  en  ço  que  hi  ha  d'essencial.  No  comprèn, 
cert,  tots  els  casos  que  poden  oferir-se,  però  en  posa  principis  de 
solució. 

XXI,  3.  —  Si  amb  el  seu  cos...  Vulg.  :  «Cwm  quali  vestet,  com 
si  diguéssim  :  «amb  la  trista  roba».  Però  els  Setanta  :  fio'voc,,  «seul» 
(Crm.),  solter,  fadrí,  pròpiament  «amb  el  seu  [trist]  cos». 

XXI,  6.  —  Als  déus  domèstics  o  penats  (Baentsch),  dels  quals 
tenien  imatges  al  portal  de  casa.  Setanta  :  irpòç  tò  xpirvptov  rov  deov, 
«davant  el  tribunal  de  Déu».  Vulg.  :  «dits*.  Humm.  :  «ad  judices*- 
Gir.  :  «Aux  dieuxr,  hebraisme,  per  :  «als  magistrats»  que,  en  nom 
i  en  lloc  de  Déu,  fan  justícia.  Davant  d'ells  declarava  l'esclau  re- 
nunciar perpètuament  a  la  llibertat:  llavors  «son  senyor  li  foradava 
l'orella  amb  una  alena»,  clavant-la,  com  era  llei  en  molts  pobles 
antics,  a  la  porta  del  carrer  (Deut.,  15  :  17),  en  senyal  de  la  unió  in- 
dissoluble amb  què,  d'ara  més,  formarà  part,  l'esclau,  de  la  casa 
de  l'amo. 

XXII,  20.  —  Serà  anatema.    Hebr.  :  Qin  «heretn*;  Setanta: 

eÇoAoSpsvS·/íaeTu.i  ;  Vulg.  :  occidetur;  Gir.  :  «sera  mis  à  mort»;  Vgr.: 
uSera  extermini».  Pròpiament  :  uxcomunicat»,  tret  de  la  comunió 
sagrada,  de  la  convivència  dels  justos,  i  consagrat  a  Jahvè  mitjan- 
çant la  mort,  la  destrucció,  l'extermini;  car  és  reu  de  lesa  deïtat. 
És,  doncs,  més  que  matar. 

XXIII,  14.  —  Tres  voltes...  Es  tracta  aquí  només  de  les  tres 
grans  festes  anyals  :  la  de  la  Pasqua,  la  de  Pentecosta,  i  la  de  les 
Tendes,  que  obligava  tot  baró  israelita  a  aparèixer  allà  on  fos  l'arca 
o  el  temple  nacional  de  Jahvè  (v.  17);  precepte  que  no  obligava 
en  la  festa  de  les  Trompetes  ni  en  la  de  l'Expiació. 

XXIII,  16.  —  El  romiatge  de  les  messes.  Hom  oferia  a  Déu 
les  primeries  del  conreu,  ço  és,  els  primers  pans  fets  del  blat  novell. 
Se'n  deia,  demés,  festa  de  les  Setmanes  i  festa  de  Pentecosta  perquè 
s'esqueia  set  setmanes  o  cinquanta  dies  passada  la  Pasqua,  ço  és, 
després  del  segar  el  blat,  que  es  feia  al  juny  com  a  closa  de  la  collita, 
que  havia  durat  prop  de  set  setmanes. 

XXIII,  16.  —  El  romiatge  de  les  collites,  ço  és,  la  festa  de 
les  Tendes,  fixada  al  dia  15  del  setè  mes  (Ethanim,  després  Tisri, 
=  del  setembre  a  l'octubre),  «en  cloure  l'any»  econòmic  (o  anyada 
agrícola),  que,  en  el  temps  preexílic,  corria  de  tardor  a  tardor,  ço  és, 
començava  amb  les  primeres  feines  i  cloïa  amb  la  collita  dels  dar- 
rers fruits  del  camp.  especialment  del  vi  i  de  l'oliva. 

XXV,  16.  —  El  Testimoni,  les  dues  taules  del  Decàleg,  damunt 
les  quals  hi  haurà  escrites  les  deu  paraules  (c.  xx  :  17),  i  que  Moisès 
rebrà  de  mans  de  Jahvè  (c.  xxtv  :  2).  Aquestes  deu  paraules  seran 
el  testimoni  de  la  divina  voluntat  expressada  en  el  decàleg,  ço  és, 
testifiquen  el  fet  del  sagrat  pacte  clos  entre  Jahvè  i  Israel. 

XXV,  17.  —  Una  claustra.    Hebr.   :   n"lD3    «kapporethit,  de 
cobrir,  usat  aquí  en  sentit  metafòric  de  expiar,  de  esborrar  els 
pecats;  d'on  Vulg.  verteix  :  «propiciatorium».    Com  que  l'arca  és  de 
fusta  revestida  d'or,  i  la  claustra  és  una  peça  d'or  massís,  és  pro- 

bable  que  no  fos  ella  pròpiament  la  tapa  de  l'arca,  sinó  una  peça 
independent  que  feia  de  coberta  sobre  la  tapa  de  l'arca.  En  la 
festa  de  les  Expiacions,  el  Gran  Sacerdot  l'aspergia  amb  la  sang 
de  les  víctimes,  en  senyal  de  reconciliació  amb  Jahvè. 

XXV,  20.  —  Estesos  d'ales,  part  damunt;  no  horitzontalment 
(com  eren  representats  en  els  baris  egipcis),  sinó  fent  així  com  un 
baldaquí,  i,  l'arca,  de  marxapeu,  a  una  majestat  invisible;  d'on 
estant  darà  Jahvè  les  seves  ordres  i  exercirà  la  seva  justícia  i  la 
seva  misericòrdia.  Les  ales  esteses  d'aquests  querubins  no  traeixen 
cap  símbol  idolàtric,  sinó  que  expressen  d'una  manera  evident  la 
natura  invisible  de  Jahvè.    Són  àngels  que  adoren;  no  són  adorats. 

XXV,  24.  —  Un  viu  d'or.  Vulg.  :  dabium»,  ço  és,  limbum 
(Humm.);  Gir.  :  bordure;  Crm.  :  guirlande. 

XXV,  30.  —  El  pa  de  proposició.  Literal  :  «de  la  faç»,  ço  és, 
posats  a  la  faç  de  Jahvè. 

XXV,  39.  —  Un  talent  d'or,  3000  sicles,  uns  45  quilograms. 

XXVIII,  6.  —  L'efod  (Setanta  :  £7rw//t'Sa,  escapulari;  Vulg.: 
«superhumerale»)  era  una  túnica  amb  mànegues,  no  exclusivament, 
puix  també  Samuel  (1  R.  11  :  18)  i  David  (2  R.  vi  :  14;  1  Par.  xv  :  27) 
n'havien  portat,  però  sí  pròpiament  sacerdotal;  si  bé  tots  els  altres 
efods,  així  laics  com  sacerdotals,  devien  distingir-se  a  bell  ull,  per 
llur  senzillesa,  de  l'únic  distintiu  oficial  per  excel·lència  del  Gran 
Sacerdot.  L'efod  consta  de  tres  parts  :  vestidura  (v.  6),  muscleres 
(v.  7)  i  cenyidor;  i  cobria,  així  com  una  lloriga  de  dues  fulles  ajus- 
tades als  muscles  per  dues  pedres  d'ònix,  el  pit  i  les  espatlles,  de  la 
cintura  fins  ran  d'aixella. 

XXVIII,  10.  —  Sis  dels  noms...  Segons  FI.  Josephus,  els  noms 
dels  sis  primers  fills  d'Israel  (els  més  grans)  eren  entallats  damunt 
la  pedra  de  l'espatlla  dreta,  i  els  dels  altres  sis  (els  més  petits)  da- 
munt la  pedra  de  l'espatlla  esquerra. 

XXVIII,  15.  —  El  pectoral  (hebr.  :  Itttn,  hoschen  «ornament»: 
Setanta  :  L·'ytov  o  Xoyetov,  «oracle»;  Vulg.  :  «rationale») ,  dit  del  juí  o 
de  la  decisió  perquè,  en  casos  greus  i  dubtosos,  servia  d'oracle  al 
Gran  Sacerdot  per  a  consultar  Jahvè  i  obtenir-ne  la  decisió  (cf.  v.  30). 
De  pectorals,  parions  en  forma  i  posició,  ja  en  portaven  certs  per- 
sonatges egipcis.  Jahvè  fa  purificar  el  pectoral  mosaic,  com  tots 
els  altres  objectes  del  culte,  de  tot  regust  mitològic,  per  tal  de  dig- 
nificar, amb  un  dels  més  bells  ornaments  de  l'orfebreria,  l'esclat 
majestuós  del  culte  i  de  les  cerimònies. 

XXVIII,  30.  —  Els  Urim  i  els  Tummim  (Setanta  :  tíjv  SvíAm»»  xai 
Ttjv  «XyíOsixv  =  la  manifestació  i  la  veritat;  Vulg.  :  Docirinam  et 
Veritatem;  Luter  :  Licht  und  Recht;  Allioli  :  Lehre  und  Wahrheit; 
Vgr.  i  Crm.  :  lumière  et  perfection)  eren  dues  pedres  tallades,  desades 
dins  la  bossa  o  doblec  del  pectoral,  d'on  en  treia  una  el  Gran  Sa- 
cerdot per  consultar  Jahvè  :  la  una  donava  la  resposta  afirmativa 
a  la  pregunta  feta,  i  l'altra  la  negativa.  Era  oracle  de  clara  i  se- 
gura resposta. 

XXVIII,  37.  —  Tiara,  una  mena  de  turbant  de  roba  de  lli 
(v.  30)  que  dava  alguns  volts  damunt  el  cap. 

XXVIII,  41.  —  Els  ompliràs  les  mans,  ço  és,  el  palmell  (c.  xxix; 
24),  dels  dons  (matèria  del  sacrifici)  que  oferiran  a  Jahvè  en  la  ceri- 
mònia de  llur  iniciació.  La  impleció,  ço  és,  l'expressió  tècnica 
d'omplir  les  mans  d'un  sacerdot,  ha  esdevingut  sinònima  de  inves- 
tidura de  la  potestat  ministerial  d'exercir  les  funcions  sagrades. 
La  Vulg.  verteix  :  consecrabis  manus. 

XXIX,  18.  —  Un  holocaust,  lit.  :  una  ignició  o  combustió, 
ço  és,  no  una  oblació,  com  inexactament  verteix  la  Vulg.,  wblatio», 
sinó  un  sacrifici  consumit  pel  foc. 

XXIX,  22. —  Moltó  és  ell  d'iniciacions  (lit.  de  implecions, 
cf.  28  :  41),  per  referència  a  la  iniciació  d'Aaró  i  dels  seus  fills. 

XXIX,  24.  —  Ho  brandaràs.  Vulg.  :  Sanctificabis  eos.  Hi 
havia  en  els  sacrificis  dels  hebreus  un  ritu  anàleg  al  de  la  Missa, 
que  consistia  en  el  brandament  o  Uenuphahi»  i  la  lleuda  o  «terumah*. 
El  primer  ritu  es  feia  aixecant  l'oblata  i  brandant-la  diverses  ve- 
gades seguides,  damunt  l'altar  dels  holocausts,  en  sentit  horitzon- 
tal, amb  moviment  de  llançadora  o  de  pèndol  (de  dreta  a  esquerra, 

0  endavant  i  endarrera,  i  encara,  de  tradició  rabínica,  primer  d'orient 
a  occident,  i  després  de  tramuntana  a  migjorn).  El  segon  ritu 
es  feia  elevant  l'oblata  en  sentit  perpendicular  dret  al  cel  i  tornant-la 
a  baixar.  El  brandar  així  l'oblata  significa  oferir-la  a  Jahvè  i  re- 
tornar-la Jahvè. 

XXIX,  27.  —  Lleudada,  cf.  v.  24. 

XXIX,  40.  —  Hin,  mesura  d'origen  egipci,  equivalia  a  la  sisena 
part  de  l'efa,  o  sia  6  litres  i  mig. 

XXIX,  42.  —  Holocaust,  i  no  oblació,  com  verteix  la  Vulg. 

XXXII,  28.  —  Tres  mil;  Vulg.  :  vint-i-tres  mil.  Segons  Ter- 
tul·lià  i  Sant  Ambròs,  l'antiga  Vulg.   en  portava,  probablement, 

tres  mil. 

XXXIII,  14.  —  Ma  faç  (no  la  divinitat  mateixa,  sinó  la  presèn- 
cia de  la  divinitat,  el  lumen  praesens,  amb  el  qual  sovint  s'identi- 
fica) serà  l'àngel  que  Jahvè  havia  adés  promès  a  Moisès  (xxiii  :  20  ss.) 
com  a  conductor  del  seu  poble.  La  insistent  deprecació  de  Moisès 
ha  estat  exoïda  de  Jahvè. 

XXXIII,  19.  —  Tot  el  meu  bé.    Cf.  xxxiv  :  6,  on  passa  Jahvè, 

1  es  deixa  veure  sols  part  darrera.  Segurament  «bé»  és  «glòria». 
Baentsch  :  «Schóne».  D'altres  (Corn.  a  Lap.)  :  ma  bellesa,  o  ma 
excel·lència,  corresponent  aquesta  fórmula  reverencial  a  la  teva  glò- 
ria del  v.  precedent.  Hom  ha  escollit  aquí  «tob»  perquè  ressalti  el 
sentit  ètic  «tindré  mercè». 

XXXIII,  23.  —  D'espatlles.  Vulg.  :  «posteriora  mea*  =  els 
darreres,  les  espatlles.  Tot  aquest  llenguatge  és  antropopàtic,  ço 
és,  una  transferència  de  l'home  a  Déu.  Moisès  veurà  passar  Jahvè 
com  un  torb,  embolcallat  dins  un  núvol,  dins  una  irradiació  de  la 
seva  glòria. 

XXXIV,  5.  —  S'estigué...  i  invocà...  El  subjecte  (amb 
Vulg.,  però  en  desacord  amb  el  context)  és  Moisès,  per  això  bé 
podria  ésser  Jahvè  el  subjecte.  Aleshores,  no  invocà,  sinó  cridà 
(cf.  xxxiii  :  19  «cridaré...  en  el  nom  de  Jahvè»;  i  xxxiv  :  6  «Jahvè, 
Jahvè»). 

XXXIV,  13.  —  Les  àsseres  llurs  són  els  arbres  sagrats,  de 
fullatge  sempre  verdejant,  o  bé  els  pals  sense  rels  (però  guarnits  de 
brancatge  en  figura  de  la  força  productiva  de  la  natura)  plantats 
en  terra,  en  els  llocs  sagrats,  en  honor  d'Ascherà  o  Astartè,  personi- 
ficació femenina  de  la  Mare  Natura,  entre  els  canaaneus,  i  honrada 
com  a  deessa  de  la  lluna,  així  com  Baal  era  el  déu  del  sol. 

XXXIV,  29.  —  Resplendia.  Vulg.  :  cornuta  esset,  segons 
Corn.  a  Lap.,  en  sentit  metafòric;  car  Moisès  no  duia  pas  corns  al 
front  (com  el  representen  els  pintors  i  escultors),  sinó  que  la  seva 
faç  resplendia  tant,  que  irradiava  així  com  raigs  de  llum.  Gir. 
i  Crm.  :  rayonnante.  Humm.  :  radians.  (Cf.  Hab.  3  :  4;  2  Cor.  3  :  7.) 

XXXVIII,  24.  —  Vint-i-nou  talents,  uns  1400  quilograms. 

XXXVIII,  24.  —  Set  cents  trenta  sicles,  uns  12  quilograms. 

XXXVIII,  25.  —  Cent  talents,  o  300  mil  sicles,  en  plec  301775 
sicles,  uns  4300  quilograms;  ço  que  respon  exactament  a  la  suma 
de  mig  sicle  que  devien  pagar  els  603550  hebreus  comptats  per  a 
l'obra  del  Santuari. 

XXXIX,  17-21.  —  La  Vulg.  omet  ací  alguns  detalls  donats  en 
el  c.  xxviii,  d'on  ve  que  tingui  dos  versets  menys  que  l'hebreu  i 

els  Setanta.  La  concordància  de  la  numeració  dels  versets  no  es 
restableix  íins  al  capdavall  del  capítol  en  el  v.  43. 

XXXIX,  26.  —  Per  oficiar.    La  Vulg.  és  més  explícita  :  «qui- 

òws  ornatus  incedebat  pontífex  quando  ministerio  fungebatur*. 

XXXIX,  28.  —  Mitres  o  bonets  dels  simples  sacerdots,  que  la 
Vulg.  anomena,  de  vegades,  tiares. 

XL,  13.  —  La  versió  llatina  abreuja  aquí  un  poc  el  text  origi- 
nal; d'on  ve  que  tingui,  dins  aquest  capítol,  dos  versets  menys  que 
l'hebreu. 

